text:
༉ རྒྱལ་ཁབ་ནང་ ཨ་ལོ་རྨས་སྐྱེས་ཚུ་ལུ་ ཤི་རྐྱེན་བྱུང་མི་དེ་ མང་ཤོས་ར་ དབུགས་གཏོང་ལེན་དང་འབྲེལ་བའི་ ནད་གཞི་ལུ་བརྟེན་ཏེ་ བྱུང་དོ་ཡོདཔ་ཨིན་པས།
དེ་འབདཝ་ལས་ རྒྱལ་ཡོངས་སྨན་ཁབ་ཚོགས་ཆུང་གིས་ པི་སི་བི་སྨན་ཁབ་ ངོ་སྤྲོད་འབད་ནིའི་དོན་ལུ་ གྲོས་འདེབས་ཕུལ་ཡོདཔ་ཨིན་པས།
སྨན་ཁབ་དེ་གིས་ གློ་བའི་ཚད་ནད་ནི་མོ་ནི་ཡ་ ཨོ་ཏི་ཏིས་མི་ཌི་ཡ་ ཚཝ་མགུ་ནད་ དེ་ལས་ བེག་ཏི་རི་མི་ཡ་ཟེར་མི་ ནད་གཞི་ཚུ་ བཀག་ཐབས་འབད་ནི་ལུ་ ཕན་ཐོགས་ཡོདཔ་ལས་ སྐྱེས་ལོ་༥ མན་ཆད་འབད་མི་ ཨ་ལོ་ཚུ་ལུ་ བཙུགས་དགོཔ་སྦེ་ཨིན་པས།
པུ་སི་བི་སྨན་ཁབ་དེ་ སིང་ག་པུར་དང་ ཕི་ལི་ཕིནསི་རྒྱལ་ཁབ་ཚུ་ནང་ བཙུགས་དོ་ཡོདཔ་ལས་ སྨན་ཁབ་དེ་གིས་ སྨན་བཅོས་ཀྱི་ཟད་འགྲོ་མར་ཕབ་འབད་བ་གིས་མ་ཚད་ ཉེན་སྲུང་དང་ལྡན་ཏོག་ཏོ་སྦེ་ ཡོདཔ་ཨིན་པས།
གསོ་བའི་ཁ་ཐུག་ལས་ བརྟག་ཞིབ་སྙན་ཞུ་འབད་མི་དང་འཁྲིལཝ་ད་ ལོ་༥ འི་ནང་འཁོད་ལུ་ ཚད་ནད་ནི་མོ་ནི་ཡ་ལུ་བརྟེན་ མི་གྲངས་༣༢༥ ལུ་ ཤི་རྐྱེན་བྱུང་ཡོདཔ་མ་ཚད་ སྤྱི་ལོ་༢༠༡༥ ལུ་ ནི་མོ་ནི་ཡ་ཐོབ་མི་༡༠,༨༩༡ ཡོད་མི་ལས་ བརྒྱ་ཆ་༣༠ ཨ་ལོ་ཆུང་ཀུ་ཚུ་ཨིན་པའི་ སྙན་ཞུ་འབད་ནུག།
ནི་མོ་ནི་ཡ་དང་ ཚཝ་མགུ་ནད་ དེ་ལས་ ཨོ་ཏི་ཏིས་མི་ཌི་ཡ་ལ་སོགས་པ་ཚུ་ སྨན་བཅོས་འབད་ནིའི་དོན་ལུ་ གཞུང་གིས་ལོ་བསྟར་བཞིན་དུ་ ཟད་འགྲོ་འབོར་ཆེ་ཏོག་ཏོ་སྦེ་ བཏང་དོ་ཡོདཔ་ཨིན་པས།
ད་རུང་ སྨན་ཁབ་པི་སི་བི་ལུ་ དབྱེ་བ་༢ སྦེ་ཡོདཔ་ད་ པི་སི་བི་༡༣ ཅན་མ་དང་ པི་སི་བི་གཉིས་ཡོད་མིའི་ནང་ལས་ཡང་ པི་སི་བི་༡༣ ཅན་མ་དེ་ ཕན་ཐོགས་མང་སུ་ཡོདཔ་ལས་ རྒྱལ་ཁབ་ནང་ པི་སི་བི་༡༣ ཅན་མ་དེ་ ངོ་སྤྲོད་འབད་བ་ཅིན་ དྲག་ནི་མས་ཟེར་ ལས་རིམ་འགོ་དཔོན་ སྤེན་པ་གིས་བཤད་ཅི།
གཞུང་གི་ཁ་ཐུག་ལས་ ད་ལྟོ་ཚུན་ སྨན་ཁབ་ནང་ ཟད་འགྲོ་སྦོམ་བཏང་དོ་ཡོདཔ་ད་ ག་དེམ་ཅིག་སྦེ་ སྨན་ཁབ་པི་སི་བི་ངོ་སྤྲོད་མ་འབད་བ་ཅིན་ གཞུང་གིས་ ལོ་ལྔའི་ནང་འཁོད་ལུ་ ནད་གཞི་ཚུ་ སྨན་བཅོས་འབད་ནིའི་དོན་ལུ་ དངུལ་ཀྲམ་ས་ཡ་༢༠༦.༤༡ གཏང་ནིའི་ ཚོད་དཔག་འབད་ཡོདཔ་ད་ སྨན་ཁབ་དེ་ ངོ་སྤྲོད་འབད་བཙུགས་པ་ཅིན་ དེ་གིས་ ཟད་འགྲོ་བརྒྱ་ཆ་༨.༥ དང་༡༣.༦ དེ་ཅིག་ མར་ཕབ་འབད་ཚུགས་ནི་མས་ཟེར་ཨིན་པས།
ནི་མོ་ནི་ཡ་ལུ་བརྟེན་ཏེ་ སྤྱི་ལོ་༢༠༡༡ ལས་༢༠༡༥ ཚུན་ཚོད་ ཨ་ལོ་༣༢༥ ལུ་ ཤི་རྐྱེན་བྱུང་ཡོདཔ་ད་ ཚཝ་མགུ་ནད་ལུ་བརྟེན་ཏེ་ ཨ་ལོ་༡༣༥ ལུ་ ཤི་རྐྱེན་བྱུང་ཡོདཔ་ལས་ ཨ་ལོའི་ སྲོག་སྐྱབས་འབད་ནིའི་་དོན་ལུ་ སྨན་ཁབ་དེ་ ངོ་སྤྲོད་འབད་ཚུགས་པ་ཅིན་ ཨ་ལོའི་ ཤི་རྐྱེན་གྱི་གྱངས་ཁ་དེ་ མར་ཕབ་འབད་ཚུགས་ནི་ཨིནམ་མ་ཚད་ སྨན་བཅོས་ཀྱི་ཟད་འགྲོ་ཚུ་ཡང་ མར་ཕབ་འབད་ཚུགས་ནི་མས་ཟེར་ གསོ་བའི་འགོ་དཔོན་ཚུ་གིས་ བཤདཔ་ཨིན་པས།
གསོ་བའི་འགོ་དཔོན་ཚུ་གིས་ ཞིབ་འཚོལ་འབད་མི་དང་འཁྲིལཝ་ད་ སྨན་ཁབ་དེ་ འགོ་དང་པ་ ངོ་སྤྲོད་འབད་བའི་སྐབས་ གོ་བརྡའི་ལས་རིམ་དང་ གསོ་བའི་ལས་བྱེདཔ་ཚུ་ལུ་ སྦྱོང་བརྡར་ཚུ་ བྱིན་དགོ་ནི་ཨིནམ་ལས་ དེ་གི་དོན་ལུ་ དངུལ་ཀྲམ་ས་ཡ་༢༠.༥༢ ཚོད་དཔག་འབད་ཡོདཔ་ད་ དེ་གི་ཤུལ་ལས་ སྨན་ཁབ་མཁོ་སྒྲུབ་ཀྱི་ཟད་འགྲོ་དེ་ དངུལ་ཀྲམ་ས་ཡ་༡༡ ལས་བརྒལ་ མི་གནས་ཟེར་ཨིན་པས།
ག་དེམ་ཅིག་སྦེ་ སྨན་ཁབ་མ་བཙུགས་པར་ སྨན་བཅོས་ཀྱི་དོན་ལུ་ཨིན་པ་ཅིན་ ལོ་ལྔའི་ནང་འཁོད་ལུ་ ཟད་འགྲོ་དངུལ་ཀྲམ་ས་ཡ་༢༠༦.༤༡ གཏང་དགོ་ནི་དང་ སྨན་ཁབ་མཁོ་སྒྲུབ་ཨིན་པ་ཅིན་ དངུལ་ཀྲམ་ས་ཡ་༦༤.༥༡ ལས་ མི་གནས་ནི་མས་ཟེར་ཨིན་པས།
སྨན་ཁབ་གསརཔ་ ངོ་སྤྲོད་འབད་ནིའི་དོན་ལུ་ ཞིབ་འཚོལ་མཇུག་བསྡུ་ཚར་ཏེ་ ལྷན་ཁག་གི་ཁ་ཐུག་ལས་ རྒྱབ་སྐྱོར་ཡོད་རུང་ དེ་གི་དོན་ལུ་ ཟད་འགྲོ་མང་རབས་ཅིག་ གནས་ནི་ཨིནམ་ལས་ ལྷན་རྒྱས་གཞུང་ཚོགས་ནང་ ཕུལ་ནི་སྦེ་ གྲོས་ཐག་བཅད་ཅི་ཟེར་ ལས་རིམ་འགོ་དཔོན་སྤེན་པ་གིས་ བཤདཔ་ཨིན་པའི་གནས་ཚུལ།
ཡེ་ཤེས་སྒྲོལ་མ།


c: text/html

text:
གསང་བའི་བརྡ་དོན་ཚུ་གི་སྐོར་ལས་ ཨ་རྟག་ར་ མི་ངོམ་སྦེ་ འཕྱད་དགོཔ་དེ་ཡང་ བརྒྱུད་འཕྲིན་ཐོག་ལུ་ སླབ་པའི་ལོ་རྒྱུས་ཚུ་ནང་ མི་ངོ་གཞན་ཅིག་གིས་ འཇམ་ཏོང་ཏོ་སྦེ་ གསང་འཛུལ་འབད་ཚུགས། ཡོངས་གྲགས་ཅནགྱི་ཞབས་ཏོག་ སི་ཀ་ཡིབ་ (Skype) ཚུ་གིས་ མཐའ་གཅིག་ལས་གཅིག་ཚུན་ བརྡ་གསང་གི་འགན་ལེན་ འབག་མི་ཚུགས། Wire ཡང་ན་ Signal ཚུ་གིས་ ཐབས་འཕྲུལ་གྱི་བར་ན་ བརྒྱུད་འཕྲིན་གྱི་བློ་ཚུ་ བརྡ་གསང་ལུ་བསྒྱུརཝ་ཨིན་རུང་ བརྒྱ་ཆ་ཧྲིལ་བུམ་ འགན་ལེན་འབད་མི་ཚུགས།
ཁྱོད་རའི་འབྱུང་ཁུངས་དང་ འཕྱད་ནིའི་ས་གོ་ གཏན་འཁེལ་བཟོ་ཞིནམ་ལས་ བརྒྱུད་འཕྲིན་དེ་ ཁྱིམ་ནང་བཞག་སྟེ་སོང་ ཡང་ན་ ལཱ་འབད་མ་བཏུབ་བཟོ་ནིའི་དོན་ལུ་ སྒོ་བསྡམས་ཏེ་ འཕྲུལ་ལྟོ་ཡང་བཏོན་གཏང་། དེ་གིས་མ་ཚད་པར་ ཁྱོད་ཀྱིས་ Faraday Cage Phone Case ཟེར་མི་ བརྒྱུད་འཕྲིན་ཤུབས་ ལག་ལེན་འཐབ་པ་ཅིན་ དེ་གིས་གློག་རླབས་ཚུ་བཀག་ཚུགསཔ་ཨིན། ‘Edward Snowden method’ ཟེར་ ཝི་ཀི་ལིགསི་གི་ ཁྲིམས་འགལ་སྙན་ཞུ་པ་ཟེར་མི་དེ་གིས་ བློ་གི་སྒེར་གསང་ འགན་ལེན་འབད་ནི་ལུ་ ཐབས་འཕྲུལ་དེ་ ཁྱེགས་སྒྲོམ་ནང་བཙུགསཔ་ཨིན།
ཁྱོད་ཀྱི་རང་གི་བརྒྱུད་འཕྲིན་ནང་ རིམ་ལུགས་ཚུ་ ག་དེ་ཉུང་ཉུང་སྦེ་བཏག་དགོ། ཁྱོད་ཀྱིས་རིམ་ལུགས་རེ་བཙུགསཔ་ད་ དེ་གིས་ཁྱོད་རའི་ཐབས་འཕྲུལ་ནང་ཡོད་པའི་ དམིགས་བསལ་བྱ་ལས་དང་ གནས་སྡུད་ ཡང་ན་ བརྡ་དོན་ཚུ་ལུ་ འཛུལ་སྤྱོད་དགོཔ་སྦེ་སླབ་ཨིན། དེ་ལུ་བརྟེན་ཏེ་ ཕྱི་ཁའི་འབྱུང་ཁུངས་ཚུ་གིས་ གནོད་ཉེན་གྱི་སྒོ་ཕྱེཝ་ཨིན། གནོད་པ་མེད་དོབཟུམ་གྱི་ རིམ་ལུགས་ཅིག་གིས་ མི་ཚུ་གིས་ ཁས་ལེན་མེདཔ་སྦེ་བཟོ་དགོ་པའི་ མི་མང་བརྡ་དོན་ས་ཡ་ལས་བཅད་དེ་ ཐོབ་ཡོད་མི་ Cambridge Analytica གི་སྤྱོད་ངན་ལུ་བལྟ་ད། གལ་སྲིད་ ཁྱོད་ལུ་རིམ་ལུགས་དེ་ཡོད་པ་ཅིན་ ཁྱོད་རའི་ཐབས་འཕྲུལ་གི་གཞི་སྒྲིག་གུ་ ཁོང་གི་གནང་བ་ཚུ་ཚད་འཛིན་འབད། དེ་འབདཝ་ད་ གནང་བ་དེ་ཚུ་མེད་པ་ཅིན་ རིམ་ལུགས་དེ་གིས་ ལཱ་འབད་མ་བཏུབ་ཨིནམ་ སེམས་ཁར་བཞག་དགོ།
གསལ་བཤད་གློག་བརྙན་ཚུ་ལུ་ མཐུད་འབྲེལ་ཁ་སྐོང་ ལེ་ཤ་ཅིག་ ཡོངས་འབྲེལ་འཆར་སྒོ་ investigative-manual.org ནང་ལས་ཐོབ་ཚུགས།
ལེའུ་འདི་གི་དམིགས་ཡུལ་འདི་ ལཱ་གི་གནས་སྟངས་ ཉེན་སྲུང་ཅན་ཅིག་ གལ་ཆེའི་སྐོར་ལས་ གཙོ་བོར་བཏོན་ནི་དང་ ཞིབ་བརྟག་གི་སྐབས་ལུ་ ཉེན་སྲུང་བརྒྱ་ཆ་ཧྲིལ་བུམ་ རྩ་ལས་མེད་ཟེར་ ཧིང་སངས་ས་ བཟོ་ནི་འདི་ཨིན། ལེའུ་ཤུལ་མམ་དེ་ནང་ ཁྱོད་རའི་ཞིབ་བརྟག་གི་བཟོ་དབྱིབས་ ག་དེ་སྦེ་ བཟོ་ནི་ཨིན་ན་ ལམ་སྟོན་འབད་ནི་དང་ རང་ལུ་དགོ་པའི་ བརྡ་དོན་ཐོབ་ཐབས་ལུ་ རང་གི་འབྱུང་ཁུངས་ལུ་ དྲི་བ་དྲང་པོ་བཀོད་ནི་དང་ དྲི་བ་དྲི་ལན་གྱི་ཐབས་རིག་ ག་ཅི་བཟུམ་འདི་དྲག་ག་ཚུ་གི་སྐོར་ལས་ སྟོན་ནི་ཨིན།

robotstxt: allowed

filter: keep


text:
༉ འཕྲལ་ཁམས་ཅིག་ཁར་ རྒྱལ་སྤྱི་དངུལ་འབྲེལ་ལས་ཚོགས་ཀྱི་ སྙན་ཞུ་དང་འཁྲིལ་བ་ཅིན་ འབྲུག་འདི་ ཨེ་ཤི་ཡ་དང་ ཨཱཕ་རི་ཀ་ལུང་ཕྱོགས་ནང་ དཔལ་འབྱོར་གོང་འཕེལ་ མགྱོགས་དྲགས་འགྱོ་མིའི་གྲས་ཁར་ ཨང་༣ པ་ཨིན་པས།
སྙན་ཞུ་དང་འཁྲིལ་བ་ཅིན་ དཔལ་འབྱོར་གོང་འཕེལ་མགྱོགས་དྲགས་འགྱོ་མི་ ཨང་དང་པ་ མི་ཡཱན་མར་རྒྱལ་ཁབ་ནང་ བརྒྱ་ཆ་༨.༦ དང་ དེའི་འོག་ལས་ ཨ་ཝ་རི་ཀོས་ནང་བརྒྱ་ཆ་༨.༥ དེ་ལས་ ཨང་༣ པ་ འབྲུག་རྒྱལ་ཁབ་ནང་ བརྒྱ་ཆ་༨.༤ ཨིནམ་ད་ སྙན་ཞུ་དེ་ རྒྱལ་སྤྱི་དངུལ་འབྲེལ་ལས་ཚོགས་ཀྱིས་ རྒྱལ་ཁབ་ལེ་ཤ་ཅིག་ནང་ གོང་འཕེལ་གྱི་གནས་ཚད་དེ་ ལྟ་ཞིབ་འབད་བའི་ཤུལ་ལས་ གསལ་སྟོན་འབད་ཡོདཔ་ཨིན་པས།
རྒྱལ་ཁབ་ནང་ དཔལ་འབྱོར་གོང་འཕེལ་གྱི་ གནས་ཚད་ལེགས་ཤོམ་ཡོད་མི་དེ་ གློག་མེ་འཕྲུལ་ཁང་ལེ་ཤ་ཅིག་ཡོདཔ་མ་ཚད་ ལ་ལོ་ཅིག་ བཟོ་སྐྲུན་འབད་བའི་བསྒང་ཡོདཔ་་ལས་ དེ་གིས་ རྒྱལ་ཁབ་གོང་འཕེལ་གཏང་ཚུགས་པའི་ འོས་འབབ་ ཡོད་ནི་དེ་གིས་ཨིན་པས།
ལྟ་ཞིབ་ཁྱད་ཆོས་གཞན་ཡང་ རྒྱལ་ཁབ་ཚུ་ནང་ ཞི་བདེ་དང་ མི་སེར་ཚུ་ལུ་དགའ་སྐྱིད་ དེ་ལས་ གཞི་རྟེན་མཁོ་ཆས་ཀྱི་ ཁྱབ་ཚད་ཚུ་ལུ་ཡང་ གཞི་བཞག་ཡོདཔ་ཨིན་པས།
གློག་མེའི་ཐད་ལས་འབད་བ་ཅིན་ གློག་ཤུགས་མེ་ག་ཝཱཊ་༡,༢༠༠ འབད་མི་ དར་ལ་གློག་མེ་འཕྲུལ་ཁང་དང་ ཆུ་ཁ་ གློག་མེ་འཕྲུལ་ཁང་ དེ་ལས་ ཀུར་རི་ཆུ་གློག་མེ་འཕྲུལ་ཁང་ཚུ་གི་ སྐྱིན་ཚབ་སྤྲོད་ཚར་ནི་དེ་གིས་ ད་ལྟོ་ གློག་མེ་ཕྱིར་ཚོང་འཐབ་མི་ག་ར་ རྒྱལ་ཁབ་ཀྱི་འོང་འབབ་སྦེ་ སྤྱོད་ཚུགསཔ་ལས་ དེ་གིས་ གོང་འཕེལ་གྱི་ལཱ་ལུ་ ཕན་ཐོགས་སྦོམ་སྦེ་ར་ བྱུང་དོ་ཡོདཔ་ཨིན་པས།
དེ་ལས་ དར་དཀར་ཆུ་གློག་མེ་ལས་འགུལ་གྱིས་ཡང་ འོང་འབབ་ལུ་ ཁེ་ཕན་སྦོམ་སྦེ་ར་ འབྱུང་ནི་ཨིནམ་མ་ཚད་ བཟོ་སྐྲུན་འབད་བའི་བསྒང་ཡོད་མི་ སྤུ་ན་གཙང་ཆུ་གློག་མེ་ལས་འགུལ་དང་པ་དང་ ལས་འགུལ་༢ པ་ དེ་ལས་ མང་སྡེ་ཆུ་གློག་མེ་ལས་འགུལ་ཚུ་གིས་ཡང་ དཔལ་འབྱོར་གོང་འཕེལ་ལུ་ ལྷག་པར་དུ་ ཕན་ཐོགས་འབྱུང་ནི་ཨིན་མི་དེ་ཡང་ ད་ལྟོ་ལས་ར་ དཔལ་འབྱོར་གོང་ཚད་ཀྱི་ ལྟ་ཞིབ་དོན་ལུ་ ངོས་ལེན་འབད་ཡོདཔ་ཨིན་པས།
དེ་མ་ཚད་ བཟོ་སྐྲུན་འགོ་བཙུགས་ཡོད་མི་ ཉེ་ར་ཨ་མོ་ཆུ་དང་ མཁོ་ལོང་ཆུ་གློག་མེ་ལས་འགུལ་ཚུ་ཡང་ དཔལ་འབྱོར་གོང་འཕེལ་གྱི་ གནས་ཚད་ནང་འབདཝ་ལས་ མ་འོངས་པ་ལུ་ དཔལ་འབྱོར་གོང་འཕེལ་ལུ་ ཕན་ཐོགས་ཡོད་ནི་དེ་གིས་ཨིན་པས།
སྙན་ཞུ་དང་འཁྲིལ་བ་ཅིན་ ཡར་རྒྱས་འགྱོ་ཚར་མི་དང་ འགྱོ་བའི་བསྒང་ཡོད་མི་ རྒྱལ་ཁབ་ཚུ་ནང་ དཔལ་འབྱོར་གོང་འཕེལ་གྱི་ ཚད་གཞི་དེ་ བརྒྱ་ཆ་༧ དང་༦ དེ་ཅིག་གུ་ གནས་ནུག་ཟེར་ཨིནམ་ད་ དེ་ཡང་ རྒྱ་ནག་ལུ་འབད་བ་ཅིན་ གོང་འཕེལ་གྱི་ཚད་གཞི་དེ་ བརྒྱ་ཆ་༦ དང་ རྒྱ་གར་ལུ་ བརྒྱ་ཆ་༧.༥ ཨིན་པའི་གནས་ཚུལ།
བསྟན་འཛིན་རྣམ་རྒྱལ།


text:
༉ ལོ་བསྟར་བཞིན་དུ་ རྒྱལ་ཁབ་ནང་ བྱེམ་བཀྲམ་སྤེལ་དེ་ ཡར་སེང་འགྱོ་དོ་ཡོད་མི་ལུ་བལྟ་བ་ཅིན་ བཟོ་སྐྲུན་གྱི་ལཱ་ཚུ་ ཡར་སེང་འགྱོ་དོ་ཡོདཔ་ད་ དེ་ཡང་ ན་ཧིང་དང་ཕྱདཔ་ད་ དུས་ཅི་ བྱེམ་བཀྲམ་སྤེལ་དེ་ བརྒྱ་ཆ་ལེ་ཤ་གིས་ ཡར་སེང་སོང་ནུག།
རང་བཞིན་ཐོན་སྐྱེད་གོང་འཕེལ་ཚད་འཛིན་གྱི་ ཐོ་དང་འཁྲིལ་བ་ཅིན་ ད་ཚུན་ ལས་འཛིན་དང་གཅིག་ཁར་ བཟོ་སྐྲུན་ས་ཁོངས་༡,༣༠༠ ཐོ་བཀོད་འབད་མི་དེ་ འདས་པའི་ལོ་དང་ཕྱདཔ་ད་ དུས་ཅི་ ལས་སྡེ་༤༨༣ ཡར་སེང་སོང་ཡོདཔ་ལས་ བྱེམ་གྱི་ མཁོ་འདོད་བསྐྱེད་མི་ཡང་ ཡར་སེང་སོང་ནུག།
དུས་ཅི་ སྤྱི་ཟླ་༦ གི་ ནང་འཁོད་ནང་ལུ་ར་ དབང་འདུས་ཕོ་བྲང་ བྱེམ་བཀྲམ་སྤེལ་ས་ཁོངས་ནང་ལས་ བྱེམ་སྣུམ་འཁོར་ཊཱག་༢༢,༤༣༩ བཀྲམ་སྤེལ་འབད་མི་དེ་ ན་ཧིང་དང་ཕྱདཔ་ད་ ཟླཝ་༦ གི་ནང་འཁོད་ལུ་ར་ ཊཱག་༣,༧༥༥ ལུ་ཡར་སེང་སོང་ཡོདཔ་ཨིན་པས།
དབང་འདུས་ལུ་འབད་བ་ཅིན་ བྱེམ་དེ་ དབང་འདུས་ཟམ་གྱི་ སྦོ་ལོགས་ཁར་ལས་ བསྡུ་བསྒྱོམ་འབད་དེ་ བཀྲམ་སྤེལ་འབད་དོ་ཡོདཔ་ད་ བྱེམ་དེ་ མང་ཤོས་ཅིག་ ཐིམ་ཕུག་ལུ་ སྐྱེལ་འདྲེན་འབད་མི་དེ་ཡང་ མཁོ་འདོད་བསྐྱེད་མི་མང་ཤོས་ཅིག་ ཐིམ་ཕུག་ལུ་ཡོད་ནི་དེ་གིས་ ཨིན་པས།
བཀྲམ་སྤེལ་ས་ཁོངས་ཀྱི་ ལས་བྱེདཔ་ཅིག་གིས་ སླབ་མིའི་ནང་ ཉིན་བསྟར་བཞིན་དུ་ ས་ཁོངས་དེ་ནང་ལས་ བྱེམ་ཊཱག་༡༢༠ དང་༡༢༥ དེ་ཅིག་ སྐྱེལ་འདྲེན་འབད་དོ་ཟེར་ཨིནམ་ད་ དེའི་གྲས་ལས་ མང་ཤོས་ར་ ཐིམ་ཕུག་དང་ སྤ་རོ་ལུ་ སྐྱེལ་དོ་ཟེར་ཨིན་པས།
བྱེམ་གྱི་ཐོན་སྐྱེད་དེ་ ཆུ་ལུ་རག་ལས་དོ་ཡོདཔ་ད་ དེ་ཡང་ གནམ་བྱཱར་གྱི་དུས་ཚོད་ལུ་ ཆརཔ་ཤུགས་སྦེ་རྐྱབ་སྟེ་ གཙང་ཆུ་ཚུ་བྲེས་པ་ཅིན་ བྱེམ་གྱི་ཐོན་སྐྱེད་ཡང་ ལེགས་ཤོམ་འོང་དོ་ཡོདཔ་ད་ ད་ཧིང་ ཆརཔ་ལེགས་ཤོམ་རྐྱབ་ནི་དེ་གིས་ དུས་ཅི་ བྱེམ་གྱི་ཐོན་ཤུགས་དེ་ཡང་ ལེགས་ཤོམ་ཡོདཔ་ཨིན་པས།
བྱེམ་བཀྲམ་སྤེལ་འབད་སའི་ས་གོ་ཅིག་ སྤུ་ན་ཁ་ མཚོ་ཁ་ནང་ཨིནམ་ད་ ས་ཁོངས་དེ་ནང་ལས་ཡང་ ཉིན་བསྟར་བཞིན་དུ་ བྱེམ་ཊཱག་བརྒྱ་ལས་བཅད་དེ་ བཀྲམ་སྤེལ་འབད་དོ་ཡོདཔ་ཨིན་པས།
ལས་འཛིན་གྱིས་འབད་བ་ཅིན་ ཤར་ལུང་ཕྱོགས་ཟེར་ དབང་འདུས་དང་ སྤུ་ན་ཁའི་ བྱེམ་བཀྲམ་སྤེལ་ས་ཁོངས་ནང་ བྱེམ་གྱི་གོང་ཚད་དེ་ ས་ཁོངས་ནང་ལས་བཏོན་ཏེ་བཙོང་མི་ ཀིའུ་བིག་མི་ཊར་རེ་ལུ་ དངུལ་ཀྲམ་༡༤༠.༨༦ དང་ གསོག་འཇོག་འབད་ས་ལས་ ཉོ་བ་ཅིན་ དངུལ་ཀྲམ་༢༡༩.༩༡ གནས་དོ་ཡོདཔ་ཨིན་པས།
དེ་ལས་ ཕུན་ཚོགས་གླིང་གི་ ས་ཁོངས་ལས་འབད་བ་ཅིན་ བྱེམ་བཏོན་ས་ལས་ ཀིའུ་བིག་མི་ཊར་རེ་ལུ་ དངུལ་ཀྲམ་༡༣༧.༥༤ དང་ གསོག་འཇོག་འབད་ས་ལས་ དངུལ་ཀྲམ་༣༣༧.༠༣ བུམ་ཐང་རྒྱ་དཀར་གྱི་ བྱེམ་བཏོན་སའི་ས་ཁོངས་ལས་ ཀིའུ་བིག་མི་ཊར་རེ་ལུ་ དངུལ་ཀྲམ་༡༧༨.༦༣ སྦེ་ཐོབ་མི་དེ་ གསོག་འཇོག་འབད་སར་ དངུལ་ཀྲམ་༢༦༡.༩༡ གནས་དོ་ཡོདཔ་ད་ དེ་ལས་ མོང་སྒར་ གཞོང་སྒར་ས་ཁོངས་ལས་འབད་བ་ཅིན་ བྱེམ་བཏོན་ས་ལས་ ཀིའུ་བིག་མི་ཊར་རེ་ལུ་ དངུལ་ཀྲམ་༢༥༧.༩༤ སྦེ་ཐོབ་དོ་ཡོདཔ་ཨིན་པས།
ལས་འཛིན་གྱིས་ བྱེམ་བཀྲམ་སྤེལ་ རྒྱ་བསྐྱེད་འབད་ནིའི་དོན་ལུ་ གནམ་བྱཱར་ ཆརཔ་ཤུགས་སྦེ་རྐྱབ་སྟེ་ ཆུ་རུད་ཐོན་པའི་སྐབས་ བྱེམ་བསྡུ་ལེན་འབད་ཐངས་དང་ རྡོ་རིགས་ཚུ་ བརྡུངས་ཐོག་ལས་ བྱེམ་ཐོན་སྐྱེད་འབད་ནིའི་ འཆར་གཞི་ཡོདཔ་ད་ དེ་བཟུམ་གྱི་ ཐབས་ཤེས་དེ་གིས་ བྱེམ་བཀྲམ་སྤེལ་དཀོན་པའི་སྐབས་ ཕན་ཐོགས་འབྱུང་ནི་ཨིན་པས།
རྫོང་ཁག་༢༠ གི་གྲས་ལས་ བྱེམ་གྱི་ མཁོ་འདོད་བསྐྱེད་མི་ མཐོ་ཤོས་དེ་ར་ ཐིམ་ཕུག་ལུ་ཨིནམ་ད་ དེ་ཡང་ རྒྱལ་ས་ལུ་ གཞུང་དང་ ལས་འཛིན་ དེ་ལས་ སྒེར་གྱི་ལས་སྡེ་ཚུ་གིས་ ཡིག་ཚང་ལ་སོགས་པའི་དོན་ལུ་ བཟོ་སྐྲུན་ལཱ་འབད་ཡོདཔ་མ་ཚད་ སྒེར་པ་ཚུ་གིས་ ཁྱིམ་རྐྱབ་མི་དེ་ཡང་ ལོ་བསྟར་བཞིན་དུ་ ཡར་སེང་སོང་ནི་དེ་གིས་ ཨིན་པའི་གནས་ཚུལ།
བསྟན་འཛིན་རྣམ་རྒྱལ།


text:
འཛམ་གླིང་ཡོངས་ཁྱབ་རང་བཞིན་མ་དངུལ།
༉ འཛམ་གླིང་ཡོངས་ཁྱབ་རང་བཞིན་མ་དངུལ་འདི་ སྤྱི་ལོ་ ༡༩༦༡ ལུ་གཞི་བཙུགས་འབད་ཡོད་པའི་རི་དྭགས་ཉམས་སྲུང་དང་ རང་བཞིན་གནས་སྟངས་ལུ་མི་གི་གནོད་པ་ཚུ་མར་ཕབ་འབད་མི་ རྒྱལ་སྤྱིའི་གཞུང་མིན་ལས་ཚོགས་ཅིག་ཨིན། ལས་ཚོགས་འདི་གི་མིང་ལུ་ཧེ་མ་ འཛམ་གླིང་རི་དྭགས་མ་དངུལ་ཟེར་བཏགས་ཡོད་མི་འདི་ ཀེ་ན་ཌ་དང་ཡུ་ནའེ་ཊེཌ་ཨིསི་ཊེཌ་ལུ་ གཞུང་འབྲེལ་གྱི་མིང་ཅིག་སྦེ་ལུས་ནུག། འཛམ་གླིང་ཡོངས་ཁྱབ་རང་བཞིན་མ་དངུལ་འདི་ འཛམ་གླིང་ནང་ལུ་ རྒྱབ་སྐྱོར་པ་ས་ཡ་ལྔ་ཡོད་པའི་ལས་ཚོགས་སྦོམ་ཤོས་ཅིག་ཨིན་མས། དེ་བཟུམ་སྦེ་ རྒྱལ་ཁབ་ ༡༠༠ ལྷགཔ་ཅིག་ནང་ལུ་ ལཱ་འབད་དོཡོདཔ་ད་ རང་བཞིན་གནས་སྟངས་དང་ཉམས་སྲུང་ལས་འགུལ་ ༣༠༠༠ དེ་ཅིག་ལུ་རྒྱབ་སྐྱོར་འབད་ཡོདཔ་ཨིན་མས།
ང་གིས་ སྤྱི་ལོ་ ༡༩༩༥ ལས་ཉམས་སྲུང་གསར་གཏོད་ཚུ་ནང་ ཡུ་ཨེསི་ཌོ་ལར་མ་དངུལ་ཐེར་འབུམ་ ༡ དེ་ཅིག་གཏང་ཡོདཔ་ཨིན་མས། འཛམ་གླིང་ཡོངས་ཁྱབ་རང་བཞིན་མ་དངུལ་འདི་ སྤྱི་ལོ་ ༢༠༡༤ ལོའི་ནང་ ངོ་རྐྱང་དང་ཤུལ་བཞག་ལས་མ་དངུལ་བརྒྱ་ཆ་ ༥༥% དང་ གཞུང་གི་ཐོན་ཁུངས་དཔེར་ན། འཛམ་གླིང་དངུལ་ཁང་། ཌི་ཨེཕ་ཨའེ་ཌི། ཡུ་ཨེསི་ཨེ་ཨའེ་ཌི་ལས་མ་དངུལ་བརྒྱ་ཆ་ ༡༩% དེ་ལས་ ལས་འཛིན་ཚུ་ལས་ མ་དངུལ་བརྒྱ་ཆ་ ༧% འཐོབ་པའི་ལས་ཚོགས་ཅིག་ཨིན། འཛམ་གླིང་ཡོངས་ཁྱབ་རང་བཞིན་མ་དངུལ་གིས་ འཛམ་གླིང་ནང་གི་རང་བཞིན་གནས་སྟངས་ཉམས་འགྱོ་ནི་ལས་བཀག་ནི་དང་ མ་འོངས་པ་ནང་མི་ཚུ་ རང་བཞིན་གནས་སྟངས་དང་གཅིག་ཁར་ མཐུན་ཏོག་ཏོ་སྦེ་བཟོ་ནི་ལུ་དམིགས་གཏད་སྐྱེདཔ་ཨིན་མས།
འཛམ་གླིང་འཚོ་བའི་སྙན་ཞུ་འདི་ སྤྱི་ལོ་ ༡༩༩༨ ལས་འཛམ་གླིང་ཡོངས་ཁྱབ་རང་བཞིན་མ་དངུལ་གྱིས་ ལོ་གཉིས་ཀྱི་བར་ན་ ཚར་རེ་དཔེ་སྐྲུན་འབད་དེ་ཡོདཔ་ཨིན། དེ་ཡང་ འཛམ་གླིང་འཚོ་བའི་བརྡ་དོན་དང་ སྐྱེ་ལྡན་གྱི་རྗེས་ཤུལ་ཚོད་རྩིས་ཚུ་ལུ་གཞི་བཞག་སྟེ་ཨིན་མས།
དེ་གིས་ཡང་མ་ཚད་ འཛམ་གླིང་ཡོངས་ཁྱབ་རང་བཞིན་མ་དངུལ་གྱིས་ earth hour བརྩིས་པའི་སྐད་གྲགས་ཅན་གྱིས་འཛམ་གླིང་ཡོངས་ཁྱབ་སྐུལ་བསྒྲགས་དག་པ་ཅིག་འགོ་བཙུགས་ཡོདཔ་དང་ ད་ལྟོ་འཕྲལ་ལུ་ ལས་ཚོགས་འདི་གི་ལཱ་འདི་ བཞེས་སྒོ། གནམ་གཤིས། ཆུ་གཙང་ཏོག་ཏོ། རི་དྭགས་སེམས་ཅན། ནགས་ཚལ་དང་རྒྱ་མཚོ་བཅས་ ས་གོ་དྲུག་ལྷགཔ་ཅིག་ནང་འགོ་འདྲེན་འཐབ་དོ་ཡོདཔ་ཨིན་མས།
ཁུངས་གཏུག།[ཞུན་དག།]
- Wikipedia contributors. (2021). World Wide Fund for Nature. In Wikipedia, The Free Encyclopedia. Retrieved from https://en.wikipedia.org/w/index.php?title=World_Wide_Fund_for_Nature&oldid=1062221584


text:
༉ དངུལ་རྩིས་བློན་པོ་རྣམ་རྒྱལ་ཚེ་རིང་གིས་ རྩིས་ལོ་༢༠༢༢-༢༠༢༣ གྱི་ འཆར་དངུལ་དཔྱ་བགོའི་དཔྱད་ཡིག་དང་ རྩིས་ལོ་༢༠༢༡-༢༠༢༢ ཀྱི་ ལྷན་ཐབས་འཆར་དངུལ་དཔྱ་བགོའི་དཔྱད་ཡིག་ རྒྱལ་ཡོངས་ཚོགས་སྡེའི་ཚོགས་ཐེངས་༢༩ པའི་ བཞུགས་རིམ་༡༢ པའི་ནང་ ངོ་སྤྲོད་ཕུལ་ཡི།
དེ་ཡང་ སྤྱི་ཟླ་༦ པའི་ཚེས་༢༡ ལུ་ དངུལ་རྩིས་བློན་པོ་གིས་ འཆར་དངུལ་དཔྱ་བགོ་འདི་ དཔལ་འབྱོར་བསྐྱར་གསོའི་གཞི་རྩ་ མི་སྟོབས་འཇོན་ཚད་ཡར་དྲག་དང་ བཟའ་འཐུང་དང་ ཟས་བཅུད་ཉེན་སྲུང་ མི་མང་མཁོ་ཆེའི་ཞབས་ཏོག་(འཁོར་ལམ་དང་ འཐུང་ཆུ)་ མི་སྡེ་ཉེན་སྲུང་ (ཤེས་རིག་དང་ གསོ་བ) ས་གནས་གཞུང་གི་ ལས་སྣ་ཚུ་ལུ་ བཞག་ཐོག་ལས་ བགོ་བཀྲམ་འབད་འབདཝ་ཨིན་ཟེར་ ཞུ་ཡི།
བློན་པོ་གིས་ འཆར་ལོ་༢༠༢༢-༢༠༢༣ གྱི་དོན་ལུ་ འཆར་དངུལ་ས་ཡ་༨༡,༨༢༧.༣༡༡ བཞག་ཡོདཔ་ད་ རྒྱུན་སྐྱོང་ཟད་འགྲོ་དོན་ལུ་ འཆར་དངུལ་ས་ཡ་༣༦,༣༤༠.༩ དང་ གསར་སྒྲུབ་ཀྱི་དོན་ལུ་ འཆར་དངུལ་ས་ཡ་༣༨,༤༦༦.༩ བཞག་ཡོདཔ་བཞིན་དུ་ བསྐྱིན་ཚབ་བཏབ་ནི་དོན་ལུ་ འཆར་དངུལ་ས་ཡ་༥༧༤༠.༥ དེ་ལས་ སྐྱིན་འགྲུལ་དོན་ལུ་ འཆར་དངུལ་ས་ཡ་༡༢༧༨.༩ བགོ་བཀྲམ་འབད་དེ་ཡོད་ཟེར་ ཞུ་ཡི།
དཔྱ་བགོ་ལས་འབད་བ་ཅིན་ མི་སྟོབས་འཇོན་ཚད་ཡར་དྲག་གི་དོན་ལུ་ བརྒྱ་ཆ་༥ དང་ བཟའ་འཐུང་དང་ ཟས་བཅུད་ཉེན་སྲུང་དོན་ལུ་ བརྒྱ་ཆ་༡༠ འཁོར་ལམ་དང་ འཐུང་ཆུའི་དོན་ལུ་ བརྒྱ་ཆ་༡༥ ཤེས་རིག་གི་དོན་ལུ་ བརྒྱ་ཆ་༡༦ གསོ་བ་གི་དོན་ལུ་ བརྒྱ་ཆ་༡༣ དང་ གཞུང་ལྟེ་བའི་ལས་སྣ་ཚུ་རྩིས་ཏེ་ ས་གནས་གཞུང་གི་དོན་ལུ་ དཔྱ་བགོ་ཡོངས་བསྡོམས་བརྒྱ་ཆ་༤༧ ཨིན་ཟེར་ ཞུ་ཡི།
ད་རུང་ འཆར་ལོ་༢༠༢༡-༢༠༢༢ ཀྱི་ ལྷན་ཐབས་མ་དངུལ་ས་ཡ་༣,༨༦༦.༩༣༣ བཞག་ཡོདཔ་ལས་ ལྷན་ཐབས་མ་དངུལ་རྩིས་ཏེ་ རྒྱལ་ཡོངས་འཆར་དངུལ་ཡོངས་བསྡོམས་ དངུལ་ཀྲམ་ས་ཡ་༨༤,༣༥༠.༠༨༣ ཡོད་ཟེར་ ཞུ་ཡི།
དེ་ལས་ དཔལ་འབྱོར་ལས་དོན་ཚོགས་ཆུང་གི་ འཐུས་མི་ཚུ་གིས་ ཟད་འགྲོ་ཚད་འཛིན་ག་དེ་ཅིག་ འབད་ཡི་ག་དང་ འཆར་དངུལ་དཔྱ་བགོ་དཔྱད་ཡིག་གིས་ སྒེར་གྱི་ལས་སྡེ་ཚུ་ལུ་ ཁེ་ཕན་ག་དེ་སྦེ་ཡོད་ག་ དེ་ལས་ རྒྱུན་སྐྱོང་རྩིས་ཆད་དང་ དངུལ་གྱི་རྩིས་ཆད་གཉིས་བྱུང་ཡོད་མི་གིས་ སྟབས་མ་བདེཝ་སྦོམ་བྱུང་ནིའི་ ཉེན་ཁ་སྦོམ་ཡོདཔ་ལས་ དེ་ལུ་གདོང་ལེན་འབད་ནི་གི་ ཐབས་ཤེས་དང་ ཐབས་ལམ་ཚུ་ ག་ཅི་ར་བཏོན་ཏེ་ཡོད་ག་ཟེར་བའི་ དྲི་བ་ཞུ་ཡི།
འཐུས་མི་གཞན་ཚུ་གིས་ཡང་ དཔྱ་བགོ་དཔྱད་ཡིག་ནང་ ཁ་གསལ་བཀོད་དེ་མེད་པའི་ དོགས་སེལ་དང་ སྲིད་བྱུས་ལམ་ལུགས་ ལེགས་ཤོམ་དགོ་པའི་སྐོར་དང་ གཞན་ཡང་ འཆར་དངུལ་དང་འབྲེལ་བའི་ འདྲི་བ་དང་ བསམ་འཆར་བཀོད་མི་ལུ་ བློན་པོ་གིས་ དོགས་སེལ་གྱི་ལན་ཚུ་ ཞུ་ཡི།
དེ་གི་ཤུལ་ལས་ ཚོགས་ཁང་གིས་ འཆར་དངུལ་སྙན་ཞུ་གུ་ གསུང་གྲོས་གནང་ཡོདཔ་ད་ འཆར་དངུལ་དཔྱ་བགོའི་དཔྱད་ཡིག་དང་ ལྷན་ཐབས་འཆར་དངུལ་དཔྱ་བགོའི་དཔྱད་ཡིག་གུ་ ཁ་ཙ་ དངུལ་རྩིས་བློན་པོ་རྣམ་རྒྱལ་ཚེ་རིང་གིས་ ངོ་སྤྲོད་ཕུལ་ཡོདཔ་ཨིན།
རྒྱལ་ཡོངས་ཚོགས་སྡེའི་ནང་ དཔྱད་ཡིག་དེ་གཉིས་གུ་ ད་རིས་འཕྲོ་མཐུད་ གསུང་གྲོས་གནང་ནི་ཨིན་པའི་གནས་ཚུལ།
བཀྲིས་ཕུན་ཚོགས།


text:
ཇ་པཱན་ཨ་ཀི་ཤི་ནོའི་སྲསམོ་མ་ཀོ་ ནངས་པར་ རྒྱལ་ཁབ་ནང་ཕེབས་ནི།
admin
May 31, 2017
གནས་ཚུལ་དང་པ།
1,103 Views
༉ ནངས་པར་ ཇ་པཱན་ཨ་ཀི་ཤི་ནོའི་སྲསམོ་ མ་ཀོ་མཆོག་ འབྲུག་རྒྱལ་ཁབ་ནང་ ཕེབས་ནི་ཨིན་པས།
དགུང་ལོ་༢༥ བཞེས་མི་ སྲསམོ་མ་ཀོ་དེ་ མི་དབང་མངའ་བདག་རིན་པོ་ཆེ་མཆོག་གི་ མགྲོན་བརྡ་གནང་མི་དང་འཁྲིལ་ སྤྱི་ཟླ་༦ པའི་ཚེས་༡ ལས་༧ ཚུན་ འབྲུག་ལུ་ གཟིགས་སྐོར་གནང་ནི་ཨིན་པས།
ཐིམ་ཕུག་ལུ་ བཞུགས་པའི་སྐབས་ སྲསམོ་མ་ཀོ་ རྒྱལ་ཡོངས་རྗེས་དྲན་མཆོད་རྟེན་ནང་ རྒྱལ་འཛིན་འབྲུག་མེ་ཏོག་འགྲེམ་སྟོན་ཐེངས་༣ པ་ འགོ་འབྱེད་ནང་ འབྱོན་གནང་ནིའི་ ལས་རིམ་ཡོདཔ་ཨིན་པས།
དེ་མ་ཚད་ སྲསམོ་མ་ཀོ་གིས་ ལམ་སྲོལ་དང་ རྒྱལ་རབས་ཅན་གྱི་ ས་གནས་ཚུ་ནང་ གཟིགས་སྐོར་གནང་ནི་ཨིན་པས།
སྲསམོ་མ་ཀོ་དེ་ རྒྱལ་སྲས་ཨ་ཀི་ཤི་ནོ་དང་ ལྕངམ་ཀི་ཀོ་གཉིས་ཀྱི་ སྲསམོ་ཨིན་པའི་ཁར་ ཁྲི་ཐོག་ཁར་བཞུགས་མི་ རྒྱལ་ཆེན་ཨ་ཀི་ཧི་ཏོ་དང་ རྒྱལ་ཆེན་གྱི་བཙུནམོ་ མི་ཅི་ཀོ་རྣམ་༢ ཀྱི་ དི་བུམོ་སྦོམ་ཤོས་ཨིན་པས།
འབྲུག་དང་ཇ་པཱན་རྒྱལ་ཁབ་༢ ཀྱི་བར་ན་ ཧེ་མ་ལས་ར་ ཟུང་ཕྱོགས་ཀྱི་ མཐུན་འབྲེལ་དམ་ཟབ་སྦེ་ གནས་ཏེ་ཡོདཔ་མ་ཚད་ སྲསམོ་མ་ཀོ་མཆོག་གི་ གཟིགས་སྐོར་ལུ་བརྟེན་ རྒྱལ་ཁབ་༢ ཀྱི་ མཐུན་ལམ་དང་ མཉམ་འབྲེལ་ཚུ་ སྔར་བ་ལྷགཔ་སྦེ་ རྩ་བརྟན་འགྱོ་ནི་གི་ རེ་བ་སཡོད་པའི་གནས་ཚུལ།
Check Also
༉ སྐྱེས་ལོ་༡༤ ལང་མི་ ཆུ་མིག་ཐང་འབྲིང་རིམ་སློབ་གྲྭ་བར་མའི་ སློབ་ཕྲུག་ཅིག་ གློག་མེ་གིས་ ཤུགས་འབད་ར་ འཚིགས་པའི་ཤུལ་ལས་ ད་ལྟོ་ ཕུན་ཚོགས་གླིང་སྨན་ཁང་ནང་ སྨན་བཅོས་འབད་བའི་བསྒང་ཡོདཔ་ཨིན་པས། རྐྱེན་ངན་དེ་ཡང་ སྤྱི་ཟླ་༦ པའི་ཚེས་༢༥ ལུ་ …


text:
LibreOffice 7.3 Help
ཨེགསི་ཨེམ་ཨེལ་ ཚགས་མ་གི་དོན་ལུ་ སྤྱིར་བཏང་བརྡ དོན་ཐོ་བཀོད་དང་ ཞུན་དག་འབད་.
ཁྱོད་ཀྱི་XML Filter Settings ཌའི་ལོག་གི་ཐོ་ཡིག་སྒྲོམ་འདི་ནང་ བཀྲམ་སྟོན་འབད་ནི་ཨིན་མི་ ཁྱོད་རང་དགོ་པའི་མིང་དེ་ ཐོ་བཀོད་འབད།ཁྱོད་ཀྱི་ མཐུན་མོངས་མ་ཡིག་པའི་མིང་ཅིག་ ཐོ་བཀོད་འབད་དགོ
ཁྱོད་ཀྱི་ཚགས་མ་དང་གཅིག་ཁར་ ལག་ལེན་འཐབ་ནི་ཨིན་མི་ གློག་རིམ་ཅིག་ སེལ་འཐུ་འབད།
ས་སྒོའི་ཌའི་ལོག་ཚུ་ནང་གི་ File typeསྒྲོམ་ནང་ ཁྱོད་ཀྱིས་བཀྲམ་སྟོན་འབད་དགོ་པའི་ མིང་འདི་ཐོ་བཀོད་འབད། ཁྱོད་ཀྱིས་མཐུན་མོང་མ་ཡིན་པའི་མིང་གཅིག་ཐོ་བཀོད་འབད་དགོ། ནང་འདྲེན་ཚགས་མ་ཚུ་གི་དོན་ལུ་ མིང་འདི་ ཌའི་ལོག་ཁ་ཕྱེ་གི་ཡིག་སྣོད་དབྱེ་བ་སྒྲོམ་ནང་འབྱུངམ་ཨིན། ཕྱིར་འདྲེན་ཚགས་མ་ཚུ་གི་དོན་ལུ་ ཌའི་ལོག་ཕྱིར་འདྲེན་ གྱི་སྒྲོམ་ཡིག་སྣོད་རྩ་སྒྲིག་ནང་འབྱུངམ་ཨིན།
ཡིག་སྣོད་འདི་ ཁྱོད་ཀྱིས་ཡིག་སྣོད་འདི་ཚགས་མ་གསལ་བཀོད་མ་འབད་བར་ཁ་ཕྱེ་བའི་བསྒང་ ལག་ལེན་འཐབ་ནི་ལུ་ ཡིག་སྣོད་རྒྱ་བསྐྱེད་འདི་ཐོ་བཀོད་འབད། LibreOfficeགིས་ ཚགས་མ་ག་འདི་ལག་ལེན་འཐབ་ནི་ཨིན་ན་གཏན་འབེབས་བཟོ་ནི་ལུ་ ཡིག་སྣོད་རྒྱ་བསྐྱེད་འདི་ལག་ལེན་འཐབ་ཨིན།
བསམ་བཀོད་ཅིག་ཐོ་བཀོད་འབད་(གདམ་ཁ་ཅན།)


text:
སྒོ་སྒྲིག
ཡིག་ཆ་གི་སྒོ་སྒྲིག་འདི་ཚུ་བཀྲམ་སྟོན་འབད་ནི་དངབཀོལ་སྤྱོད་འབད་ནི་དོན་ལུ་བརྡ་བཀོད་ཚུ་ནང་ན་ཡོདཔ་ཨིན།
ད་ལྟོའི་སྒོ་སྒྲིག་གི་ནང་དོན་བཀྲམ་སྟོན་འབད་མི་ སྒོ་སྒྲིག་གསརཔ་ཅིག་ཁ་ཕྱེཝ་ཨིན། ཁྱོད་ཀྱིས་ ཡིག་ཆ་གཅིག་པ་གི་ཡན་ལག་སོ་སོ་ཚུ་ དུས་ཡུན་གཅིག་པ་ལུ་རང་མཐོང་ཚུགསཔ་ཨིན།
Closes the current window. Choose Window - Close Window, or press CommandCtrl+F4. In the print preview of LibreOffice Writer and Calc, you can close the current window by clicking the Close Preview button.
གཞན་གྱིས་སྤྱོད་ཚུགས་པའི་ཡིག་ཆ་ཚུ་ཐོ་ཡིག་བརྐྱབ་ཨིན། ཡིག་ཆ་འདི་ལུ་སོར་བསྒྱུར་འབད་ནི་དོན་ལུ་ ཐོ་ཡིག་ནང་གི་ཡིག་ཆ་ཅིག་གི་མིང་འདི་སེལ་འཐུ་འབད།


text:
ཕོ་ཚོད་མེད་པའི་ ཉེན་ཁ་ཅིག་ རླབས་འཕྲིན་འཕྲུལ་ལམ་ (Wi-Fi Router) འདི་ཨིན། གློག་རྐུན་ཅིག་གིས་ ཁྱོད་ཀྱི་ལམ་འཕྲུལ་ནང་ཧམ་སྤྱོད་འབད་དེ་ ཁྱོད་ཀྱི་ཡོངས་འབྲེལ་ཆ་མཉམ་ལུ་ འཛུལ་སྤྱོད་འབད་ཚུགས། དེ་གིས་སྦེ་ ཁྱོད་རའི་ལམ་འཕྲུལ་ལུ་བྱིན་ཡོད་པའི་ གསང་ཡིག་དེ་ སོར་བསྒྱུར་འབད་དེ་ ག་དེ་ཚུགས་ཚུགས་ སྒྲིང་སྒྲིང་བཟོ་དགོ། དེ་གི་ཤུལ་ལས་ རླབས་འཕྲིན་དེ་ བརྡ་གསང་ལུ་བསྒྱུར་དགོ། ད་རེས་ནངས་པར་ཡོད་པའི་ བརྡ་གསང་ལུ་བསྒྱུར་ནིའི་ཐབས་ལམ་ ཉེན་སྲུང་ཆེ་ཤོས་འདི་ WPA2 ཨིན། གལ་སྲིད་ ཁྱོད་ཀྱིས་ཁྱོད་རའི་ལམ་འཕྲུལ་དེ་ བརྡ་གསང་ལུ་བསྒྱུར་མ་ཤེས་པ་ཅིན་ ཁྱོད་ལུ་ཞབས་ཏོག་བྱིན་མི་དེ་གིས་ ཆ་རོགས་འབད་ཚུགསཔ་འོང་། ཨིན་རུང་ གློག་རིག་ཡོངས་འབྲེལ་ལུ་ མཐུད་འབྲེལ་འབད་ནིའི་ཐབས་ལམ་ ཉེན་སྲུང་སྦོམ་ཤོས་དེ་ ས་གནས་ཡོངས་འབྲེལ་གྱི་རྒྱུན་ཐག་ (LAN) བརྒྱུད་དེ་ མཐུད་འབྲེལ་འབད་ནི་འདི་ཨིན། ཁྱིམ་ནང་ལས་ལཱ་འབད་བའི་སྐབས་ ཐབས་ལམ་འདི་ ལག་ལེན་འཐབ་དགོ།
ཁྱོད་རའི་ལམ་འཕྲུལ་དེ་ ཉེན་སྲུང་དང་ལྡནམ་བཟོ་ཞིནམ་ལས་ གློག་རིག་ཡོངས་འབྲེལ་ནང་འཛུལ་ཏེ་ རྒྱབ་ཁུངས་བརྡ་དོན་ ཡང་ན་ འོས་འབབ་ཅན་གྱི་འབྱུང་ཁུངས་ཚུ་འཚོལ་དགོ། ཁྱོད་ཀྱི་ཉེན་ཁ་ཅན་གྱི་གནད་དོན་ཚུ་ འཚོལ་བའི་སྐབས་ ཁྱོད་ཀྱི་བྱ་བ་ལུ་ ལྟ་རྟོག་འབད་མི་ བྱ་ལྟ་མི་ཚུ་ལུ་ དོགས་པ་ཆགསཔ་ཨིན། དེ་གིས་སྦེ་ ཁྱོད་རའི་ཞིབ་འཚོལ་དང་ མ་འོངས་པའི་འབྱུང་ཁུངས་ དེ་ལས་ཁྱོད་ར་ སྲུང་སྐྱོབ་འབད་ནིའི་དོན་ལུ་ ཁྱོད་རའི་འཚོལ་རིམ་དེ་ (browser) བརྡ་གསང་ལུ་བསྒྱུར་དགོ།
ཉེན་སྲུང་གི་ཐོག་ལས་ གློག་རིག་ཡོངས་འབྲེལ་ལག་ལེན་འཐབ་ནིའི་ ཐབས་ལམ་གཉིས་ཡོད་མི་ཚུ་གིས་ ཕྱིར་སེལ་རྐྱབ་ནི་ལས་ ཟུར་ཚུགསཔ་ཨིན། ཁྱོད་ཀྱིས་ དངོས་མེད་སྒེར་སྤྱོད་ཡོངས་འབྲེལ་ཅིག་ (VPN) ཡང་ན་ གནས་ཚབ་ (proxy server) ཅིག་ ལག་ལེན་འཐབ་ཚུགསཔ་ལས་ དེ་གིས་ཁྱོད་ཀྱི་ས་ཕྱོགས་དེ་ མ་མཐོངམ་བཟོཝ་ཨིན། དངོས་མེད་སྒེར་སྤྱོད་ཡོངས་འབྲེལ་དེ་གིས་ ག་དེ་སྦེ་ ལཱ་འབདཝ་ཨིན་ན་ བརྡ་དོན་ཁ་གསལ་གྱི་དོན་ལུ་ ཡོངས་འབྲེལ་འཆར་སྒོ་ https://www.youtube.com/watch?v=zpUHD-PQuZ ནང་ གཟིགས་གནང་།
དངོས་མེད་སྒེར་སྤྱོད་ཡོངས་འབྲེལ་འདི་ གདོང་རས་བཟུམ་ཅིག་ཨིནམ་ད་ དེ་གིས་ཁྱོད་ཀྱི་ས་ཕྱོགས་ངོ་མ་དེ་ སྤུབ་བཞག་སྟེ་ ཁྱོད་གློག་རིག་ཡོངས་འབྲེལ་གཞན་ཅིག་ནང་ ཨིན་དོ་བཟུམ་བཟོཝ་ཨིན། ཐབས་འཕྲུལ་སོ་སོའི་དོན་ལུ་ མཉེན་ཆས་ཀྱི་གདམ་ཁ་ ལེ་ཤ་ཡོད། དངོས་མེད་སྒེར་སྤྱོད་ཡོངས་འབྲེལ་འདི་ ནུས་ཅན་བཟོ་ཚརཝ་ད་ ཁྱོད་ཀྱིས་ ཁྱོད་ར་ཡོད་རྫུས་བཏབ་སའི་ ས་ཕྱོགས་ཅིག་ གདམ་ཁ་རྐྱབ་ཚུགས། དངོས་མེད་སྒེར་སྤྱོད་ཡོངས་འབྲེལ་བྱིན་མི་ ལ་ལོ་ཅིག་ ‘ZenMate’, ‘CyberGhost’ ཡང་ན་ ‘ExpressVPN’ ཚུ་ཨིན། དངོས་མེད་སྒེར་སྤྱོད་ཡོངས་འབྲེལ་བྱིན་མི་ མང་ཤོས་ཅིག་གིས་ ཞབས་ཏོག་འདི་ རིན་མེད་སྟོང་མར་མི་བྱིན། དངུལ་སྤྲོད་པའི་ཁ་གསལ་ཚུ་ སྲུང་བཞག་འབད་འོང་ དེ་གིས་སྦེ་ གཞན་གྱིས་ ཁྱོད་ར་ག་ཏེ་ཡོདཔ་ཨིན་ན་ ཤེས་ནིའི་ཉེན་ཁ་ཡོདཔ་ཨིན། མགུ་རྙོག་སུ་ཅིག་ཨིན་རུང་ གདམ་ཁ་གཞན་མི་ཅིག་ རང་དབང་གི་དངོས་མེད་སྒེར་སྤྱོད་ཡོངས་འབྲེལ་ གཞི་བཙུགས་འབད་ནི་འདི་ཨིན།
དེ་བཟུམ་མའི་ཞབས་ཏོག་བྱིན་མི་དང་ རིམ་ལུགས་ཚུ་གི་ བརྡ་དོན་ཁ་གསལ་ཚུ་ zenmate.com,cyberghostvpn.com ཡང་ན་ expressvpn.com ནང་ལས་ཐོབ་ཚུགས། དེ་གིས་ ལཱ་ག་དེ་སྦེ་ འབདཝ་ཨིན་ན་གི་སྐོར་ལས་ བརྡ་དོན་ཚུ་ www.youtube.com/watch?v=a6ZtEJazqs8 ནང་ལས་ཐོབ་ཚུགས།
ཡོངས་གྲགས་ཅན་གྱི་ ཡོངས་འབྲེལ་ལས་ཚབ་ཅིག་ ད་ཨོ་ནི་ཡཱན་རོ་ཊར་ (TOR) འདི་ཨིན། ད་ཨོ་ནི་ཡཱན་རོ་ཊར་གྱི་ འཚོལ་རིམ་དེ་ ལག་ལེན་འཐབ་པའི་སྐབས་ ཁྱོད་ཀྱིས་ཡོངས་འབྲེལ་ལམ་ལུགས་ཨང་གྲངས་གཞན་ཅིག་གི་ཐོག་ལས་ ལག་ལེན་འཐབ་ཨིན། དེ་སྦེ་འབད་ཚུགས་མི་འདི་ ད་ཨོ་ནི་ཡཱན་རོ་ཊར་དེ་ བརྡ་གསང་ལུ་བསྒྱུར་ཡོད་པའི་ གློག་རིག་མཐུད་འབྲེལ་གྱི་ ཡོངས་འབྲེལ་ཅིག་ཨིན། ལག་ལེན་པ་གེ་ར་ཚུ་ ཡོངས་འབྲེལ་འདི་ལུ་ འཛུལ་སྤྱོད་འབད་ས་ཅིག་ཡོད། གློག་གནས་དེ་ཚུ་ གསུམ་ ཡང་ན་ དེ་ལས་མངམོ་བརྒྱུད་ཞིནམ་ལས་ ལག་ལེན་པ་དེ་ འཐོན་སྒོ་ལུ་ལྷོདཔ་ཨིན། འ་ནཱི་འདི་ མི་ངོ་དེ་གིས་ གཞུང་འབྲེལ་ཐོག་ལས་ ལག་ལེན་འཐབ་པའི་ ཡོངས་འབྲེལ་ལམ་ལུགས་ཨང་གྲངས་ཨིན།
ཨིན་རུང་ ཁྱོད་རྩ་ལས་ར་ བདའ་མི་ཟུན་ཟེར་བའི་ དོན་དག་མེན། སྤྱི་ལོ་༢༠༡༤ ཟླ་༡༡ པའི་ནང་ ཨ་མི་རི་ཀའི་ དབུས་གཞུང་ཞིབ་དཔྱད་བཀོད་འཛིན་དང་ ཡུ་རོ་པིན་ཞབས་ཏོག་གཞན་ཚུ་གིས་ མི་ངོ་༡༧ གྱིས་ ནག་ཅན་ལས་སྣའི་དོན་ལུ་ ད་ཨོ་ནི་ཡཱན་རོ་ཊར་ (TOR) ལོག་སྤྱོད་འབད་ཡོདཔ་སྦེ་ བདའ་ཟུན་ནུག། ཨིན་རུང་ འདི་བཟུམ་གྱི་བྱ་རིམ་ ལག་ལེན་འཐབ་ནི་འདི་ གནམ་མེད་ས་མེད་ ལཱ་ཁག་དང་ ཟད་འགྲོ་སྦོམ་གནསཔ་ཨིན། དེ་གིས་སྦེ་ གསང་བའི་ཞབས་ཏོག་ལས་སྡེ་ཚུ་གིས་ སྲུང་སྐྱོབ་ལུ་གནོད་ཉེན་དང་ བྱིས་པའི་འདོད་སྤྱོད་ གོ་མཚོན་ཚོང་སྒྱུར་དང་འབྲེལ་བ་ཡོད་ན་མ་གཏོགས་ དེ་མིན་སྤྱིར་བཏང་མི་སེར་དང་ བརྡ་བརྒྱུདཔ་ཚུ་ འཚོལ་ནིའི་དོན་ལུ་ ཐབས་ལམ་འདི་ ལག་ལེན་མི་འཐབ་འོང་། ཨིན་རུང་ ཁྱོད་ར་ལཱ་འབད་ས་དེ་ གནས་ཚུལ་གྱི་དལ་དབང་དཀོན་པ་དང་ གསང་བའི་ཞབས་ཏོག་ ལེགས་ཤོམ་ཡོད་པའི་ རྒྱལ་ཁབ་ནང་ཨིན་པ་ཅིན་ དྲན་པ་ཐེབས་བཏོན་དགོ།
ད་ཨོ་ནི་ཡཱན་རོ་ཊར་གྱི་འཚོལ་རིམ་འདི་ ཨེན་ཌོ་ཡིད་ཐབས་འཕྲུལ་- ‘Orfox’ དང་ the add-on ‘Orbot ’ ཚུ་གི་དོན་ལུ་ ཆས་ཚང་འགྲུལ་འཕྲིན་རིམ་ལུགས་ཅིག་སྦེ་ ཐོབ་ཚུགསཔ་ཨིན། iOS ལག་ལེན་པ་ འཚོལ་རིམ་ལས་ཚབ་ འཚོལ་མི་ཚུ་གིས་ ཨེན་ཌོ་ཡིད་ཐབས་འཕྲུལ་ (Andriod device) འདི་ ལག་ལེན་འཐབ་བཏུབ།


text:
LibreOffice 7.3 Help
ཡིག་ཆ་འདི་ནང་ ཡང་ན་ ཡིག་ཆ་སོ་སོ་ཅིག་ནང་གི་ གནས་ཁོངས་གསརཔ་ཅིག་ནང་ལུ་ ལེབ་གྲངས་ཅིག་ སྤོ་བཤུད་ཡང་ན་འདྲ་བཤུས་རྐྱབས་ཨིན་
ཁྱོད་ཀྱིས་ནང་ཐིག་ནང་ན་ ཚེས་གྲངས་གནས་གོང་ ཡིག་མི་ཚུ་ ཤོག་ཁྲམ་སོ་སོ་ཚུ་གི་བར་ན་ འདྲ་བཤུས་དང་སྦྱར་བའི་སྐབས་ ཤོག་ཁྲམ་ཡིག་ཆ་གཉིས་ཆ་རང་ གནད་སྡུད་གཞི་རྟེན་གཅིག་པ་ལུ་གཞི་སྒྲིག་འབད་དགོ། ཚེས་གྲངས་གཞི་རྟེན་ཚུ་སོ་སོ་འགྱུར་བ་ཅིན་ བཀྲམ་སྟོན་འབད་ཡོད་པའི་ ཚེས་གྲངས་གནས་གོང་འདི་བསྒྱུར་བཅོས་འགྱོ་འོང་!
ད་ལྟོའི་ལེབ་གྲངས་འདི་ག་སྟེ་ སྤོ་བཤུད་དང་འདྲ་བཤུས་རྐྱབས་ནི་ཨིན་ན་ བརྡ་སྟོན་འབདཝ་ཨིན། ཡིག་ཆ་གསརཔ་ འདི་ ཁྱོད་ཀྱིས་ ལེབ་གྲངས་འདི་སྤོ་བཤུད་ཡང་ན་འདྲ་བཤུས་རྐྱབས་ནིའི་དོན་ལས་ གནས་ཁོངས་གསརཔ་ཅིག་གསར་བསྐྲུན་འབད་ནི་ཨིན་པ་ཅིན་ སེལ་འཐུ་འབད།
ད་ལྟོའི་ལེབ་གྲངས་འདི་ སེལ་འཐུ་འབད་ཡོད་པའི་ལེབ་གྲངས་འདི་གི་གདོང་ཁར་ སྤོ་བཤུད་ཡང་ན་འདྲ་བཤུས་རྐྱབས་ཡོད།. མཇུག་གི་གནས་ས་ལུ་སྤོ་གདམ་ཁ་འདི་གིས་ ད་ལྟོའི་ལེབ་གྲངས་འདི་ མཇུག་ལུ་བཞགཔ་ཨིན།
ལེབ་གྲངས་འདི་འདྲ་བཤུས་རྐྱབས་དགོཔ་སྦེ་ གསལབཀོད་འབདཝ་ཨིན། གདམ་ཁ་འདི་རྟགས་མ་བཀལཝ་ཨིན་པ་ཅིན་ ལེབ་གྲངས་འདི་སྤོཝ་ཨིན། ལེབ་གྲངས་སྤོ་ནི་འདི་སྔོན་སྒྲིག་ཨིན།


text:
དབྱིན་ཟླ་ ༣ པའི་དབྱིན་ཚེས་༣༠ ཚུན་གྱི་ རྒྱལ་ཡོངས་ཀོ་བིཌ་-༡༩ གི་ དུས་མཐུན་སྙན་ཞུ།
༉ འདས་པའི་ཆུ་ཚོད་༢༤ ནང་འཁོད་ལུ་ གནད་ཡམས་ ཀོ་བིཌ-༡༩ ཐོབ་མི་གསརཔཿ- ༡ བདའ་འཛུན་ཡོདཔ། འདི་ཡངཿ
སྐྱེས་ལོཿ– ༢༤།
ཕོ་མོའི་དབྱེ་བཿ– ཕོ།
མི་ཁུངསཿ- ཕྱིའི་མི་ཁུངས།
ནོད་གཞིའི་དབྱེ་བཿ- ཕྱི་རྒྱལ་ལས་ ནང་འདྲེན༼ནད་གཞི་ཐོབ་མི་འདི་ ཕུན་ཚོགས་གླིང་གི་ ཟུར་ཞག་ལྟེ་བ་ཅིག་ནང་བཞག་ཡོདཔ།༽
གསོ་བའི་ལྷན་ཁག་གིས་ ད་རེས་ ནད་འབུབ་ཐོབ་མི་༢ ནད་གཞི་ལས་ དྲག་ཡོདཔ་སྦེ་ གསལ་བསྒྲགས་འབད་མི་བརྩིས་ཏེ་ ནད་གཞི་ལས་དྲག་མི་ བརྒྱ་ཆ་༩༩.༥ ལུ་ ལྷོད་དེ་ཡོདཔ་ཨིན་པས།
རྒྱལ་ཁབ་ནང་གི་ ནད་བཀག་སྨན་བཙུགས་སྟེ་ ཉིམ་གཉིས་པཿ
ད་རེས་ཚུན་ལུ་ མི་ཡོངས་བསྡོམས་ ༣༩༤,༧༦༥ ནད་བཀག་སྨན་ཁབ་བཙུགས་ཚར་ཡོད་མི་འདི་ འབྲུག་མི་མཐོ་བཀོད་འབད་ཡོད་ས་ལས་ བརྒྱ་ཆ་ ༧༩,༢༩%དེ་ཅིག་ཨིན་པས།


text:
༉ སྤྱི་ལོ་༢༠༠༢ ལུ་ འབྲུག་གློག་མེ་ལས་འཛིན་དང་ ཆུ་ཁ་གློག་མེ་ དེ་ལས་ ཀུར་རི་ཆུ་གློག་མེ་ལས་འཛིན་༣ བསྟན་རྒྱས་ལྷན་ཁག་འོག་ལས་ ཕྱིར་བཏོན་ཐོག་ རང་སྐྱོང་ལས་འཛིན་སྦེ་ གཞི་བཙུགས་འབད་དེ་ དུས་ཅི་ ལོ་ངོ་༡༥ ལང་ཡོདཔ་བཞིན་དུ་ སྤྱི་ཟླ་༧ པའི་ཚེས་༢ ལུ་ འབྲུག་གློག་མེ་ལས་འཛིན་གྱིས་ མོང་སྒར་སྐྱིད་བདེ་མཁར་ གློག་མེ་བཀྲམ་སྤེལ་ཁང་ནང་སྦེ་ ཉིནམ་བརྩི་སྲུང་འབད་ཡི།
དེ་བསྒང་ བློན་ཆེན་ཚེ་རིང་སྟོབས་རྒྱས་མཆོག་གིས་ གློག་མེ་ལས་འཛིན་ནང་ལས་ དགོངས་ཞུ་འབད་མི་དང་ ད་ལྟོ་ ཕྱག་ཞུ་མི་ མི་གྲངས་༡༩ ལུ་ ཡིད་ཆེས་ངལ་རངས་ཀྱི་ ལག་ཁྱེར་ཚུ་གནང་ཡི།
འབྲུག་གློག་མེ་ལས་འཛིན་ གཞི་བཙུགས་ཀྱི་ཉིནམ་དེ་ སྤྱི་ལོ་༢༠༡༥ ཚུན་ཚོད་ ཐིམ་ཕུག་རྫོང་ཁག་ནང་ བརྩི་སྲུང་འབད་བའི་ཤུལ་ལས་ ན་ཧིང་ བུམ་ཐང་ལུ་ བརྩི་སྲུང་འབད་ཡོདཔ་ད་ ཡིད་ཆེས་ངལ་རངས་ཀྱི་ ལག་ཁྱེར་དེ་ ལས་འཛིན་ནང་ ལོ་༣༠ དང་༤༠ གི་བར་ན་ ཕྱག་ཞུ་མི་ཚུ་ལུ་ བྱིནམ་ཨིན་པས།
ལས་འཛིན་གཞི་བཙུགས་འབད་བའི་སྐབས་ ལས་བྱེདཔ་༡,༡༩༣ ཡོདཔ་ད་ སྤྱི་ལོ་༢༠༠༣ ལུ་ གྲོང་གསེབ་ཚུ་ནང་ ཁྱིམ་གུང་༤༥,༨༠༥ ལུ་ གློག་མེ་བཀྲམ་སྤེལ་འབད་མི་ལས་ འོང་འབབ་དངུལ་ཀྲམ་ཐེར་འབུམ་༡.༠༩ མ་གཏོགས་ བཟོ་མ་ཚུགསཔ་ལས་ ལས་འཛིན་ལུ་ དངུལ་ཀྲམ་ས་ཡ་༦༠ དེ་ཅིག་ གྱོང་རྒུད་ཕོག་ནུག།
མ་གཞི་ སྤུ་ན་གཙང་ཆུ་ལས་འགུལ་དང་པ་དེ་ སྤྱི་ལོ་༢༠༢༠ ནང་འཁོད་ལུ་ བཟོ་སྐྲུན་འབད་ཚར་ནི་ཨིན་རུང་ གློག་ཤུགས་ཀེ་བི་༤༠༠ འབད་མི་ གློག་ཐག་སྤྲིང་ནི་དེ་ དུས་ཅི་སྤྱི་ཟླ་༡༢ པའི་ནང་ མཇུག་བསྡུ་ནི་དང་ སྤུ་ན་ཁ་གཙང་ཆུ་ལས་འགུལ་༢ པ་དེ་ ད་རེས་ཀྱི་ཟླཝ་ནང་ བསྒྲུབ་དགོཔ་ཨིན་རུང་ སང་ཕོད་ལོ་ནང་རྐྱངམ་གཅིག་ བསྒྲུབ་ནི་ཨིན་པས།
དེ་ལས་ མང་སྡེ་ཆུ་གློག་མེ་ལས་འགུལ་དེ་ དུས་ཅི་ སྤྱི་ཟླ་༡༢ པའི་ནང་ བསྒྲུབ་ནི་དང་ མཁོ་ལོང་ཆུ་གློག་མེ་འཕྲུལ་ཁང་བཟོ་སྐྲུན་འབད་ཚརཝ་ད་ གློག་མེ་དེ་ དགེ་ལེགས་ཕུག་དྲུང་ཁག་ འཇིགས་མེད་གླིང་རྒྱུན་སྤེལ་ཁང་བརྒྱུད་དེ་ རྒྱ་གར་ལུ་ བཙོང་ནི་ཨིན་པས།
བློན་ཆེན་ཚེ་རིང་སྟོབས་རྒྱས་ཀྱིས་ གསུངས་མིའི་ནང་ འབྲུག་གློག་མེ་ལས་འཛིན་གྱིས་ སྤྱི་ལོ་༢༠༡༦ ལུ་ འོང་འབབ་དངུལ་ཀྲམ་ཐེར་འབུམ་༡༡ དང་ས་ཡ་༤༠༠ དེ་ཅིག་ བཟོ་ཡོད་མིའི་ནང་ལས་ འབྲུག་གཞུང་ལུ་ འོང་འབབ་ཁྲལ་དངུལ་ཀྲམ་ས་ཡ་༥༧༠ ལྷགཔ་ཅིག་དང་ བགོ་བཤའི་ཁེ་སང་ དངུལ་ཀྲམ་ཐེར་འབུམ་༡.༤༠༠ ཕུལ་ནུག་ཟེར་ཨིནམ་ད་ ན་ཧིང་ ལོ་༡ ནང་ གཞུང་ལུ་ ཁྲལ་དང་ བགོ་བཤའི་ཁེ་སང་ དངུལ་ཀྲམ་ཐེར་འབུམ་༢ ཕུལ་ནུག་ཟེར་ གསུངསམ་ཨིན་པས།
ད་རེས་ནངས་པར་ གྲོང་གསེབ་གཡུས་སྒོ་ཚུ་ནང་ལས་ཕར་ གུང་པ་༨༩,༦༠༠ འབདཝ་ད་ ཁྱིམ་གུང་བརྒྱ་ཆ་༩༩.༩༧ ལུ་ གློག་མེ་བཀྲམ་སྤེལ་འབད་དེ་ཡོདཔ་ད་ དེ་ཡང་ ཆུ་ལ་བརྟེན་པའི་ གློག་མེ་བཀྲམ་སྤེལ་གྱི་ ཁེ་ཕན་སྤྱོད་མི་ བརྒྱ་ཆ་༩༨ དང་ བརྒྱ་ཆ་གཞན་༢ པོ་དེ་ ཉི་དྲོད་གློག་མེ་ཨིན་ཟེར་ བློན་ཆེན་ཚེ་རིང་སྟོབས་རྒྱས་ཀྱིས་ གསུངས་ཡི།
འབྲུག་གློག་མེ་ལས་འཛིན་གྱིས་ གྲོང་གསེབ་ཀྱི་ ཁྱིམ་གུང་རེ་ལུ་ གློག་མེ་ཡུ་ནིཌ་༡༠༠ རེ་ རིན་མེད་སྟོང་པར་ བཀྲམ་སྤེལ་འབད་མི་གིས་ མི་སེར་ཚུ་ལུ་ ཕན་ཐོགས་བྱུང་ཡོདཔ་མ་ཚད་ རྒྱལ་ཁབ་ཀྱི་ དཔལ་འབྱོར་ལུ་ཡང་ ཁེ་ཕན་བྱུང་མི་དེ་ ལས་འཛིན་གྱིས་ ཞབས་ཏོག་ལེགས་ཤོམ་སྦེ་ ཞུ་མི་ལུ་བརྟེན་ཨིན་ཟེར་ བློན་ཆེན་གྱིས་ གསུངས་ཡི།
འབྲུག་གློག་མེ་ལས་འཛིན་གྱི་ འཛིན་སྐྱོང་མདོ་ཆེན་ མགོནམ་ཚེ་རིང་གིས་ མོང་སྒར་དང་ ལྷུན་རྩེ་རྫོང་ཁག་༢ ཀྱི་བར་ན་ རྡོ་རྗེ་ལུང་ཀུར་རི་ཆུ་༡ པ་ བཀྲིས་གཡང་རྩེ་ མཁོ་ལོང་ཆུ་གློག་མེ་ལས་འགུལ་གཞི་བཙུགས་འབད་ནི་ལུ་ གྲ་སྒྲིག་ཡོདཔ་སྦེ་ སྙན་ཞུ་ཕུལ་ཡོད་པའི་གནས་ཚུལ།
མོང་སྒར་ལས་ བཀྲིས་ཕུན་ཚོགས།


text:
ཁྱབ་བསྒྲགས།
Notification Period:
20 June 2022To
07 July 2022
སྤུངས་ཐང་ཁ་རྫོང་ཁག་བདག་སྐྱོང་གི་ གཡོག་རྣམ་པ་སྣ་ཚོགས་ཀྱི་ས་སྟོང་གསལ་བསྒྲགས་འབདཝ་ཨིན། དེ་འབདཝ་ལས་ དང་འདོད་ཅན་གྱི་མི་ངོ་ (སྐྱེས་ལོ་ ༡༨-༥༠ ནང་འཁོད་འབད་མི) འོས་འབབ་ཅན་ཚུ་གིས་ རྫོང་ཁག་བདག་སྐྱོང་གི་མི་སྟོབས་ཡིག་ཚང་ནང་ དབྱིན་ཚེས་༠༧/༠༧/༢༠༢༢ ཡང་ན་དེ་གི་ཧེ་མ་བཙུགས་ག
གདམ་འཐུ་གྲུབ་སྟེ་ཡོད་པའི་ མི་ངོམ།
Notification Period:
07 June 2022To
13 June 2022
སྤུངས་ན་ཁ་རྫོང་ཁག་བདག་སྐྱོང་གི་ དབྱིན་ཟླ་ ༠༦་པའི་དབྱིན་ཚེས་ ༠༡་དང་༠༢་ལུ་བཙག་འཐུ་དྲི་བ་དྲི་ལན་ནང་ལས་གདམ་འཐུ་གྲུབ་སྟེ་ཡོད་པའི་ མི་ངོམ་གསལ་བསྒྲགས་འབདཝ་ཨིན།
ལཱ་གཡོག་རྣམ་པ་སྣ་ཚོགས་ཚུ་ནང་ བཙགས་ཐོ་འབད་མི་མི་་ངོམ།
Notification Period:
25 May 2022To
03 June 2022
སྤུངས་ན་ཁ་རྫོང་ཁག་བདག་སྐྱོང་གི་ ལཱ་གཡོག་རྣམ་པ་སྣ་ཚོགས་ཚུ་ནང་ བཙགས་ཐོ་འབད་མི་ངོམ་ཚུ་ དྲི་བ་དྲི་ལན་གི་དོན་ལུ་ གཤམ་ལུ་ཁ་གསལ་སྦྱར་དེ་ཡོདཔ་ཨིནམ་ད་ དེ་དང་འཁྲིལ་ཏེ་རང་སོའི་ཡིག་ཆ་ཚུ་ག་ར་ཚངམ་སྦེ་གནམ་ཏེ་ རྫོང་ཁག་བདག་སྐྱོང་ནང་ལུ་་ འབྱོན་གནང་ཟེར་ཁྱབ་བསྒྲགས་འབདཝ་ཨིན།
མི་མང་ཡོང་ལུ་གསལ་བསྒྲགས།
Notification Period:
08 May 2022
སྤུངས་ན་ཁ་རྫོང་ཁག་ལས་བྱེད་ཚོགས་ཆུང་གིས་ བློན་ཆེན་ ཡིག་ཚང་གི་ ༠༨/༠༥/༢༠༢༢་་གི་བཀའ་གྲོལ་དང་འཁྲིལ་ སྤུངས་ན་ཁ་རྫོང་ཁག་ནང ད་རི་་ལས་འགྲོ་འགྲུལ་བཀག་དམ་འདི་ ཧེང་སྐལ་ར་ཞི་ལྷོད་འབདཝ་ཨིན་ཟེར་ མི་མང་ཡོང་ལུ་གསལ་བསྒྲགས་འབདཝ་ཨིན།
མི་མང་ཡོང་ལུ་གསལ་བསྒྲགས།
Notification Period:
29 April 2022
སྤུངས་ན་ཁ་རྫོང་ཁག་ལས་བྱེད་ཚོགས་ཆུང་གིས་ བློན་ཆེན་ ཡིག་ཚང་གི་ ༢༣/༠༥/༢༠༢༢་གི་བཀའ་གྲོལ་དང་འཁྲིལ་ སྤུངས་ན་ཁ་རྫོང་ཁག་ནང ད་རི་་ལས་འགྲོ་འགྲུལ་བཀག་དམ་འདི་ ཧེང་སྐལ་ར་ཞི་ལྷོད་འབདཝ་ཨིན་ཟེར་ མི་མང་ཡོང་ལུ་གསལ་བསྒྲགས་འབདཝ་ཨིན།
Reminder for Submission of Rental Agreement
Notification Period:
28 April 2022To
30 April 2022
As per section 10 of the Tenancy Act 2015, “The owner shall ensure that a rental agreement is executed in writing before occupation of the rental/land lease or at the commencement of the tenancy”. Also, section 11 of the Act states that, “The agreement sh
ས་སྟོང་གསལ་བསྒྲགས།
Notification Period:
26 April 2022To
12 May 2022
སྤུངས་ཐང་ཁ་རྫོང་ཁག་བདག་སྐྱོང་གི་ གཡོག་རྣམ་པ་སྣ་ཚོགས་ཀྱི་ས་སྟོང་གསལ་བསྒྲགས་འབདཝ་ཨིན། དེ་འབདཝ་ལས་ དང་འདོད་ཅན་གྱི་མི་ངོ་ (སྐྱེས་ལོ་ ༡༨-༥༠ ནང་འཁོད་འབད་མི) འོས་འབབ་ཅན་ཚུ་གིས་ རྫོང་ཁག་བདག་སྐྱོང་གི་མི་སྟོབས་ཡིག་ཚང་ནང་ དབྱིན་ཚེས་༡༢/༠༥/༢༠༢༢ ཡང་ན་དེ་གི་ཧེ་མ་བཙུགས་ག
Vacancy for the post of Enumerators
Notification Period:
11 April 2022To
14 April 2022
སྤུངས་ན་ཁ་རྫོང་ཁག་བདག་སྐྱོང་གི་ གནས་སྐབས་ཀྱི་དོན་ལུ་གནམ་ལོ་༢༠༢༢་ལོའི་ འབྲུག་གི་འཚོ་བ་གནས་ཚད་བརྟག་ཞིབ་འབད་མི་ མི་ངོམ་༧་དགོཔ་ཡོད་པའི་གསལ་བསྒྲགས་འབདཝ་ཨིན།
Requirement for Submission of Rental Agreement
Notification Period:
28 March 2022To
30 April 2022
As per section 10 of the Tenancy Act 2015, “The owner shall ensure that a rental agreement is executed in writing before occupation of the rental/land lease or at the commencement of the tenancy”. Also, section 11 of the Act states that, “The agreement sh
མི་མང་གསལ་བསྒྲགས།
Notification Period:
09 March 2022
མི་སི་ན་གྱི་གླ་འཁོར་བཞག་སའི་ས་ཁོངས་ཀྱི་སྦོ་ལོགས་ཁར་ཡོད་པའི་ སྒྲིང་ཁྱིམ་དཀརཔོ་ནང་གནས་ཡོད་པའི་ ས་ལཱུན་གསརཔ་ནང་ དབྱིན་ཟླ་༣་ པའི་དབྱིན་ཚེས་༣་ ལས་༨་ཚུན་བྱོན་བྱོནམ་ཡོད་པ་ཅིན་ བརྟག་ཞིབ་དང་ ལྷག་པར་འབྲེལ་བ་འཐབ་ནི་དོན་ལུ་ ང་བཅས་ཀྱི་གསང་ཉུལ་སྡེ་ཚན་དང་བརྒྱུད་འཕྲི
མི་མང་གསལ་བསྒྲགས།
Notification Period:
08 March 2022
ད་ཅི་དྲོ་པ་ ས་གནས་ཚོ་ཀོར་ན་ལུ་ གློག་ཐག་ཆག་ཀྲུམ་ཡོདཔ་ལས་ ང་བཅས་ཀྱི་གྲོགས་རམ་རྒྱུན་ལམ་ ༡༢༣༣་འདི་གཡོག་བཀོལ་མ་བཏུབ་པར་ཡོདཔ་ཨིན། དེ་འབདཝ་ལས་ རྒྱུན་ལམ་འདི་ཉམས་གསོ་འབད་མ་ཚུགསཔ་ཚུན་ རྫེས་སུ་འགྲངས་ཏེ་ཡོད་པའི་བརྒྱུད་འཕྲིན་ཨང་ཚུ་དང་འབྲེལ་བ་འཐབ་གནང་ཟེར་ཞུ་བ་འབདཝ་ཨི
འགྲོ་འགྲུལ་བཀག་དམ་འདི་ ཧེང་སྐལ་ར་ཕར་འགྱངས་འབད་ནི་ཨིན།
Notification Period:
06 March 2022
སྤུངས་ན་ཁ་རྫོང་ཁག་ལས་བྱེད་ཚོགས་ཆུང་གིས་ ད་རུ་ཡང་ མི་སྡེ་ནང་ལས་ མི་ངོམ་ཅིག་ལུ་ ན་ཞིག་ཀོ་བིཊ་འདི་ཡོདཔ་འབད་མཐོན་ནི་འདི་གིས་ འགྲོ་འགྲུལ་བཀག་དམ་འདི་ འདི་འཕྲོ་ལས་ ཧེང་སྐལ་ར་ཕར་འགྱངས་འབདཝ་ཨིན།


text:
༉ རྒྱལ་ཁབ་ནང་ དངུལ་ཐོག་ཚུ་གི་གྲས་ལས་ འོང་འབབ་ལེགས་ཤོམ་སྦེ་ བཟོ་ཚུགས་མི་གཅིག་ ཀེ་བ་ཨིན་རུང་ ལོ་བསྟར་བཞིན་དུ་ ཀེ་བ་ཀེ་ཇི་སྟོང་ཕྲག་ལས་བཅད་དེ་ རི་དྭགས་སེམས་ཅན་དང་ རང་བཞིན་གྱི་རྐྱེན་ངན་ཚུ་གིས་ མེདཔ་བཏང་དོ་ཡོདཔ་ཨིན་པས།
སྤྱི་ལོ་༢༠༡༥ ལུ་ ཀེ་བ་མེ་ཊིག་ཊཱོན་༡,༠༨༣ དེ་ཅིག་ རི་དྭགས་སེམས་ཅན་ཚུ་གིས་ གནོད་སྐྱོན་རྐྱབ་ཡོདཔ་མ་ཚད་ རང་བཞིན་གྱི་རྐྱེན་ངན་ ཆརཔ་ལུ་བརྟེན་རུལ་ཡོདཔ་ལས་ སོ་ནམ་པ་ཚུ་ལུ་ གྱོང་རྒུད་སྦོམ་ཕོག་ཡོདཔ་ད་ ན་ཧིང་ཡང་ ཀེ་བ་ཀེ་ཇི་སྟོང་ལས་བཅད་དེ་ མེདཔ་ཐལ་ནུག།
ཀེ་བ་མེ་ཊིག་ཊཱོན་རེ་ལུ་ ཀེ་ཇི་༡,༠༠༠ ཨིནམ་ལས་ སྤྱི་ལོ་༢༠༡༥ ལུ་ ཀེ་བ་ཡོངས་བསྡོམས་ ཀེ་ཇི་༡,༠༨༣,༠༠༠ མེདཔ་ཐལ་ཡོདཔ་ད་ གལ་སྲིད་ ཀེ་བ་དེ་ ཚོང་འབྲེལ་འཐབ་ཡོདཔ་ཨིན་པ་ཅིན་ འོང་འབབ་དངུལ་ཀྲམ་ས་ཡ་༥༤ དེ་ཅིག་ བཟོ་ཚུགས་ནི་ཨིན་པས།
ཀེ་བ་མཐོ་ཤོས་ར་ རྩི་རང་རྫོང་ཁག་ནང་ ཀེ་ཇི་༢༤,༥༠༠༠ མེདཔ་ཐལ་ཡོདཔ་ད་ དེའི་ཤུལ་ལས་ སྤ་རོ་ལུ་ཀེ་ཇི་༡༩༨,༠༠༠ ཧཱ་ལུ་ཀེ་ཇི་༡༦༣,༠༠༠ ཉུང་ཤོས་ གཞལམ་སྒང་རྫོང་ཁག་ནང་ ཀེ་ཇི་༡༠༠ མེདཔ་ཐལ་ཡོདཔ་ད་ ས་ཆ་ལས་བཅད་པ་ཅིན་ ཡོངས་བསྡོམས་ས་ཆ་ཨེ་ཀར་༥༠༢ དེ་ཅིག་ནང་ འཛུགས་སྐྱོང་འབད་མི་ ཀེ་བ་ཚུ་ མེདཔ་ཐལ་ཡོདཔ་ཨིན་པས།
སོ་ནམ་པ་ཚུ་གིས་ སླབ་མིའི་ནང་ ཀེ་བ་དེ་ ངོ་མ་ར་ རི་ཕག་དང་ ཀ་ཤ་ཚུ་གིས་ མེདཔ་བཏངམ་མས་ཟེར་ཨིནམ་ད་ དེ་ལས་ ལྷོ་མཚམས་རྫོང་ཁག་ཚུ་ནང་འབད་བ་ཅིན་ གླངམོ་ཆེ་ཚུ་གིས་ གནོད་སྐྱོན་རྐྱབ་དོ་ཡོདཔ་ཨིན་པས།
རྒྱལ་ཁབ་ནང་ བཀྲིས་སྒང་བཀང་ལུང་རྒེད་འོག་གིས་ ཀེ་བ་མཐོ་ཤོས་ ཐོན་སྐྱེད་འབད་དོ་ཡོདཔ་ད་ རྒེད་འོག་གི་ སྤང་ཐང་གཡུས་ཚན་ལས་ ཚེ་རིང་གིས་ སླབ་མིའི་ནང་ ཀེ་བ་ཚུ་ རི་ཕག་གིས་ མེདཔ་བཏང་དོ་ཡོདཔ་ལས་ ཉིན་ནུབ་མེད་པར་ སྲུང་དགོཔ་ཐོནམ་མས་ཟེར་ཨིནམ་ད་ གལ་སྲིད་ གཞུང་གིས་ གློག་ཐག་ར་བ་གི་ རྒྱབ་སྐྱོར་གནང་པ་ཅིན་ ཀེ་བའི་ཐོན་ཤུགས་ ཡར་སེང་འབད་ཚུགས་པའི་ གོ་སྐབས་འདུག་ཟེར་ཨིན་པས།
ད་རེས་ནངས་པར་ རི་དྭགས་སེམས་ཅན་ཚུ་གིས་ ལོ་ཐོག་ཚུ་ལུ་ གནོད་སྐྱོན་རྐྱབ་དོ་ཡོདཔ་ཨིན་རུང་ གློག་ཐག་ར་བ་གིས་ ཕན་ཐོགས་བྱུང་དོ་ཡོདཔ་ད་ བཀང་ལུང་རྒེད་འོག་ནང་ དེ་བཟུམ་གྱི་ཞབས་ཏོག་ མ་ལྷོད་ནི་དེ་གིས་ སོ་ནམ་ཚུ་གིས་ དངུལ་ཐོག་དེ་ ཉིན་ནུབ་མེད་པར་ སྲུང་དགོཔ་ཐོན་དོ་ཡོདཔ་ཨིན་པས།
དཀའ་ངལ་ཅིག་ ཀེ་བ་དེ་ དུས་ཚོད་ཁར་ བཙོང་མ་ཚུགས་པ་ཅིན་ རུལ་དོ་ཡོདཔ་ལས་ དེ་གིས་ སོ་ནམ་པ་ཚུ་ལུ་གྱོང་རྒུད་སྦོམ་ཕོག་དོ་ཡོདཔ་ད་ དེ་ཡང་ ཤར་ཕྱོགས་རྫོང་ཁག་གི་ སོ་ནམ་པ་ཚུ་གིས་ ཀེ་བ་དེ་ བསམ་གྲུབ་ལྗོངས་མཁར་གྱི་ རིན་བསྡུར་ཁང་ནང་ འབག་འགྱོ་བའི་སྐབས་ རེ་འདོད་དང་བསྟུན་ གོང་མ་ཐོབ་པའི་སྐབས་ བསྒུག་སྡོད་དགོཔ་ཐོན་དོ་ཡོདཔ་ལས་ ཀེ་བ་ཚུ་ རུལ་འགྱོ་དོ་ཡོདཔ་ཨིན་པས།
འདི་བཟུམ་གྱི་དཀའ་ངལ་དེ་ ནུབ་ཕྱོགས་དང་ དབུས་ཕྱོགས་རྫོང་ཁག་གི་ སོ་ནམ་པ་ཚུ་ལུ་ཡང་ ཕུན་ཚོགས་གླིང་རིན་བསྡུར་ཁང་ནང་ གོང་ཚད་ལེགས་ཤོམ་མ་ཐོབ་པའི་སྐབས་ལུ་ བྱུང་དོ་ཡོདཔ་ཨིན་པས།
སྤྱི་ལོ་༢༠༡༥ ལུ་ རྒྱལ་ཁབ་ནང་ ཀེ་བ་མེ་ཊིག་ཊཱོན་༣༦,༨༥༥ ཐོན་སྐྱེད་འབད་མི་དེ་ དངུལ་ཐོག་ཚུ་གི་གྲས་ལས་ མཐོ་ཤོས་ཅིག་ཨིནམ་ད་ སོན་གྱི་དོན་ལུ་ མེ་ཊིག་ཊཱོན་༧,༣༨༩ བཞག་དོ་ཡོདཔ་བཞིན་དུ་ ལྷག་ལུས་དེ་ ཚོང་སྒྱུར་འཐབ་སྟེ་ འོང་འབབ་དངུལ་ཀྲམ་ས་ཡ་༥༣༢ ཐོབ་ནུག།
སོ་ནམ་ལས་ཁུངས་ཀྱི་ སོ་ནམ་འགོ་དཔོན་གོངམ་ ཚེ་དབང་གིས་ སླབ་མིའི་ནང་ ད་རེས་ རྒྱལ་ཁབ་ཀྱི་ ས་གནས་མང་ཤོས་ཅིག་ནང་ གློག་ཐག་ར་བ་གི་ ཞབས་ཏོག་བྱིན་དོ་ཡོདཔ་ལས་ དེ་བཟུམ་གྱི་ཞབས་ཏོག་ མ་ལྷོད་པའི་གཡུས་སྒོ་ཚུ་ནང་ ར་བ་བགོ་བཀྲམ་འབད་བའི་སྐབས་ ཀེ་བའི་ཐོན་སྐྱེད་དེ་ ལེ་ཤ་གིས་ ཡར་སེང་འབད་ཚུགས་པའི་ གོ་སྐབས་ཡོད་ཟེར་ ཨིན་པའི་གནས་ཚུལ།
བསྟན་འཛིན་རྣམ་རྒྱལ།


text:
ཐབས་འཕྲུལ་དང་ འཛུལ་སྤྱོད་ལེ་ཤ་ཅིག་ལུ་ གསང་ཡིག་འདི་ ཧ་ཅང་གིས་ གལ་ཅན་ཨིན། དེ་ཡང་ འགྲུལ་འཕྲིན་ ཡང་ན་ གློག་རིག་ཁ་ཕྱེ་ནི་ ཝའི་ཕའི་ནང་འཛུལ་ནི་ ཡང་ན་ ཁྱོད་རའི་གློག་འཕྲིན་ནང་འཛུལ་ནི་ ཐ་ན་ ཁྱོད་རའི་གནས་སྡུད་ལུ་ གསང་བརྡ་བཀོད་ནི་ལུ་ཡང་ གསང་ཡིག་འདི་དགོཔ་ཨིན། གསང་ཡིག་སྒྲིང་སྒྲིང་ཅིག་ བཟོ་ནི་འདི་ ལཱ་འཇམ་ཤོས་ཨིན་རུང་ ཁྱོད་རའི་གནས་སྡུད་ ཉེན་སྲུང་འབད་ནི་ལུ་ ཐབས་ལམ་སྦོམ་ཅིག་ཨིན། རང་གི་གསང་ཡིག་དེ་ འཕྲལ་འཕྲལ་སྦེ་ར་ སོར་སྒྱུར་འབད་བ་ཅིན་ ཉེན་སྲུང་ལེགས་ཤོམ་འབད་ཚུགསཔ་ཨིན། ཁྱོད་རའི་ཐབས་འཕྲུལ་ ཡང་ན་ གློག་འཕྲིན་ཁ་བྱང་དེ་ ཉུང་མཐའ་ ཟླཝ་གསུམ་གསུམ་ནང་ ཚར་རེ་སོར་སྒྱུར་འབད་བ་ཅིན་ ལེགས་ཤོམ་ཨིན། དེ་ལས་ ཁྱེད་རའི་རླབས་འཕྲིན་གྱི་ ལམ་འཕྲུལ་དེ་ (Wi-Fi router) ལོ་རེ་ནང་ཐེངས་གཉིས་རེ་ སོར་སྒྱུར་འབད་དགོ། རིམ་ལཱ་གཞན་གྱི་དོན་ལུ་ གསང་ཡིག་དེ་ ཉུང་མཐའ་ ལོ་རེ་ནང་ཚར་རེ་སོར་དགོ།
གསང་ཡིག་སྒྲིང་སྒྲིང་བཟོ་ནི་གི་ བསླབ་བྱ་དག་པ་ཅིག་ ཡོད་མི་དེ་ཡང་།
- > ཁ་བྱང་རེ་རེ་ལུ་ གསང་ཡིག་མ་འདྲཝ་་རེ་ ལག་ལེན་འཐབ་དགོ།
- > ནམ་ར་འབད་རུང་ ཚིག་མཛོད་ནང་ཡོད་པའི་མིང་ཚིག་ ལག་ལེན་མ་འཐབ།
- > ནམ་ར་འབད་རུང་ བཟའ་ཚང་འཐུས་མི་ ཆ་རོགས་ ཡང་ན་ གཅེས་འཛིན་སེམས་ཅན་ཚུ་གི་ མིང་དང་སྐྱེས་ཚེས་ཚུ་ ལག་ལེན་མ་འཐབ།
- > གསང་ཡིག་སྒྲིང་སྒྲིང་དེ་ རིང་སུ་སྦེ་ ཡིག་འབྲུ་༡༥ དེ་ཅིག་ལུ་ དམིགས་གཏད་བསྐྱེད་དགོ།
- > ག་ཐོབ་སྦེ་ ཡིག་ཆུང་དང་ ཡིག་ཆེན་ དེ་ལས་ དམིགས་བསལ་ཡི་གུ་དང་རྟགས་ཚུ་ བཙུགས་དགོ།
མི་མང་ཤོས་ཅིག་གིས་ མགུ་རྙོག་ཅན་གྱི་གསང་ཡིག་ཚུ་ སེམས་ཁར་དྲན་ཚུགས་པར་ ལཱ་ཁག་གཏངམ་ཨིན། ་ཐབས་ལམ་གཞན་ཅིག་ ཡིག་ཨང་ཚིག་ཚོགས་ ལག་ལེན་འཐབ་དགོ། དཔེར་ན་ WIw8,mlbtmcitt (‘When I was eight, my little brother threw my cat in the toilet’).བཟུམ་ཨིན། ཡི་གུ་རེ་རེའི་འགྲེལ་བཤད་རྐྱབ་པའི་སྐབས་ ༼ང་ལོ་༨ འབདཝ་ད་ ངེའི་ནུ་གཅུང་ཆུང་ཀུ་དེ་གིས་ ངེའི་བྱི་ལི་ གསང་སྤྱོད་ནང་ བཀོ་བཏང་ཡི་༽ ཟེར་ཨིན་པས།
ཁྱོད་ཀྱི་གསང་ཡིག་ བརྟག་དཔྱད་འབད་ནི་དང་ དུས་རྒྱུན་ཁྱིམ་ནང་གི་གློག་རིག་ཅིག་ ཡང་ན་ མགྱོགས་ཚད་གནམ་་མེད་ས་མེད་ཡོད་མི་ གློག་རིག་ཅིག་གིསཧམ་སྤྱོདའབད་ནི་ལུ་ དུས་ཡུན་ག་དེམ་ཅིག་དགོཔ་ཨིན་ན་གི་ བརྡ་མཚོན་སྟོན་ནི་ལུ་ ཕན་ཐོགས་ཡོད་པའི་ཡོངས་འབྲེལ་འཆར་སྒོ་ ལེ་ཤ་ཅིག་ཡོད། དེ་བཟུམ་གྱི་ཡོངས་འབྲེལ་འཆར་སྒོ་གཅིག་འདི་ https://password.kaspersky.com.ཨིན། འཆར་སྒོ་འདི་བཟུམ་ཚུ་ནང་ ཁྱོད་རའི་གསང་ཡིག་ངོ་མ་དེ་བཙུགས་པ་ཅིན་ ཉེན་སྲུང་ལུ་གནོད་ཉེན་ཡོདཔ་ལས་ འདི་དང་ཆ་འདྲཝ་གཅིག་གི་ནུས་ཤུགས་ལུ་ བརྟག་དཔྱད་འབད་དེ་བལྟ་གནང་།
ཁྱོད་རའི་ཁ་བྱང་ གེ་ར་གི་དོན་ལུ་ གསང་ཡིག་རེ་རེ་བཞིན་དུ་ སེམས་ཁར་བཞག་མ་ཚུགས་པ་ཅིན་ “KeePass” (keepass.info) ཡང་ན་(“Safe in Cloud” (safe-in-cloud.com).བཟུམ་གྱི་རིམ་ལུགས་ཚུ་ལག་ལེན་འཐབ་གནང་། འདི་ཚུ་གིས་ ཁྱོད་ཀྱི་གསང་ཡིག་ཚུ་ ཉེན་སྲུང་ཐོག་ལུ་གསོག་འཇོག་འབད་དེ་ བརྡ་དོན་ལུ་གསང་བརྡ་བཀོད་ཞིནམ་ལས་ གསང་ཡིག་ཨམ་ སྒྲིང་སྒྲིང་ཅིག་ བཙུགསཔ་ད་རྐྱངམ་གཅིག་ འཛུལ་སྤྱོད་འབད་བཏུབ་ཨིན། སྤྱིར་བཏང་གིས་ ལག་ཆས་འདི་ཚུ་དང་གཅིག་ཁར་ གསང་ཡིག་བཟོ་སྐྲུན་པ་ཅིག་འོངམ་ཨིན། འདི་བཟུམ་མའི་ལག་ཆས་ཚུ་ ཁྱོད་རའི་འགྲུལ་འཕྲིན་གྱི་ རིམ་ལུགས་མཛོད་ཁང་ཡང་ཡོད།
གསང་ཡིག་གསོག་འཇོག་དང་ ཉེན་སྲུང་གིས་མ་དོ་བར་ ཐེངས་གཅིག་གི་གསང་ཡིག་ (one-time-passwords (OTP)) ལག་ལེན་འཐབ་ནི་དེ་ ལེགས་ཤོམ་ཡོད། གསང་ཡིག་འདི་ཚུ་ ལས་ཡུན་གཅིག་གི་དོན་ལུ་མ་གཏོགས་ ཆ་གནས་མེདཔ་ད་ དེ་ཡང་ ཚད་ལྡན་གསང་ཡིག་ཅིག་གི་ཁ་སྐོང་ལུ་ ལག་ལེན་འཐབ་དོ་ཡོདཔ་བཞིན་དུ་ འདི་ལུ་བདེན་རྟགས་གཉིས་དཔྱད་ཟེར་སླབ་ཨིན། (2-factor-authentication (2FA)) ཐེངས་གཅིག་གི་གསང་ཡིག་འདི་ (OTP) ཆས་ཚང་འགྲུལ་འཕྲིན་གྱི་རིམ་ལུགས་ “Google Authenticator” (Android/iOS), “Authenticator Plus” (Android) དང་ “2STP Authenticator” (iOS)ཚུ་བརྒྱུད་དེ་བཟོ་སྐྲུན་འབད་མི་ ཡིག་འཕྲིན་ཐོག་ལས་གཏང་ནི་ ཡང་ན་ དམིགས་བསལ་ངོ་རྟགས་ཅིག་གི་ཐོག་ལས་ གཏངམ་ཨིན་མས། ཞབས་ཏོག་ལེ་ཤ་ དཔེར་ན་ ཕེསི་བྷུག་ ཇི་མེལ་ ཡང་ན་ ཊུ་ཡི་ཊར་བཟུམ་ཚུ་གིས་ཐེངས་གཅིག་གི་གསང་ཡིག་བྱིནམ་ཨིན། གློག་འཕྲིན་ཞབས་ཏོག་བྱིན་མི་གཞན་(mailbox.org) གྱིས་ བདེན་རྟགས་གཉིས་དཔྱད་ཡང་བྱིནམ་ཨིན། ཐེངས་གཅིག་གི་གསང་ཡིག་དང་བཅས་ འཕྲལ་འཕྲལ་ར་ དུས་མཐུན་བཟོ་དོ་ཡོད་པའི་ ཞབས་ཏོག་གི་ཐོ་ཡིག་ཅིག་ twofactorauth.orgནང་ལས་ཐོབ་ཚུགས།


text:
Category: སྙན་ཞུ།
རྒྱལ་ཡོངས་ཁས་བླངས་བསྐྱར་ཞིབ་སྙན་ཞུ། ༢༠༢༡ ཅན་མ།
རྒྱལ་ཡོངས་ཁས་བླངས་བསྐྱར་ཞིབ་སྙན་ཞུ། ༢༠༢༡ ཅན་མ། ཕབ་ལེན་འབད་ས།
རྒྱལ་ཡོངས་དབང་པོ་སྐྱོན་ཅན་གྱི་སྲིད་བྱུས་ ༢༠༡༩ ཅན་མ།
རྒྱལ་ཡོངས་དབང་པོ་སྐྱོན་ཅན་གྱི་སྲིད་བྱུས་ ༢༠༡༩ ཅན་མ། – ཕབ་ལེན་འབད་ས།
རྩིས་ལོ་ ༢༠༡༨- ༢༠༡༩ ལོའི་ ལོ་བསྟར་སྙན་ཞུ།
རྩིས་ལོ་ ༢༠༡༨– ༢༠༡༩ ལོའི་ ལོ་བསྟར་སྙན་ཞུ། –ཕབ་ལེན་འབད་ས།
ལོ་ལྔའི་འཆར་གཞི་ ༡༢ པའི་ཡི་ཆས་གཙོ་བོ་ དེབ་ཚན་ ༡ པ།
ལོ་ལྔའི་འཆར་གཞི་ ༡༢ པ། དེབ་ཚན་ ༡ པ། –ཕབ་ལེན་འབད་ས།
ལོ་ལྔའི་འཆར་གཞི་ ༡༢ པ ༼༢༠༡༨ ལས་ ༢༠༣༠༽ དེབ་ཚན་ ༢ པ ། གཞུང་ལྟེ་བའི་འཆར་གཞི།
འཆར་གཞི ༡༢ པ་བརྩམ་ནི་འདི་ཡང་ དུས་སྟོན་ཁྱད་པར་ཅན་མང་རབས་ཅིག་དང་ཁ་ཐུག་བརྐྱབ་སྟེ་ཡོདཔ་ལས་བརྟེན་ཏེ་ འབྲུག་མི་ཡོངས་ལུ་དུས་སྟོན་འདི་གལ་གནད་ཅན་ཅིག་ཨིན། དེ་ཡང་ང་ཅས་རའི་རྒྱལ་ཁབ་ཀྱི་ མི་དབང་མངའ་བདག་རིན་པོ་ཆེ་མཆོག་གསེར་ཁྲི་གུར་བྱོན་ཏེ་ལོ་ངོ་ ༡༢ དང་ རྒྱལ་བརྒྱུད་ཀྱི་རིང་ལུགས་གཞི་བཙུགས་འབད་དེ་ལོ་ངོ་ ༡༡༡ འཁོར་བའི་དུས་སྟོན་དང་ དེའི་ནང་འཁོད་རྒྱལ་ཁབ་འདི་ཡར་རྒྱས་གོང་འཕེལ་གྱི་བགོམ་པ་འདུན་དུ་སྤོ་བའི་དུས་སྟོན་ཚུ་ཡང་བརྩི་སྲུང་ཞུ་འདི་ཡོད། ང་བཅས་རའི་རྒྱལ་ཁམས་ཀྱི་ ཡབ་རྗེ་དམ་པ་ མི་དབང་འབྲུག་རྒྱལ་བཞི་པ་མཆོག་གིས་ཐུགས་རྗེ་བྱིན་རླབས་ཚུ་ཡང་འཕྲོ་མཐུད་དེ་ར་ཞུ་བཞིན་དུ་ཡོད། རྒྱལ་ཁབ་ཀྱི་ཞི་བདེ་དང་མི་སེར་ཚུའི་བདེ་སྐྱིད་འབྱུང་ཐབས་ལུ་ ལོ་ངོ་ ༢༢ གི་རིང་ལུ་ སྐྱབས་རྗེ་རྗེ་མཁན་རིན་པོ་ཆེ་ཁྲི་རབས་ ༧༠ པ་མཆོག་གིས་ཡང་ སྐུ་འོ་རྒྱལ་བ་ལུ་མ་གཟིགས་པར་ཞབས་ཏོག་གང་དྲགས་མཛད་གནང་མི་འདི་ཡང་ ང་བཅས་ག་ར་གིས་སྤྱན་གྱིས་གཟིགས་ས་ཨིན། ང་བཅས་རའི་རྒྱམས་ཀྱི་སྲས་ མི་དབང་རྒྱལ་སྲས་འཇིགས་མེད་རྣམ་རྒྱལ་མཆོག་ སྐུ་འཁྲུངས་མི་འདི་གིས་ཡང་ འབྲུག་མི་ཡོངས་ཀྱི་བརྒྱུད་ལུ་འཕྲོ་མཐུད་དེ་ར་དགའ་བ་ཚད་མེདཔ་འབྱུང་སའི་གནས་ལུ་འགྱུར་འདི་ཡོད། འབྲུག་གི་སྤྱི་ཚོགས་ ༣ པའི་བཙག་འཐུའི་བྱ་རིམ་ནང་ལུ་མི་དམངས་གྲལ་གཏོགས་ཡང་ ཡར་སེང་ཐོག་ལས་བཙག་འཐུ་འདི་མཐར་འཁྱོལ་ཅན་སྦེ་འགྱོ་འདི་ཡོད། བཙག་འཐུའི་སྐབས་ལུ་ ཕྱག་ཕྱིད་གང་དྲགས་ཞུ་འདི་བཙག་འཐུ་འདི་མཐར་འཁྱོལ་ཅན་སྦེ་འགྱོ་བའི་ངོས་འཛིན་ལུ་ མི་དབང་མངའ་བདག་རིན་པོ་ཆེ་མཆོག་གིས་ འབྲུག་གི་བཙག་འཐུ་ལྷན་ཚོགས་དང་འབྲུག་རྒྱང་བསྒྲགས་ལས་འཛིན་ལུ་གཟེངས་བསྟོད་ཀྱི་རྟགས་མ་ཡང་གནང་ཡི། ལོ་ལྔའི་འཆར་གཞི་ ༡༢ པ ༼༢༠༡༨ ལས་ ༢༠༣༠༽ དེབ་ཚན་ ཁ་གསལ་ཆེད་ལྷབ་ནི།
ལོ་ལྔའི་འཆར་གཞི་ ༡༢ པ། ༼སྤྱི་ལོ་༢༠༡༨ ལས་ ༢༠༢༣༽ དེབ་ཚན་ ༣ པ། ས་གནས་གཞུངི་གི་འཆར་གཞི།
ལོ་ལྔའི་འཆར་གཞི་ ༡༢ པ། ༼སྤྱི་ལོ་༢༠༡༨ ལས་ ༢༠༢༣༽ དེབ་ཚན་ ༣ པ། ས་གནས་གཞུངི་གི་འཆར་གཞི། བུམ་ཐང་། ཆུ་ཁ། དར་དཀར་ན། མགར་ས། ཧཱ། ལྷུན་རྩེ། མོང་སྒར། སྤ་རོ། པདྨ་དགའ་ཚལ། སྤུ་ན་ཁ། བསམ་རྩེ། གསར་སྤང་། བསམ་གྲུབ་ལྗོངས་ཁར། ཐིམ་ཕུག བཀྲ་ཤིས་སྒང་། བཀྲ་ཤིས་གཡང་རྩེ། ཀྲོང་གསར། རྩི་རང་། དབང་འདུས་ཕོ་འབྲང་། གཞལམ་སྒང་། ཐིམ་ཕུག་ཁྲོམསྡེ། ཕུན་ཚོགས་གླིང་ཁྲོམ་སྡེ། དགེ་ལེགས་ཕུག་ཁྲོམ་སྡེ། བསམ་གྲུབ་ལྗོངས་ཁར་ཁྲོམ་སྡེ།
ལོ་ལྔའི་འཆར་གཞི་ ༡༢ པའི་ལམ་སྟོན། (༢༠༡༨-༢༠༢༣)
གཞུང་གིས་ཁ་ཐུག་ལས་ ལོ་ལྔའི་འཆར་གཞི་ ༡༢ པ་བརྩམ་ནིའི་ལམ་སྟོན་འདི་ ད་རེས་ལས་ཆ་འཇོག་གྲུབ་གནང་ཡི། ལོ་ལྔའི་འཆར་གཞི་ ༡༢ པའི་དམིགས་ཡུལ་འདི་ དབང་ཚད་ཕྱིར་སྤེལ་རྒྱ་བསྐྱེད་བཏང་ཐོག་ལས་འདྲ་མཉམ་དང་ཞི་བདེ་མཐུན་སྒྲིག་དང་ལྡན་པའི་ཁར་ ཡུན་བརྟན་ཅན་གྱི་མི་སྡེ་ཟེར་བཞག་སྟེ་ཡོད། རྒྱལ་ཡོངས་གྲུབ་འབྲས་གཙོ་ཅན་ ༡༦ ངོས་འཛིན་འབད་དེ་ཡོད་མི་འདི་ཚུ་ཡང་ རྒྱལ་ཡོངས་བརྡ་སྟོན་གཙོ་ཅན་བརྒྱུད་དེ་དབྱེ་ཞིབ་འབད་ནི་ཨིན། ལོ་ལྔའི་འཆར་གཞི་ ༡༢ པ་བརྩམ་ནིའི་ལམ་སྟོན་འདི་ཡང་ གོ་བརྡའི་ལས་རིམ་མང་རབས་ཅིག་འགོ་འདྲེན་ འཐབ་པའི་ཤུལ་ལས་ མགྱོགས་པ་ར་ གསར་བཏོན་འགོ་འབྱེད་མཛད་གནང་ནི་ཨིན། ད་རེས་ཀྱི་འཆར་གཞི་བཟུམ་སྦེ་ར་མིན་པར་ རྒྱལ་ཡོངས་གྲུབ་འབྲས་གཙོ་ཅན་འདི་ཡང་ ལས་སྡེའི་གྲུབ་འབྲས་གཙོ་ཅན་དང་ས་གནས་གཞུང་གི་གྲུབ་འབྲས་གཙོ་ཅན་ཚུ་གིས་ལྷན་ཐབས་འབད་དགོཔ་ཨིན། ལོ་ལྔའི་འཆར་གཞི་ ༡༢ པའི་ལམ་སྟོན། – ཕབ་ལེན།
འཆར་གཞི་ ༡༡ པའི་བར་མཚམས་བསྐྱར་ཞིབ་ཀྱི་སྙན་ཞུ།
ལོ་ལྔའི་འཆར་གཞི་བཅུ་གཅིག་པ་འདི་ གནམ་ལོ་༢༠༠༨ ལུ་དམངས་གཙོའི་རྩ་ཁྲིམས་ཅན་གྱི་རྒྱལ་བརྒྱུད་ཀྱི་རིང་ལུགས་འདི་འགོ་བཙུགས་ཞིནམ་ལས་ ལོ་ལྔའི་འཆར་གཞི་གཉིས་པ་ཨིན། དེ་ཡང་ འབྲུག་གི་དམངས་གཙོའི་རྩ་ཁྲིམས་ཅན་གྱི་རྒྱལ་བརྒྱུད་ཀྱི་རིང་ལུགས་ཀྱི་རིང་ལུ་ བཙག་འཐུ་ལས་གྲུབ་པའི་གཞུང་གིས་འཆར་གཞི་བརྩམ་སྟེ་ལག་ལེན་འཐབ་མི་ ལོ་ལྔའི་འཆར་གཞི་གཉིས་པ་ཨིན། དེ་འབདཝ་ལས་བརྟེན་ཏེ་ ལོ་ལྔའི་འཆར་གཞི་ ༡༡ པ་གིས་ འདས་པའི་རིང་ལུ་ ཡར་རྒྱས་གོང་འཕེལ་དང་གྲུབ་འབྲས་ཐོན་མིའི་ཉམས་མྱོང་ཚུ་ལས་བརྟེན་ཏེ་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་དམིགས་ཡུལ་གྲུབ་དགོཔ་དང་འཁྲིལ་ཏེ་ ད་ལས་ཕར་གནས་སྐབས་དང་རིག་པ་གསརཔ་བཏོན་ཏེ་ ང་བཅས་རའི་ཕུག་གི་མཐའ་དོན་ཚུ་གྲུབ་ཐབས་ལུ་གཙོ་བོ་བཏོན་ནིའི་གོ་སྐབས་བཟང་པོ་བྱིནམ་ཨིན་པས། འཆར་གཞི་ ༡༡ པ བརྩམ་ནིའི་བྱ་རིམ་ནང་ལུ་ འབྲེལ་ཡོད་ཚུ་གིས་རྒྱ་ཆེ་དྲགས་སྦེ་བཅའ་མར་གཏོགས་ནིའི་དོན་ལས་ ལོ་ལྔའི་འཆར་གཞི་ ༡༡ པ་བརྩམ་ནིའི་ཕྱག་ལཱ་འདི་ སྤྱི་ལོ་ ༢༠༡༡ སྤྱི་ཟླ་ ༨ པ་ལས་ར་འགོ་བཙུགས་ཡོདཔ་ཨིན། འབྲེལ་ཡོད་ལས་སྡེ་ཚུ་དང་གཅིག་ཁར་གྲོས་མང་རབས་གཅིག་འགོ་འདྲེན་འཐབ་པའི་ཤུལ་ལས་ ལོ་ལྔའི་འཆར་གཞི་ ༡༡ པའི་ཟིན་བྲིས་འདི་ སྤྱི་ལོ་ ༢༠༡༣ ཟླ་ ༨ པའི་ནང་ལུ་ ལྷན་རྒྱས་གཞུང་ཚོགས་གསརཔ་ལུ་སྤྱན་འབུལ་ཕུལ་ཡི། ཁ་གསལ་ཆེད་ལྷབ་ནི།


text: དྲི་བ་བཀོད་པའི་སྐབས་ འཕྲལ་འཕྲལ་སྦེ་ དྲི་བ་དཔེར་ན་ མི་ངོམ་འདི་གིས་ དྲག་ཐོག་དབང་བཙོང་དང་འབྲེལ་བ་ཡོད་པའི་སྐོར་ལས་དང་ བརྩེ་འབྲེལ་ཚུ་གི་ཐད་ ཁ་ཉེས་ཕོག་ཡོད་པའི་སྐོར་ལས་ འདྲི་དགོཔ་འཐོན་ཏེ་ ཁོང་མགོ་མཐོམ་སི་སི་བཟོ་དགོཔ་འཐོན་འོང་། དྲི་བ་དཔེར་ན་ “ངེ་གི་དྲིས་ལན་འདི་གིས་ད་ལྟོ་ཚུན་ཚོད་ བསམ་འཆར་མ་འདྲཝ་་་་་་?” “ངེ་གི་རྩོམ་སྒྲིགཔ་གིས་ དྲི་བ་འདི་ཁྱོད་ལུ་མ་བཀོད་པར་བཞག་ཟེར་སླབ་མས་་་་་་་་་?” ཟེར་བའི་དྲི་བ་ཚུ་བཀོད་དེ་་དགོ། དེ་འབདཝ་ད་ ཤོབ་རྐྱབ་ནི་མི་འོང་། ཡང་ན་ གནས་ཚུལ་འབྱུང་ཁུངས་གཞན་ངོས་འཛིན་འབད་དགོ། དཔེར་ན་ ཁྱོད་ཀྱིས་ “གལ་སྲིད་ ཁྱོད་ཀྱིས་ཤེས་པ་ཅིན་སྤྲོ་བ་བསྐྱེད་འོང་། དེ་ཡང་ འབྱུང་ཁུངས་སོ་སོ་ཅིག་ལས་ ཁོང་གི་མཐོང་དོ་བཟུམ་འབད་བ་ཅིན་་་་་” ཡང་ན་ “འཐོར་གཏམ་་འདི་བཟུམ་ཅིག་འདུག།དེ་འབདཝ་ད་ ང་བཅས་གེ་ར་གིས་ཤེས།འདི་ཚུ་བདེན་མེད་ཀྱི་གཏམ་འོང་སྲིད་ཟེར་” ཟེར་མི་བཟུམ་སླབ་དགོ


text:
༉ པདྨ་དགའ་ཚལ་གྱི་ ཁྲིམས་སྲུང་འགག་པ་གིས་ སྤྱི་ལོ་༢༠༡༥ ལུ་ འབྲུག་ཡུལ་ ཌེས་ཊི་ནི་ཟེར་མི་ སྒེར་སྡེ་ཅིག་གིས་ ཕྱི་མུང་རྒེད་འོག་དང་ ལྕོང་ཤིང་ གཡུ་རུང་ དེ་ལས་ མཁར་རྒེད་འོག་གི་ ཁྱིམ་གུང་༢༥༠ དེ་ཅིག་ལས་ དངུལ་ཀྲམ་༥༠༠ རེ་ བསྡུ་ལེན་འབད་དེ་ བྱོག་སོང་མི་ ལས་སྡེའི་ཇོ་བདག་ དོགས་པ་ཅན་དེ་ ད་ལྟོ་ འཚོལ་བའི་བསྒང་འདུག།
ལས་སྡེ་དེ་གིས་ ཁྱིམ་གུང་ཚུ་ལས་ ཏི་རུ་ལེན་འབག་མི་དེ་ཡང་ ལས་སྡེ་དེ་ལུ་ ཚོད་བསྲེ་གཏན་འཇགས་ཐོག་ལས་ བཀྲམ་སྤེལ་འབད་ནིའི་དོན་ལུ་ ཐོ་བཀོད་ཀྱི་འཐུས་སྦེ་ བསྡུ་ལེན་འབད་ཡོདཔ་ཨིན་པས།
ལས་སྡེ་ནང་ ལཱ་འབད་མི་ ཡེ་ཤེས་ལྷ་མོ་གིས་ སོ་ནམ་པ་ཚུ་ལས་ དངུལ་ཀྲམ་༡༢༧,༠༠༠ བསྡུ་ལེན་འབད་དེ་ ལས་སྡེའི་རྩིས་ཁྲ་ནང་ བཙུགས་ཡོདཔ་ཨིན་པས།
ཁྲིམས་སྲུང་འགག་སྡེ་གིས་ གནས་ཚུལ་གསར་བཏོན་འབད་མི་དང་འཁྲིལཝ་ད་ ཐོ་བཀོད་འཐུས་ཀྱིས་མ་དོ་བར་ རྒེད་འོག་༤ གི་ སོ་ནམ་པ་ཚུ་གིས་ སྤྱིར་བཏང་གི་ གོང་ཚད་ཐོག་ལུ་ དངུལ་ཀྲམ་༢༣༡,༠༠༠ དེ་ཅིག་གནས་པའི་ ཚོད་བསྲེ་ཚུ་ ལས་སྡེ་ལུ་ བགོ་བཀྲམ་འབད་ནུག་ཟེར་ཨིན་པས།
གནད་དོན་དེ་གི་ཐོག་ལུ་ ཡེ་ཤེས་ལྷ་མོ་གིས་ ལས་སྡེའི་བཀོད་ཁྱབ་གཙོ་འཛིན་འགོ་དཔོན་ ར་གུ་པ་ཊི་ སུ་བི་རི་ལུ་ སྤྱི་ལོ་༢༠༡༦ གི་ཟླཝ་༣ པའི་ནང་ རྩོད་གཞི་བཙུགས་ནུག།
ཁྲིམས་སྲུང་འགག་པ་གིས་འབད་བ་ཅིན་ ར་གུ་པ་ཊི་ སུ་བི་རི་གིས་ ཡེ་ཤེ་ལྷ་མོ་ལུ་ དངུལ་ཀྲམ་༡༠,༠༠༠ བྱིན་ནུག་ཟེར་ཨིནམ་ད་ པདྨ་དགའ་ཚལ་གྱི་ཁྲིམས་འདུན་གྱིས་ ཁོ་ལུ་ ལྷག་ལུས་ཏི་རུ་ཚུ་ ཡེ་ཤེས་ལྷ་མོ་དང་ སོ་ནམ་པ་ཚུ་ལུ་ སྤྱི་ལོ་༢༠༡༦ ཟླ་༤ པའི་ཚེས་༢༦ ཟླ་༦ པའི་ཚེས་༡༤ ནང་འཁོད་ལུ་ བྱིན་དགོཔ་སྦེ་ སླབ་ཡོད་རུང་ བྱིན་མ་ཚུགས་པས་ཟེར་ཨིན་པས།
དེ་ལས་ ཁྲིམས་འདུན་གྱིས་ སྤྱི་ལོ་༢༠༡༦ ཟླ་༦ པའི་ཚེས་༡ ལུ་ ལས་སྡེའི་ བཀོད་ཁྱབ་གཙོ་འཛིན་འགོ་དཔོན་ འཛིན་བཟུང་འབད་དགོ་པའི་ ཁྲིམས་ཀྱི་བཀའ་རྒྱ་གནང་ཡོདཔ་བཞིན་དུ་ དོགས་ཅན་དེ་ དེ་ཚེ་ནུབ་མོར་ར་ ཁྲིམས་སྲུང་འགག་པ་གིས་ འཛིན་བཟུང་འབད་དེ་ དོ་དམ་འོག་ལུ་བཞག་ནུག།
དེ་གི་ཤུལ་ལས་ ཁྲིམས་འདུན་གྱིས་ སོ་ནམ་པ་ཚུ་ལུ་ ལོག་ ཏི་རུ་སྤྲོད་དགོཔ་སྦེ་སླབ་སྟེ་ དོ་དམ་འོག་ལས་ བཏང་བའི་ཤུལ་ལས་ ཁོ་གིས་ ལོག་འོང་མ་བཏུབ་པས།
མ་གཞི་ ཁྲིམས་འདུན་ལུ་ རྩོད་གཞི་མ་བཙུགས་ཏེ་འབད་རུང་ ར་གུ་པ་ཊི་ སུ་བི་རི་གིས་ མོང་སྒར་ལུ་ཡང་ སྤྱི་ལོ་༢༠༡༥ དང་༢༠༡༦ ལུ་ དེ་བཟུམ་མའི་ བྱ་ངན་འབད་ཡོད་པའི་ ཉོགས་བཤད་ལྷོད་ཡོདཔ་ཨིན་པས།
ར་གུ་པ་ཊི་ སུ་བི་རི་གིས་ མོང་སྒར་ སྐྱེངས་མཁར་རྒེད་འོག་དང་ འགྱུར་མེད་ ཆ་གླིང་ བ་ལམ་ ཤི་རི་མུ་ཧཱུྂ་ དེ་ལས་ སྔ་ཚང་རྒེད་འོག་གི་ ཁྱིམ་གུང་༤༩༤ ལས་ ཚོད་བསྲེ་བགོ་བཀྲམ་འབད་ནིའི་འཐུས་ དངུལ་ཀྲམ་༥༠༠ བསྡུ་ལེན་འབད་བའི་ ཉོགས་བཤད་ཡང་ བཀོད་དོ་ཡོདཔ་ཨིན་པས།
ཁྲིམས་སྲུང་འགག་པ་གིས་ བསྡུ་ལེན་འབད་མི་ སྙན་ཞུ་དང་འཁྲིལཝ་ད་ བཀོད་ཁྱབ་གཙོ་འཛིན་འགོ་དཔོན་གྱིས་ མོང་སྒར་རྫོང་ཁག་གི་ རྒེད་འོག་ཚུ་ལས་ བསྡོམས་དངུལ་ཀྲམ་༣༦༧,༦༨༦ དེ་ཅིག་ མགུ་སྐོར་རྐྱབ་ཐོག་ལས་ འབག་ནུག་ཟེར་ཨིན་པས།
དེ་མ་ཚད་ སྤ་རོ་རྫོང་ཁག་ལས་ བཀོད་ཁྱབ་གཙོ་འཛིན་འགོ་དཔོན་གྱིས་ དེ་བཟུམ་མའི་ བྱ་ངན་འབད་ཡོད་པའི་ ཉོགས་བཤད་ཚུ་ ལྷོད་ཡོདཔ་བཞིན་དུ་ རྫོང་ཁག་སོ་ནམ་ཡིག་ཚང་གིས་ སྙན་ཞུ་བསྡུ་ལེན་འབད་མིའི་ནང་ བཀོད་དོ་བཟུམ་འབད་བ་ཅིན་ བཙན་ཏོག་རྒེད་འོག་དང་ ལམ་གོང་ དོཔ་ཤར་རི་ ཧཱུྂ་རལ་ ཝང་ལྕང་ ལུགས་གཉིས་ ཤར་པ་ རྡོ་སྒར་ དེ་ལས་ ནགས་རྒྱ་བརྩིས་ཏེ་ རྒེད་འོག་༨ ཀྱི་ སོ་ནམ་པ་༥༣༦ ལས་ ཚོད་བསྲེ་ཐོ་བཀོད་ཀྱི་འཐུས་སྦེ་ དངུལ་ཀྲམ་༢༦༨,༠༠༠ དེ་ཅིག་ བསྡུ་ལེན་འབད་ནུག་ཟེར་ཨིནམ་མ་ཚད་ སོ་ནམ་པ་ཚུ་གིས་ ཚོད་བསྲེ་བཙོང་བའི་ རིན་དངུལ་ཚུ་ཡང་ མ་ཐོབ་པས་ཟེར་ཨིན་པས།
སོ་ནམ་པ་ཚུ་གིས་ ལས་སྡེའི་སྐོར་ལས་ ཉོགས་བཤད་ལྷོད་མི་ལུ་བརྟེན་ ཐིམ་ཕུག་རྫོང་ཁག་གི་ འགོ་དཔོན་ཚུ་གིས་ ཉོགས་བཤད་དེ་ བཀོད་ཁྱབ་གཙོ་འཛིན་འགོ་དཔོན་དང་གཅིག་ཁར་ ཉོགས་སེལ་འབད་ནིའི་ བསྐྱར་ཞིབ་འབད་ནུག།
ཀ་ཝང་དང་ སྨད་ཝང་རྒེད་འོག་གི་ སོ་ནམ་པ་ཚུ་གིས་ ཚོད་བསྲེ་བཀྲམ་སྤེལ་གྱི་ ཐོ་བཀོད་འཐུས་དང་ ཚོད་བསྲེ་བཙོང་བའི་ རིན་དངུལ་མ་ཐོབ་པའི་སྐོར་ལས་ ཐིམ་ཕུག་རྫོང་བདག་ ཚེ་དབང་རིག་འཛིན་གིས་ སོ་ནམ་དང་ནགས་ཚལ་ལྷན་ཁག་ལུ་ ཡི་གུ་ཅིག་ ཕུལ་ཡོད་རུང་ སོ་ནམ་པ་ཚུ་ལས་ ལས་སྡེ་གིས་ ཏི་རུ་ག་དེམ་ཅིག་ འབག་ཡོདཔ་ཨིན་ན་ ཁ་གསལ་སྦེ་ བཀོད་དེ་མེདཔ་ཨིན་པས།
དེ་བཟུམ་སྦེ་ སྤུ་ན་རྫོང་ཁག་ སྟོད་སྦིས་ས་རྒེད་འོག་གི་ སོ་ནམ་པ་ཚུ་གིས་ཡང་ ལས་སྡེ་དེ་གིས་ བྱ་ངན་འབད་ཡོད་པའི་ ཉོགས་བཤད་བཀོད་ཡོདཔ་ཨིན་པས།
ཀུན་གསལ་གྱིས་ ལས་སྡེ་དང་གཅིག་ཁར་ འབྲེལ་བ་འཐབ་ནིའི་ དཔའ་བཅམ་རུང་ ཕྱད་མ་ཚུགས་པའི་གནས་ཚུལ།
ཨོ་རྒྱན་རྡོ་རྗེ།


text: ཐིམ་ཕུག་ཁྲོམ་སྡེའི་འོག་ལུ་ཡོད་པའི་རྒྱུ་ནོར་དང་ས་གཞི་གི་སྦྱིན་བདག་ཚུ་ལུ་ཁྱབ་བསྒྲགས་འབད་མི་ནང་བདུན་ཕྲག་༢་གི་ཡུན་སེང་དུས་ཚོད་དབྱིན་ཚེས་༡༤་ཚུན་བྱིན་མི་འདི་༢༠༢༠་ལོའི་ རང་སོའི་རྒྱུ་ནོར་གྱི་ཁྲལ་ཚུ་སྤྲོད་ནི་འདི་མཇུག་བསྡུ་ནིའི་དོན་ལུ་ཨིན། སྦྱིན་བདག་ལ་ལུ་གི་ཆད་སྤྲོད་ཡོད་མི་ཚུ་ཤུལ་མ་ལོའི་ཁྲལ་ནང་ལུ་སྙོམས་སྒྲིག་འབད་ནི་ཨིན། ག་དེམ་ཅིག་འབད་རང་སོའི་ཁྲལ་ཚུ་ དུས་ཚོད་ཁར་སྤྲོད་དེ་མཇུག་མ་བསྡུ་བ་ཅིན་འདི་ལུ་ཉེས་ཆད་ ལོ་བསྟར་བརྒྱ་ཆ་༢༤་བཀལ་ནི་ཨིན། . སྦྱིན་བདག་ཚུ་གི་ཁྲལ་ཚུ་MBOB དང་Thromde Service Plus་ཚུ་ལག་ལེན་འཐབ་སྟེ་སྤྲོད་ནི་དང་ང་བཅས་ཀྱི་དངུལ་རྐྱང་དང་དངུལ་འཛིན་གྱི་ཐོག་ལས་ཡང་ལེན་ནི་ཡོད་ཟེར་ཞུ་ནི།.


text: གསང་རྒྱ་ཆེའི་ཡིག་ཆ་གེ་ར་ ཨང་ཅན་ཡི་གུ་ (digital) ནང་མི་འོང་། ཡིག་ཆ་གེ་ར་ པར་ལོག་རྐྱབ་སྟེ་ སྲ་མཛོད་ ཡང་ན་ སྤྱི་མཐུད་ཐབས་འཕྲུལ་ (USB device) ནང་ གསོག་འཇོག་འབད་ཞིནམ་ལས་ བརྡ་གསང་ལུ་བསྒྱུར་བཞག་དགོ། གལ་སྲིད་ ཁྱོད་ཀྱི་རྟིང་བདའ་མི་ ཡང་ན་ བྱ་ལྟ་མི་ཡོད་པ་ཅིན་ ཐབས་འཕྲུལ་དེ་ཚུ་ སྦ་གསང་འབད་བཞག་སའི་ ས་གོ་ལེགས་ཤོམ་ཅིག་འཚོལ་དགོ། སྦ་གསང་གི་ས་གོ་ལེགས་ཤོམ་དེ་ཡང་ དངུལ་སྲུང་སྒྲོམ་ ཡང་ན་ དངུལ་ཁང་ནང་གི་ དངུལ་སྒྲོམ་ཚུ་ དགོཔ་མེད། སྤྱི་མཐུད་ཐབས་འཕྲུལ་ཚུ་ ཧ་ཅང་གིས་ཆུང་ཀུ་ཨིནམ་ལས་ རང་གི་སྨྱུག་གུ་ ཡང་ན་ རྣ་རྒྱན་ཚུ་ནང་ཡང་ཤོམ་ཨིན། ཨིན་རུང་ རང་གིས་ག་ཏེ་བཙུགས་བཞག་ཅི་ག་ བརྗེད་ནི་མི་འོང་།


text:
སྡེ་ཚན་འདི་ ཧེ་མ་འབད་བ་ཅིན་ ཞིབ་འཚོལ་དང་དཔེ་མཛོད་སྡེ་ཚན་ཟེར་ཨིན་རུང་ དཔེ་མཛོད་འདི་ བརྡ་དོན་འཕྲུལ་རིག་གིས་ འགབ་ཚུགས་ནི་ཨིནམ་ལས་ ཞིབ་འཚོལ་དང་བརྡ་དོན་འཕྲུལ་རིག་སྡེ་ཚན་ལུ་ སྒྱུར་བཅོས་འབད་དེ་ཡོད། དེ་ཡང་ འཛམ་གླིང་ནང་ བརྡ་དོན་འཕྲུལ་རིག་འདི་ མེད་ཐབས་མེདཔ་ཅིག་ལུ་ འགྱུར་སོངཔ་ལས་ དཔེ་མཛོད་འདི་ ཁུངས་གཏུགས་དཔེ་དེབ་རིགས་ རྐྱངམ་ཅིག་བཞག་ནི་མེན་པར་ མ་འོངས་བུ་བརྒྱུད་ཀྱི་དོན་ལུ་ བྱུང་རབས་དང་ལྡན་པའི་ཤེས་ཡོན་ཅན་ཅིག་སྦེ་ གནས་ཐབས་ལུ་ཨིན། དེ་འབདཝ་ལས་ ཞིབ་འཚོལ་དང་བརྡ་དོན་འཕྲུལ་རིག་སྡེ་ཚན་འདི་ ཞིབ་འཚོལ་སྡེ་ཕྲན་ བརྡ་དོན་འཕྲུལ་རིག་སྡེ་ཕྲན་ དཔེ་མཛོད་དང་ཡིག་ཐོག་བཀོད་འཛིན་སྡེ་ཕྲན་བཅས་ སྡེ་ཕྲན་ཁག་གསུམ་ལུ་ དབྱེ་སྟེ་ཡོད། ཞིབ་འཚོལ་སྡེ་ཕྲན་གྱིས་ ཤེས་ཡོན་གསརཔ་ བསྡུ་ལེན་དང་ དེའི་ལག་ལེན་འཐབ་ནི་རྐྱངམ་ཅིག་མེན་པར་ […]
སྡེ་ཚན་འདི་ནང་ ཡིག་ཚང་གི་ལཱ་དང་འགན་ཁུར་ ལྕི་དྲགས་སྦེ་ཡོདཔ་ལས་ རྩོད་དཔོན་གྱི་ཁ་གྱངས་ཡང་ མང་སུ་སྦེ་ཡོདཔ་ཨིན། སྡེ་ཚན་འདི་ལུ་ ཁྲིམས་དོན་གྱི་ལཱ་འགན་མང་སུ་སྦེ་ འགན་བཅོལ་འབད་མི་དེ་ཡང་ གཙོ་བོ་ར་ རྩོད་གཞི་འདི་ནང་ གྲལ་གཏོགས་འབད་མི་ཚུ་ལུ་ བདེན་ཁུངས་མེད་པའི་ཐེ་གཏོགས་འབྱུང་མ་བཅུག་པར་ རང་དབང་བྱིན་ནིའི་དོན་ལུ་ཨིན། དེ་འབདཝ་ལས་ སྡེ་ཚན་འདི་ འབད་བརྩོན་གང་དྲག་གི་ཐོག་ལས་ གཙོ་རིམ་བཟུང་སྟེ་ ལཱ་འབད་མི་སྡེ་ཚན་ཅིག་ཨིན། དེ་དང་འཁྲིལ་ཏེ་ ཡིག་ཚང་གིས་ ར་ཁུངས་ཅན་གྱི་རྩོད་གཞི་ཅིག་ཐོབ་པའི་ཤུལ་ དེ་འཕྲོ་ལས་ སྒྲུབ་བྱེད་བརྟག་དཔྱད་དང་ མི་མང་ཁེ་ཕན་བརྟག་དཔྱད་ཚུ་འབདཝ་ཨིན། སྒྲུབ་བྱེད་བརྟག་དཔྱད་ཀྱི་སྐབས་ ཉེས་ལས་ཀྱི་སྒྲུབ་བྱེད་རྐྱངམ་ཅིག་གིས་ མ་ཚད་པར་ ཉེས་འཛུགས་ཅན་ལུ་ ཉེས་འཛུགས་བཀལ་ནིའི་དོན་ལུ་ ཁྲིམས་ཀྱི་རེ་སྐོང་ཡོངས་སུ་རྫོགས་པའི་སྒྲུབ་བྱེད་བཀོད་དགོ་ […]
སྡེ་ཚན་འདི་གི་འགན་ཁུར་ ངོ་མ་རང་ ཁྲིམས་དོན་ཞབས་ཏོག་བྱིན་ནི་དང་ འབྲུག་མངའ་བདག་རྒྱལཔོ་ ཡང་ཅིན་ གཞུང་གིས་ འགན་བཅོལ་འབད་བ་ ཡང་ན་ དྲི་གཏུགས་འབད་མི་ ཁྲིམས་ཀྱི་གནད་དོན་དང་ གཞན་ཡང་ དེ་དང་འབྲེལ་བའི་གནད་དོན་གྱི་རིགས་ཀྱི་ཐོག་ལུ་ ཁྲིམས་དོན་བསམ་འཆར་བྱིན་ནི་ཚུ་ཨིན། དེ་མ་ཚད་ འབྲུག་གི་ཁྲིམས་རྩོདཔ་ཚུ་ལུ་ ཁྲིམས་དོན་ཤེས་ཡོན་བྱིན་ནི་དང་ མི་མང་ཡོངས་ལུ་ ཁྲིམས་ཀྱི་སྐོར་ལས་ གོ་བརྡ་སྤེལ་དགོཔ་དེ་ཡང་ སྡེ་ཚན་འདི་གི་འགན་ཁུར་ཨིན། སྡེ་ཚན་འདི་ རྩོད་དཔོན་གཙོ་འཛིན་གྱིས་ འགོ་ཁྲིད་འབདཝ་ཨིན། སྡེ་ཚན་འདི་གིས་ འབྲུག་གཞུང་དང་ གཞུང་གི་ལས་སྡེ་ཁག་ཚུ་ལུ་ རྒྱལ་སྤྱི་དང་ནང་འཁོད་ཀྱི་ཁྲིམས་ཀྱི་གནད་དོན་ཐོག་ལུ་ ཁྲིམས་དོན་ཞབས་ཏོག་ཚུ་བྱིནམ་ཨིན་རུང་ མི་སེར་རེ་རེ་བཞིན་ལུ་ ཁྲིམས་མཐུན་བསླབ་བྱ་ཚུ་ […]


text:
རྒྱལ་སྤྱིའི་མཐའ་འཁོར་གནས་སྟངས་མཐུན་རྐྱེན་ ན་པ་ ༣ པའི་ ལས་འགུལ་ཡིག་ཚང་ཁ་ཐུག་ལས་ སྤྱི་ཚེས་ ༢༧/༠༥/༢༠༢༡ ལུ་ འགོ་འདྲེན་འཐབ་ཡོད་པའི་ ལས་འགུལ་འགོ་དཔོན་གྱི་ གདམ་འཐུའི་དྲི་བ་འདྲིས་ལན་གྱི་གྲུབ་འབྲས་འདི་ གསལ་བསྒྲགས་འབདཝ་ཨིན། འབྲུག་གི་ཞི་གཡོག་བཅའ་ཡིག་དང་སྒྲིག་ཁྲིམས་ ༢༠༡༨ ཀྱི་དོན་ཚན་ ༤.༡༠.༤ ཅན་མའི་དགོངས་དོན་ལྟར་དུ་ མི་ངོ་ཚུ་གིས་ གྲུབ་འབྲས་གསལ་བསྒྲགས་འབད་དེ་ཞག་གྲངས་ ༡༠ ཀྱི་ནང་འཁོད་ དབང་འཛིན་ལུ་མཐོ་གཏུག་འབད་ཆོགཔ་ཨིན། གལ་སྲིད་མཐོ་གཏུགས་འབད་མ་འཐོན་པ་ཅིན་ གདམ་འཐུ་གྲུབ་མི་ མི་ངོའི་བསྐོ་ཞག་འདི་ སྤྱི་ཚེས་ ༡/༠༧/༢༠༢༡ ལས་འགོ་བཙུགས་ནི་ཨིན།
གདམ་འཐུ་གྲུབ་མི་ མི་ངོ་འདི་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཡིག་ཚང་ནང་ལུ་ གཤམ་འཁོད་ཡིག་ཆས་ཚུ་འབག་སྟེ་བསྐོ་བཞག་གི་དོན་ལུ་ སྤྱི་ཚེས་ ༡/༠༧/༢༠༢༡ དྲོ་པ་ཆུ་ཚོད་ ༩ དང་སྐར་མ་ ༣༠ ལུ་སྙན་ཞུ་འབད་དགོཔ་ཨིན། གལ་སྲིད་གདམ་འཐུ་གྲུབ་མི་ མི་ངོ་གིས་ གོང་འཁོད་ཚེས་གྲངས་ལུ་སྙན་ཞུ་འབད་མ་ཚུགས་པ་ཅིན་ གདམ་འཐུ་གྲུབ་མི་ མི་ངོ་འདི་ ཆ་མེད་བཏང་འདི་ གོ་གནས་འདི་ཤུལ་མམ་གི་མི་ངོ་ལུ་བྱིན་ནི་དང་ ཡང་ཅིན་ ལས་འགུལ་བཀོད་ཚོགས་ཀྱིས་གྲོས་ཆོད་ལུ་གཞི་བཞག་སྟེ་ གདམ་འཐུ་འདི་ལོག་སྟེ་ར་འགོ་འདྲེན་འཐབ་ནི་ཨིན།
༡. འགྲེམས་རྟགས་གཉིས་དང་།
༢. ལམ་ཡིག་གྱི་ཚད་གཞི་དང་ལྡན་པའི་ པར་གཉིས།
༣. མི་ཁུངས་ངོ་སྤྲོད་ལག་འཁྱྱེར་གྱི་འདྲ།
སྐུགས་ཀྱི་བརྒྱ་ཆ་ཉུང་མཐའི་ཚད་གཞི་འདི་ གདམ་འཐུའི་འཐུས་མི་གྲོས་ཚོགས་ཀྱིས་ གདམ་འཐུའི་སྔ་གོང་ལས་ བརྒྱ་ཆ་ ༦༥ སྦེ་གྲོས་ཐག་བཅད་ཡོདཔ་ཨིན།
པདྨ་བཛྲར།
ལས་འགུལ་འཛིན་སྐྱོང་པ།


text:
LibreOffice 7.3 Help
སྦ་བཞག་སྟེ་ཡོད་མི་དོན་མཚམས་ཚུ་སྟོན་དོ་ཡོདཔ་དང་ ཡང་ན་ སྦ་བཞགཔ་ཨིན། གདམ་ཁ་འདི་གིས་ སྦ་བཞག་སྟེ་ཡོད་མི་དོན་མཚམས་ཚུ་གི་གསལ་གཞི་བཀྲམ་སྟོན་དེ་ལུ་གནོད་རྐྱེན་འབྱུངམ་མ་གཏོགས་ སྦ་བཞག་སྟེ་ཡོད་མི་དོན་མཚམས་ཚུ་གི་དཔར་བསྐྲུན་འབད་ནི་ལུ་མི་འབྱུང་།
To enable this feature, choose - LibreOffice Writer - View, and ensure that the Hidden paragraphs check box in the Display fields area is selected.
དོན་མཚམས་སྦ་བཞག་ནིའི་དོན་ལུ་འཕྱད་མ་དགོ་པའི་གནས་སྟངས་ཅིག་ "Hidden Paragraph" འགན་སྤྲོད་འབད་ནིའི་དོན་ལུ་ ས་སྒོ་བརྡ་བཀོད་དེ་ལག་ལེན་འཐབ། གནས་སྟངས་དེ་མ་འཕྱད་པ་ཅིན་ དོན་མཚམས་དེ་བཀྲམ་སྟོན་འབད་འོང་།
ཁྱོད་ཀྱིས་དོན་མཚམས་ཅིག་སྦ་བཞག་པའི་སྐབས་ལུ་ དོན་མཚམས་ནང་ལུ་ ཡིག་འབྲུ་ལུ་ཨེན་ཀོར་འབད་ཡོད་མི་མཇུག་ཡིག་དང་གཞི་ཁྲམ་ཚུ་ཡང་སྦ་བཞགཔ་ཨིན།


text:
LibreOffice 7.3 Help
འབྲི་ཤོག་འགྲུལ་བསྐྱོད་ཕྲ་རིང་ནང་ གནད་སྡུད་གཞི་རྟེན་གྱི་ཐིག་ཁྲམ་ཅིག་ཞུན་དག་འབད་ནི་དང་ ཡང་ན་ གནད་སྡུད་ཀྱི་མཐོང་སྣང་ཚད་འཛིན་འབད་ནིའི་དོན་ལུ་ ངོས་པར་ཚུ་ཡོདཔ་ཨིན། ཕྲ་རིང་འདི་གནད་སྡུད་གཞི་རྟེན་ལུ་འབྲེལ་མཐུད་འབད་དེ་ཡོད་མི་ས་སྒོ་ཚུ་ཡོདཔ་ཨིན་པའི་ཡིག་ཆ་་ཅིག་གི་མཇུག་ལུ་ བཀྲམ་སྟོན་འབད་དེ་ཡོདཔ་ཨིན།
ཁྱོད་ཀྱིས་ དྲན་ཐོ་ནང་འཁོད་ལུ་སྤོ་ནི་དང་ དེ་ལས་གཞན་བཙུགས་ནི་དང་དྲན་ཐོ་ཚུ་བཏོན་བཀོག་ནིའི་དོན་ལུ་ འགྲུལ་བསྐྱོད་རྣམ་པ་ ཕྲ་རིང་ལག་ལེན་འཐབ་བཏུབ། གནད་སྡུད་འདི་འབྲི་ཤོག་ཅིག་ནང་སྲུང་སྟེ་ཡོད་པ་ཅིན་ བསྒྱུར་བཅོས་ཚུ་གནད་སྡུད་གཞི་རྟེན་ནང་གནས་སོར་གཏངམ་ཨིན། འགྲུལ་བསྐྱོད་རྣམ་པ་ཕྲ་རིང་ནང་ལུ་ གནད་སྡུད་དྲན་ཐོའི་དོན་ལུ་ དབྱེ་སེལ་དང་ཚགས་མ་དེ་ལས་ འཚོལ་ཞིབ་ལས་འགན་ཚུ་ཡང་ཡོདཔ་ཨིན།
ཁྱོད་ཀྱིས་ འབྲི་ཤོག་ཅིག་ལུ་འགྲུལ་བསྐྱོད་ཕྲ་རིང་ཁ་སྐོང་འབད་ནིའི་དོན་ལས་ ཚད་འཛིན་ལེ་ཤ་ ཕྲ་རིང་གུ་ འགྲུལ་བསྐྱོད་ཕྲ་རིང་གི་ངོས་པར་ལག་ལེན་འཐབ་ཚུགས།
The Navigation bar is only visible for forms connected to a database. In the Design view of a form, the Navigation bar is not available. See also Table Data bar.
ཁྱོད་ཀྱིས་ དབྱེ་སེལ་དང་ལས་འགན་ཚུ་བཙགས་པའི་ཐོག་ལས་ གནད་སྡུད་མཐོང་སྣང་ཚད་འཛིན་འབད་ཚུགས། ཐིག་ཁྲམ་ངོ་མ་ཚུ་བསྒྱུར་བཅོས་མ་འབད།
ད་ལྟོའི་དབྱེ་སེལ་གོ་རིམ་ ཡང་ན་ ཚགས་མ་འདི་ ད་ལྟོའི་ཡིག་ཆ་དང་བཅས་སྲུངས་ཡི། ཚགས་མ་འདི་སྲུང་ཡོད་པ་ཅིན་ ཚགས་མ་འཇུག་སྤྱོད་འབད་ གུ་ལུ་ འགྲུལ་བསྐྱོད་ ཕྲ་རིང་འདི་ཤུགས་ལྡན་བཟོ་འོང་། ཡིག་ཆ་ནང་དབྱེ་སེལ་དང་བཙགས་ནིའི་ཁྱད་རྣམ་ཚུ་ རྒྱུ་དངོས་རྣམ་པ་ཚུ་ཌའི་ལོག་ནང་ལུ་ཡང་རིམ་སྒྲིག་འབད་ཚུགས། ( རྒྱུ་དངོས་རྣམ་པ་ - གནད་སྡུད་ - རྒྱུ་དངོས་ཚུ་ Sort དང་ ཚགས་མ་ གདམས་)།
f an SQL statement is the basis for a form (see Form Properties - tab Data - Data Source), then the filter and sort functions are only available when the SQL statement refers to only one table and is not written in the native SQL mode.
ད་ལྟོའི་དྲན་ཐོ་གི་ཨང་གྲངས་ཚུ་སྟོནམ་ཨིན། ཆ་མཉམ་དྲན་ཐོ་ལུ་འགྱོ་ནིའི་དོན་ལས་ ཨང་གྲངས་བཙུགས།
གིས་ཁྱོད་དྲན་ཐོ་དང་པམ་ནང་འབགཔཨིན།
གིས་ཁྱོད་ ཧེ་མའི་དྲན་ཐོ་ལུ་འབགཔ་ཨིན།
གིས་ ཁྱོད་ཤུལ་མམ་གྱི་དྲན་ཐོ་ལུ་འབགཔ་ཨིན།
གིས་ ཁྱོད་མཇུག་གི་དྲན་ཐོ་ལུ་འབགཔ་ཨིན།
གིས་ གནད་སྡུད་ཐོ་འགོད་གསརཔ་ཅིག་སྲུངམ་ཨིན། བསྒྱུར་བཅོས་འདི་གནད་སྡུད་གཞི་རྟེན་་ནང་ལུ་ ཐོ་འགོད་འབད་ཡི།
གིས་ ཁྱོད་ལུ་གནད་སྡུད་ཐོ་འགོད་འབད་བཤོལ་བཅུགཔ་ཨིན།
དྲན་ཐོ་གསརཔ་ཅིག་གསར་བསྐྲུན་འབདཝ་ཨིན།
གིས་ དྲན་ཐོ་བཏོན་གཏངམ་ཨིན། དེ་བཏོན་མ་གཏང་པའི་ཧེ་མ་ འདྲི་དཔྱད་ངེས་དཔྱད་འབད་དགོཔ་ཨིན།


text:
སྤྱི་ལོ་ ༢༠༢༡ སྤྱི་ཟླ་ ༨ པའི་སྤྱི་ཚེ་ ༡༡ ལུ། ཐིམ་ཕུག། འབྲུག་གཞུང་དང་འཛམ་གླིང་སྤྱི་ཚོགས་གོང་འཕེལ་ལས་རིམ་གྱིས་ འབྲུག་ལུ་ བལྟ་བཤལ་ལས་སྡེའི་སྐྱེ་སྡན་རིགས་སྣ་ ཉམས་སྲུང་འབད་ནི་ལུ་གཙོ་བོ་བཏོན་ནིའི་དོན་ལུ་ རྒྱལ་སྤྱི་རང་བཞིན་གནས་སྟངས་མཐུན་རྐྱེན་༼ཇི་ཨི་ཨེཕ༽ གྱི་མ་དངུལ་རྒྱབ་བསྐྱོར་ཐོག་ལས་ ཡུ་ཨེས་ཌོ་ལར་ས་ཡ་ ༤.༨༥༤ གནས་པའི་ལས་འགུལ་གུར་མཚན་རྟགས་བཀོད་གནང་ཡི། ལས་འགུལ་དེ་ཡང་ འབྲུག་བལྟ་བཤལ་ཚོགས་སྡེ་གིས་ ལོ་ལྔའི་འཆར་གཞི་ ༡༢ པའི་ནང་ལུ་ བལྟ་བཤལ་ལས་སྡེའི་ གཙོ་རིམ་ལས་རིམ་གྱི་ཆ་ཤས་ལས་རིམ་ཅིག་སྦེ་ལག་ལེན་འཐབ་ནི་ཨིན་པས།
ལས་འགུལ་འདི་གིས་ སྐྱེ་ལྡན་རིགས་སྣ་ཉམས་སྲུང་ཐོག་ལས་བལྟ་བཤལ་གོང་འཕེལ་བཏང་ཚུགསཔ་ཅིག་སྦེ་བཟོ་ནི་དང་ འབྲུག་རྒྱལ་ཁབ་འདི་ དཔེ་སྟོན་གྱི་སྐྱེ་གནས་སྟངས་ལྡན་བལྟ་བཤལ་ཅིག་སྦེ་བཟོ་ནིའི་དམིགས་ཡུལ་སྐྱེདཔ་ཨིན་པས། ལས་འགུལ་ འདི་ཡང སྐྱེ་ལྡན་རིགས་སྣའི་གནོད་པ་མར་ཕབ་འབད་ནི་དང་ ཡུན་བརྟན་མ་དངུལ་ཉམས་སྲུང་ དེ་ལས་ སྲུང་སྐྱོབས་ཀྱི་ས་ཁོངས་ནང་འཁོད་དང་ཕྱི་ཁར་སྡོད་མི་ མི་ཚུའི་འཚོ་བའི་མཐུན་རྐྱེན་དང་ ས་ཁོངས་གཅིག་ནང་གནས་པའི་མི་དང་རི་དྭགས་སེམས་ཚུའི་བར་ན་ལྷན་ཐབས་ལུ་ ཕུགས་ཀྱི་མཐའ་དོན་གྱི་དམིགས་གཏད་ཅིག་ཨིན།
འབྲུག་རྒྱལ་ཁབ་ཀྱིས་ཁྱབ་གནད་ཆེ་བའི་ནད་ཡམས་ཀོ་ཝིད-༡༩ འདི་ལེགས་ཤོམ་སྦེ་བཀག་འཛིན་འབད་དེ་ མི་མང་འཚབས་ཆེན་གྱི་དཀའ་ངལ་ཚུ་སེལ་ཡོད་རུང་ རྒྱལ་ཁབ་ཀྱི་དཔལ་འབྱོར་ལས་སྡེ་གཙོ་བོ་ དཔྱེ་འབད་བ་ཅིན་བལྟ་བཤལ་ལས་སྡེ་ལུ་གདོང་ལེན་སྦོམ་བྱུང་ཡོདཔ་ཨིན། ལས་འགུལ་འདི་ཡང་ ཁྱབ་གནད་ཆེ་བའི་ནད་ཡམས་ཀྱིས་གནོད་པ་བྱུང་མི་ལས་ ལོག་སྟེ་ར་གནས་སྟངས་ལེགས་ཤོམ་འགྱོ་ཚུགས་པའི་གོ་སྐབས་དང་ ནང་འཁོད་བལྟ་བཤལ་ཡར་འཕར་ ལཱ་གཡོག་གི་གོ་སྐབས་དང་མི་སྡེའི་དཀའ་ངལ་ཚུ་ལས་བཟློག་ཐབས་དང་ རང་བཞིན་གནས་སྟངས་དང་འབྲེལ་བ་ཚུ་ཡར་འཕར་ལུ་དམིགས་ཏེ་བཟོ་བའི་ལས་འགུལ་ཅིག་ཨིན།
ལས་འགུལ་འདི་ཡང་ ལོ་ངོ་ལྔ་གིས་རིང་ལུ་འགོ་འདྲེན་འཐབ་ནི་ཨིནམ་དང་ ལས་འགུལ་འདི་གིས་ སྲུང་སྐྱོབ་ས་ཁོངས་གཉིས་ བུམ་སྡེ་གླིང་རི་དྭགས་སྲུང་སྐྱོབ་ས་ཁོངས་དང་ བསག་སྟེང་རི་དྭགས་སྲུང་སྐྱོབ་ས་ཁོངས་གཉིས་ཡང་ཚུད་དེ་ཡོདཔ་དང་ རྫོང་ཁག་ཚུ་ཡང་ ལྷུན་རྩེ་ མོང་སྒར་ བཀྲ་ཤིས་སྒང་ བཀྲ་ཤིས་གཡང་རྩེ་དང་གཞལམ་སྒང་རྩིས་ཏེ་ ཤར་ཕྱོགས་ཀྱི་རྗོང་ཁག་ལྔ་ཡང་ཚུད་དེ་ཡོདཔ་ཨིན། སྐྱེ་ལྡན་རིགས་སྣ་གི་ཕྱུག་པའི་སྲུང་སྐྱོབ་ས་ཁོངས་ནང་ལུ་ མི་དང་རི་དྭགས་སེམས་ཅན་གྱི་བར་ན་འབྱུང་བའི་ རྐྱེན་ངན་ཚུ་ཡང་དར་ཁྱབ་ཆེཝ་སྦེ་ར་ཡོདཔ་ལས་ སྐྱེ་ལྡན་གནས་སྟངས་བལྟ་བཤལ་འདི་ ད་ལས་ཕར་ཕན་ཚུན་ཁེ་ཕན་དང་བདེ་སྒྲིག་གི་འཛིན་སྐྱོང་བརྒྱུད་དེ་ ཕུགས་ཀྱི་དོན་ལུ་ཉམས་སྲུང་གི་ཐབས་ལམ་ཅིག་སྦེ་ལག་ལེན་འཐབ་ནི་ཨིན།
འགུལ་འདི་གིས་ཡང་ རྒྱལ་ཡོངས་སྲིད་བྱུས་གནས་སྟངས་དང་གཙུགས་སྡེའི་མཉམ་འབྲེལ་ ཡུན་བརྟན་གྱི་མ་དངུལ་ ཐབས་ཤེས་གསརཔ་དང་ སྐྱེལ་ལྡན་གནས་སྟངས་བལྟ་བཤལ་དང་འབྲེལ་བའི་འཐོན་སྐྱེད་མ་འདྲཝ་ཚུ་བརྒྱུད་དེ་ སྐྱེ་ལྡན་གནས་སྟངས་བལྟ་བཤལ་དང་འབྲེལ་བའི་དཀའ་ངལ་ཚུ་ཡང་སེལ་ཚུགས་ནི་ཨིན་པས། དེ་གིས་ ས་གནས་ཀྱི་མི་སྡེའི་གྲལ་གཏོགས་ ཤེས་ཡོན་དང་ལྕོགས་གྲུབ་ སྐྱེ་ལྡན་གནས་སྟངས་བལྟ་བཤལ་གྱི་བརྩི་མཐོང་དང་ལག་ལེན་ལེགས་ཤོམ་སྦེ་འཐབ་ནི་འདི་ཡང་གཅིག་མཐུན་བཟོ་ཚུགས་ནི་ཨིན་པས།
མཚན་རྟགས་བཀོད་གནང་བའི་སྐབས་ལུ་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་དྲུང་ཆེན་ འཕྲིན་ལས་རྣམ་རྒྱལ་གྱིས་ འབྲུག་བལྟ་བཤལ་ཚོགས་སྡེ་ འཛམ་གླིང་སྤྱི་ཚོགས་གོང་འཕེལ་ལས་རིམ་དང་རྒྱལ་སྤྱི་རང་བཞིན་གནས་སྟངས་མཐུན་རྐྱེན་ལུ་ ཁྱབ་གནད་ཆེ་བའི་ནད་ཡམས་དང་རང་བཞིན་གནས་སྟངས་ཀྱི་དཀའ་ངལ་ཡོད་རུང་ ལས་འགུལ་འདི་མཐར་འཁྱོལ་ཅན་ཅིག་སྦེ་འགྱོ་ནིའི་དོན་ལུ་ རྒྱབ་བསྐྱོར་དང་མཉམ་འབྲེལ་འབད་མི་འདི་ལུ་ བཀའ་དྲིན་དགའ་འཚོར་ཡོདཔ་སྦེ་གསུང་གནང་ཡི།


text:
LibreOffice 7.3 Help
ད་ལྟོའི་ཆུ་ཚོད་དེ་ ས་སྒོ་བཟུམ་སྦེ་རང་ བཙུགསཔ་ཨིན། ཆུ་ཚོད་དེ་ ཁྱོད་རའི་ རིམ་ལུགས་བཀོལ་སྤྱོད་འབད་ཡོད་པའི་ རིམ་ལུགས་སྒྲིག་སྟངས་ཚུ་ནང་ལས་ ཐད་ཀར་དུ་འབགཔ་ཨིན། F9 ལས་འགན་གྱི་ལྡེ་མིག་ཚུ་ལག་ལེན་འཐབ་ཐོག་ལས་ དུས་མཐུན་བཟོ་མ་བཏུབ་པའི་ གཏན་བཟོས་ཆུ་ཚོད་ཀྱི་ རྩ་སྒྲིག་ཅིག་ འཇུག་སྤྱོད་འབད་ཡོདཔ་ཨིན།
ཆུ་ཚོད་སོ་སོའི་ རྩ་སྒྲིག་ཅིག་ འགན་སྤྲོད་འབད་ནི་ལུ་དང་ ཡང་ན་ ཆུ་ཚོད་ངོ་མའི་གནད་སྡུད་དེ་ འདྲིས་མཐུན་འབད་ནི་ལུ་ བཙུགས་ནི་-ས་སྒོ-གཞན་ཚུ་ སེལ་འཐུ་འབད་ཞིནམ་ལས་ས་སྒོའི་ ཌའི་ལོག་ནང་ རེ་འདོད་བསྐྱེདཔ་ཡོད་པའི་འགྱུར་བཅོས་ཚུ་་ འབད། ཁ་སྐོང་ལུ་ ཁྱོད་ཀྱི་ཞུནདག་-ས་སྒོ་དེ་ གདམ་ཁ་རྐྱབ་ཐོག་ལས་ བཙུགས་ཡོད་པའི་ཆུ་ཚོད་ས་སྒོ་གི་ རྩ་སྒྲིག་དེ་ དུས་ཚོད་ནམ་རང་འབད་རུང་ ལེགས་བཅོས་འབད་བཏུབ།


text:
༉ ཁ་ཙ་ འབྲུག་གི་བཙག་འཐུ་ལྷན་ཚོགས་ཀྱིས་ འཁོར་ལམ་གྱི་ གནས་སྟངས་ལུ་བརྟེན་ འགྲེམ་ཐོག་ཚོགས་རྒྱན་ལ་ལོ་ཅིག་ འགྲེམ་གྱི་ཡིག་ཚང་ནང་ ཕྱི་སུ་སྦེ་ ལྷོད་སྲིད་ནི་ཨིནམ་ལས་ ཕྱི་རུའི་ཆུ་ཚོད་༥ འབྱིད་རུང་ ངོས་ལེན་འགོ་དཔོན་ཚུ་གིས་ རྩིས་ལེན་དགོཔ་སྦེ་ སླབ་ཡོདཔ་ཨིན་པས།
ཁ་ཙ་ ཕྱི་རུའི་ཆུ་ཚོད་༥ གི་ནང་འཁོད་ལུ་ པདྨ་དགའ་ཚལ་གྱི་ འདེམས་ཁོངས་༣ ནང་ འགྲེམ་ཐོག་ཚོགས་རྒྱན་དང་ ལྷན་ཐབས་འགྲེམ་ཐོག་ཚོགས་རྒྱན་བསྡོམས་༩,༩༧༥ ཐོབ་ཡོདཔ་ད་ དེའི་གྲས་ཁར་ ཕོ་སྐྱེས་༥,༢༩༩ དང་ ཨམ་སྲུ་༤,༦༧༦ ཡོདཔ་ཨིན་པས།
ངང་ལམ་དྲུང་ཁག་ ངང་ལམ་འདེམས་ཁོངས་ཀྱི་ ངོས་ལེན་འགོ་དཔོན་ཡིག་ཚང་གིས་ ལྷན་ཐབས་འགྲེམ་ཐོག་ཚོགས་རྒྱན་༡,༩༥༠ དང་ འགྲེམ་ཐོག་ཚོགས་རྒྱན་༥༡༧ ཐོབ་ཡོདཔ་ད་ ཡིག་ཤུབས་ཀ་པ་ ཁ་ཕྱེ་བའི་སྐབས་ འགྲེམ་ཐོག་ཚོགས་རྒྱན་བསྡོམས་༣༢ ཆ་མེད་བཏང་མིའི་གྲས་ལས་ ཕོ་སྐྱེས་༢༧ དང་ ཨམ་སྲུང་༥ ཡོདཔ་ཨིན་པས།
ཡིག་ཚང་གིས་ ལྷན་ཐབས་འགྲེམ་ཐོག་ཚོགས་རྒྱན་༡,༩༥༠ ཐོབ་མི་ལས་ ཕོ་སྐྱེས་༢ དང་ ཨམ་སྲུ་༡ བརྩིས་ཏེ་ ཡིག་ཤུབས་ཀ་པ་༣ ཆ་མེད་བཏང་ཡོདཔ་བཞིན་དུ་ འགྲེམ་ཐོག་ཚོགས་རྒྱན་༢༩ ཆ་མེད་བཏང་ཡོད་མིའི་གྲས་ཁར་ ཕོ་སྐྱེས་༢༥ དང་ ཨམ་སྲུ་༤ ཡོདཔ་ཨིན་པས།
ངོས་ལེན་འགོ་དཔོན་ཡིག་ཚང་གི་ འགོ་དཔོན་ཚུ་གིས་ སླབ་མིའི་ནང་ ཡིག་ཤུབས་ཀ་པ་ཚུ་ ཆ་མེད་བཏང་མི་དེ་ཡང་ ངོས་འཛིན་གསལ་སྟོན་ལག་ཁྱེར་ནང་ སྲིད་ཚོགས་ཀྱི་མིང་ བྲིས་ཡོད་མི་དང་ ཡིག་ཤུབས་ཀ་པའི་ནང་ ཚོགས་རྒྱན་གྱི་ ཤོག་བྱང་བཙུགས་ཡོད་མི་ དེ་ལས་ འདེམས་ངོ་དང་ དཔང་པོའི་རྟགས་མེད་མི་ལ་སོགས་པ་ཚུ་ལུ་བརྟེན་ ཨིན་ཟེར་ཨིན་པས།
དེ་ལས་ ན་ནོང་-ཤུ་མར་འདེམས་ཁོངས་ཀྱི་ ངོས་ལེན་འགོ་དཔོན་ཡིག་ཚང་གིས་ འགྲེམ་ཐོག་ཚོགས་རྒྱན་བསྡོམས་༣,༢༩༨ ཐོབ་མི་ལས་༢,༥༡༠ ལྷན་ཐབས་འགྲེམ་ཐོག་ཚོགས་རྒྱན་ཨིནམ་ད་ ཕོ་སྐྱེས་༢ དང་ ཨམ་སྲུ་༡༠ འབདཝ་ད་ ལྷན་ཐབས་འགྲེམ་ཐོག་ཚོགས་རྒྱན་གྱི་ ཡིག་ཤུབས་ཀ་པ་༡༢ ཆ་མེད་བཏང་ཡོདཔ་བཞིན་དུ་ འགྲེམ་ཐོག་ཚོགས་རྒྱན་གྱི་ ཡིག་ཤུབས་ཀ་པ་༥ ཆ་མེད་བཏང་ཡོདཔ་ཨིན་པས།
ངོས་ལེན་འགོ་དཔོན་ བསོད་ནམས་བུམ་ཏཔ་གིས་ སླབ་མིའི་ནང་ འགྲེམ་ཐོག་ཚོགས་རྒྱན་གྱི་ ཡིག་ཤུབས་ཀ་པ་ ཆ་མེད་བཏང་མི་ཚུ་ཡང་ ངོས་འཛིན་གསལ་སྟོན་ལག་ཁྱེར་ནང་ མི་ཁུངས་ངོ་སྤྲོད་ལག་ཁྱེར་ཨང་དང་ འདེམས་ཁོངས་ཀྱི་མིང་ལ་སོགས་པ་ བྲིས་ཏེ་མེད་མི་ལུ་བརྟེན་ ཨིན་ཟེར་ཨིནམ་ད་ བཙག་འཐུ་ལྷན་ཚོགས་ཀྱིས་ འདེམས་ཁོངས་དེ་ནང་ འགྲེམ་ཐོག་ཚོགས་རྒྱན་༨༣༡ སྤྲོད་ཡོདཔ་ཨིན་པས།
ཁོ་གིས་འབད་བ་ཅིན་ ངོས་ལེན་འགོ་དཔོན་ཡིག་ཚང་གིས་ ངང་ལམ་འདེམས་ཁོངས་ཀྱི་ ལྷན་ཐབས་འགྲེམ་ཐོག་ཚོགས་རྒྱན་༧ དང་ མཁར་-གཡུ་རུང་འདེམས་ཁོངས་ཀྱི་ འགྲེམ་ཐོག་ཚོགས་རྒྱན་༡ ཐོབ་ཡོད་རུང་ ལོག་སྟེ་ར་ འདེམས་ཁོངས་དེ་༢ ནང་ བཏང་ཡི་ཟེར་ཨིན་པས།
དེ་བཟུམ་སྦེ་ མཁར་-གཡུ་རུང་འདེམས་ཁོངས་ཀྱི་ ངོས་ལེན་འགོ་དཔོན་ཡིག་ཚང་གིས་ འགྲེམ་ཐོག་ཚོགས་རྒྱན་༣,༡༤༩ ཐོབ་ཡོདཔ་བཞིན་དུ་ ལྷན་ཐབས་འགྲེམ་ཐོག་ཚོགས་རྒྱན་༡,༠༦༡ ཐོབ་ཡོདཔ་ད་ དེའི་གྲས་ཁར་ ཕོ་སྐྱེས་༨༡༤ དང་ ཨམ་སྲུ་༢༤༧ ཡོདཔ་ཨིན་པས།
པདྨ་དགའ་ཚལ་ལུ་ འོས་ལྡན་གྱི་ ཚོགས་རྒྱན་བཙུགས་མི་༢༦,༡༤༡ དེ་ཅིག་ ཐོ་བཀོད་འབད་མིའི་གྲས་ལས་ ཕོ་སྐྱེས་༡༢,༧༠༠ དང་ ཨམ་སྲུ་༡༣,༤༤༡ ཡོད་པའི་གནས་ཚུལ།
ངང་ལམ་ལས་ སྐལ་བཟང་དབང་ཕྱུག།


text:
Video Overview
The name of this place was Luetshokha because of the lake which was believed to have originated in Longtoed in Tibet. The present lake at Samtengang was a fertile buckwheat field for a farmer. A man from Laykhokha saw a beautiful girl and came and asked her to guard the field. When he went to check on his field in the early morning, he found that it was entirely submerged under water and the buckwheat leaves were floating on the water. He was very angry and decided to drain the water. The mermaid asked him not to and gave him a small model of an ox. He was to keep this on his altar and worship it every year. From that day, the farmer prospered. But his ox model was one day taken by someone who made an exact replica of it. Soon after the farmer's luck ran out and he became poorer by the day.
དབང་འདུས་ཕོ་བྲང་རྫོང་ཁག་ ཤར་བསམ་གཏན་སྒང་གི་ལུས་མཚོ་འདི་ བོད་ལོང་སྟོད་ཟེར་ས་ལས་བྱུང་བྱུངམ་སྦེ་ ཡིད་ཆེས་བསྐྱེད་དོ་ཡོདཔ་ད་ ཏེ་དེ་བསྒང་ ལེ་ཀོ་ཁ་ལས་ མི་ཅིག་གི་ བྱཱོ་ཞིང་ནང་ བྱཱོ་ལྟེམ་ལྟེ་སྐྱེས་ཡོདཔ་ལས་ ཁོ་བྱཱོ་ཕྱི་རུ་ཁམས་ཅིག་ཁར་ བྱཱོ་སྲུང་མར་འགྱོཝ་ད་ བུམོ་འཇའ་རིསམོ་ཅིག་དང་ཕྱད་དེ་ མོ་གིས་ཁོ་ར་ལོག་སོང་ ད་རིས་བྱཱོ་མོ་གིས་ སྲུང་ནི་ཟེར་སླབ་སྟེ་ ཁོ་ལོག་སོང་ཞིནམ་ལས་ དྲོ་པ་འོང་ལྟ་བའི་བསྒང་ལས་ ཞིང་འདི་ཆུ་གི་གང་སྟེ་ བྱཱོ་གི་འདབ་མ་ཚུ་ ཆུའི་ཁ་ལུ་ལྡིངས་ཏེ་འདུག་ཟེར་མས། ཁོ་ཙིགཔ་ཟ་སྟེ་ཆུ་འདི་ གཡུར་བ་བསལ་གཏང་ནི་འབདཝ་ད་ མཚོ་སྨན་འདི་ཐོན་ཏེ་ གཡུར་བ་བསལ་མ་ད་ མོ་གིས་ཁྱོད་ལུ་སྟ་རེ་ཅིག་བྱིན་གེ་ ཁྱོད་ར་སྟ་རེ་འདི་འབག་ མཆོད་གཤམ་ནང་བཞག་སྦེ་ ལོ་རེའི་ནང་ཚ་རེ་གསོལཝ་བཏབ་ཟེར་ སྟེ་རེ་ཅིག་བྱིན་བྱིནམ་མས། ཏེ་ཁོ་གི་སྟ་རེ་འདི་འབག་སྟེ་ མཆོད་གཤམ་ནང་བཞག་སྦེ་ ཉིནམ་དེ་ར་འགོ་བཟུང་ གསོལཝ་བཏབ་སྟེ་ ཁོ་གནམ་མེད་ས་མེད་ཕྱུགཔོ་སོང་ཡོདཔ་མས། ཨིན་རུང་ཁོ་གི་སྟ་རེ་འདི་ མི་གཞན་མི་ཅིག་གི་འབག་སྟེ་ སྟ་རེ་རྫུན་མ་ཅིག་བཟོ་ཞིནམ་ལས་ ཁོ་གི་བསོད་ནམས་ཆ་མཉམ་ རིམ་གྱིས་ཟད་དེ་ ཉིནམ་ཅིག་ལས་ཉིནམ་ཅིག་ སྤྱང་ཀ་ཐལ་སོངཔ་མས།
- Tibet
- ཀུན་དགའཏེ་ ང་བཅས་ཨ་ནཱ་ ཤར་ལུས་མཚོ་ཁ་ཟེར་ སླབ་དགོ་མི་གི་དོན་དག་འདི་རང་ ཨ་ནཱི་མཚོ་འདི་ལས་བརྟེན་ ལུས་མཚོ་ཁ་ཟེར་མི་འདི་ ཨ་ནཱི་མཚོ་འདི་ལས་བརྟེན་ མིང་འདི་འ་ནཱི་སྦེ་དར་དརཝ་ཨིན་པས་ལགས།
- ཀུན་དགའམཚོ་འདི་དང་ཕུ་ དེ་བསྒང་གནམ་ལོ་ནེམ་ཅིག་ཁར་ཟེར་ རྩ་ལས་རང་ཞུ་ནི་མིན་འདུག སྔོན་མ་དང་ཕུ་འབད་བ་ཅིན་ མཚོ་འདི་བོད་ལས་མར་འབྱོག་འོང་འོངམ་ཨིན་ཟེར་ ནེ་སྦེ་སླབ་མས་བ་ལགས།
- ཀུན་དགའདང་ཕུ་བོད་ལས་མར་བྱོག་འོང་ བོད་ཀློང་སྟོད་ཟེར་མི་འདི་ཁར་ལས་ བྱོག་འོང་འོངམ་ཨིན་ཟེརཝ་མས་མཚོ་འདི། འོངམ་ད་ ཨ་ནཱི་གི་མཚོ་འདི་ཆགས་སུ་འདི་ན་ལུ་ ཨཔ་ལས་ཁོ་ (ལུས་མཚོ་ཁ་) པའི་ཨཔ་གཅིག་ སྤང་བརྐོ་སྟེ་ ཨ་ནཱི་སྤང་བརྐོ་འབད་ ཏེ་ བྱཱོ་བཏབ་སྦེ་ བྱཱོམ་རྒྱ་རེད་ཟེར་གཅིག་ཡོད་བ་ལགས།
- ཀུན་དགའའ་ནཱི་བཏབ་བཞག་བཞགཔ་མས་ ཏེ་ འདི་སེར་ཁ་འ་ནཱི་བརྔ་འབད་ ཨཔ་འདི་དེ་ནང་བརྔ་འབད་སྡོདཔ་ད་ བུམོ་གཅིག་འོང་དེས་ཟེར་མས་ལགས་ ཏེ་ བུམོ་འདི་ཡུདཔ་ཅིག་བུམོ་གསར་རིསམོ་གཅིག་ ཏེ་ གྱོན་ཆ་བཏགས་ ལག་པ་ཆུའི་གི་ཟོ་གཅིག་འབག་སྦེ་ བུམོ་གཅིག་འོང་ཡི་ཟེར་ ནེ་སྦེ་སླབ་མས་ལགས།
- ཀུན་དགའཏེ་ དེ་ལས་ཨཔ་འདི་འབད་སར་འོང་དེས་ལོ་འ་ནཱ་ ཨཔ་འདི་འབད་སར་འོངམ་ད་ལུ་ ཨཔ་འདི་ལུ་ སླབ་མས་ལོ་བུམོ་འདི་གིས་ ཨ་པ་ག་ཅི་འབད་དོ་གོ་ཟེར་སླབ་ད་ ང་ཨ་ནཱ་རྒྱ་རེད་ བྱཱོ་རྒྱ་རེད་བརྔ་སྟེ་གིས་སྦེ་ འ་ནཱི་བརྡུང་ནི་སྦེ་ ཏེ་ འ་ནཱ་སྡོདཔ་ཨིན་ཟེར་སླབ་ད། འེང་་་ཨ་པ་ ང་ད་རིས་ གནསཔོ་འདི་ཁྱོད་འབད་སར་བརྙ་དགོ་པས་ཟེར་ ཏེ་ བུམོ་འདི་གིས་ ནེ་སྦེ་སླབ་མས་ཟེརཝ་མས་ལགས།
- ཀུན་དགའཏེ་ དེ་ལས་བུམོ་ ཨཔ་འདི་གིས་སླབ་སླབ་མས་ དབའི་ ཏེ་ང་སྡོད་ས་སྤང་གི་སྦུག་ལུ་ཨིན་ཨ་ལོ་ གནསཔོ་སྡོད་ས་གི་ཁྱིམ་ཡང་མེད་ ཐོག་སྲུང་པའི་གི་ཐོག་ཁྱིམ་ ཨ་ནཱི་སྦ་ལེབ་སྤུབས་སྤུབསཔ་གཅིག་ལས་འགལ་མེད་ ཏེ་ དེ་ནང་བུམོ་ག་དེ་སྦེ་སྡོད་ནི་ཟེར་སླབ་ད་ འ་བཏུབ་ཨ་པ་ ང་ལུ་ཞག་ཉལ་ས་ཆུང་ཀུ་གཅིག་ཡོད་པ་ཅིན་བཏུབ་ཟེར་སླབ་སླབ་མས།
- ཀུན་དགའཏེ་ འ་ནཱི་སྦེ་སླབ་འབདཝ་ད་ ཏེ་ དེ་འབདན་སྡོད་ནི་མས་ ཞག་ཉལ་སུ་ཅིག་གིས་བཏུབ་པ་ཅིན་ཟེར་ ཏེ་ ནཱ་བཞག་སྦེ་ ཏེ་ དེ་ལས་ ཨཔ་ཕྱི་རུ་སོངཔ་ད་ བུམོ་འདི་གིས་སླབ་མས་ཟེར་མས་ ཨ་པ་ད་རིས་ཁྱོད་ཀྱི་ཐོག་འདི་ང་གིས་སྲུང་གེ་ ཨཔ་འདི་ཁྱོད་ར་ ཁྱིམ་ན་ཡར་སོང་ཟེར།
- ཀུན་དགའཨཔ་འདི་ཨ་ནཱ་ ལས་ཁོ་ཁར་ཟེར་ཨ་ནཱ་ སྦོ་ལོགས་ཁར་གཡུས་གཅིག་ཡོད་བ་ལགས་ ད་ཅི་ཁྱོད་ར་བཞུགས་སའི་ འ་ནཱི་གཡུས་ཨིན་ཟེར་ དང་ཕུ་ནེ་སྦེ་གཏམ་རྒྱུད་ནེ་སྦེ་སླབ་མས་ ཏེ་དེ་ལས་ ཨཔ་འདི་ཁྱོད་ར་ཁྱིམ་ན་ཡར་སོང་ ནཱ་གི་ཐོག་འདི་ ང་གིས་བལྟ་གེ་ཟེར་ བུམོ་འདི་གིས་ ནེ་སླབ་ཨིན་ཟེརཝ་མས།
- ཀུན་དགའཏེ་ཨའོ་་་ཨིན་མས་ ཏེ་དེ་འབདན་ང་ཡར་སོང་ཟེར་ ཏེ་ ཨཔ་འདི་གིས་སླབ་ཨིན་ཟེརཝ་མས་ དབའི་ ཏེ་ཨ་ནཱ་ལུ་ངེའི་ཐོག་འདི་ མེདཔ་གཏང་མ་ད་སྨ་རེད་ཨ་ལོ་ ཏེ་ ནཱ་ཨ་པ་ཁྱིམ་ན་ཡར་སོང་གེ་ ཏེ་ཨ་པའི་ཚབ་མ་སྦེ་ཁྱོད་ནཱ་སྡོད་ད་ཟེར་ ཏེ་ ནཱ་བཞག་སྦེ་ ཏེ་དེ་ལས་ ཨཔ་འདི་ཁྱིམ་ན་སོང་འབད་ ཏེ་ འདི་དྲོ་འོངམ་ཨིན་ཟེརཝ་མས་ལགས།
- ཀུན་དགའདྲོ་པ་ཨཔ་འདི་ཕར་ལས་ཚུར་སྦེ་ནཱ་འོང་ ཨ་ནཱ་ལས་མར་འབད་ ནཱ་འོང་པའི་བསྒང་ལསནི་ ཏེ་ ཨ་ནཱ་ཨཔ་གི་འདི་ན་ལུ་ བུམོ་ཡང་ག་ཏེ་ཡང་མིན་འདུག་ཟེར་མས་ ཆུ་ཧོ་ལྡེམ་ལྡེམ་ མཚོ་འཁིལ་ཏེ་ ཧོ་ལྡེམ་ལྡེམ་སྦེ་མཚོ་ཆགས་ ཨཔ་འདི་གི་བྱཱོ་རྒྱ་རེད་འདི་ ཆ་མཉམ་མཚོའི་ཁ་ཁར་ལྡིངས་སྦེ་ སྡོད་ནུག་ཟེར་མས་ལགས་ བུམོ་ཡང་ ག་ཏེ་ཡང་མིན་འདུག་ཟེར་མས།
- ཀུན་དགའཏེ་ ཨཔ་འདི་ཙིགཔ་ཟ་སྟེ་ དབའི་ང་ལོ་གཅིག་ཟ་ནི་གི་ཐོག་ལྟོ་ཨིན་ ལོ་གཅིག་ཟ་ནི་གི་ལྟོ་འདི་ད་ བུམོ་འདི་གིས་བསྐྱལ་སར་བསྐྱལ་ད་ནུག་ འ་ནཱི་ཆ་མཉམ་ཆུའི་ཁ་ལྡིངས་ད་འདུག་ འ་ནེ་སྦེ་འདི་ རྩ་ལས་རང་མི་བཏུབ་པས་ ཨ་ནཱི་ཆུ་འདི་སྤེད་བཀོ་དགོ་པས་ཟེར།
- ཀུན་དགའཏེ་ ཨ་ནཱ་ལས་ཀྱི་ གནས་ཁང་མཚོ་ཟེར་ གནས་ཁང་གི་ཨ་ནཱ་ལུ་ ཧོག་ཀ་གཅིག་ཡོད་བ་ལགས་ ཨ་ནཱ་ལས་ ལམ་འོང་སའི་ཧོག་ཀ་འདི་ ཏེ་ ཨཔ་འདི་གིས་ ཨ་ནཱི་ཏོག་ཙི་བརྐོ་ འ་ནཱ་ལས་ཧོག་ཀ་འདི་བཏོན་དཔ་ཨིན་ཟེར་མས་ལགས།
- ཀུན་དགའཧོག་ཀ་འདི་བཏོན་ ཆུ་འདི་ཕར་སྤེད་གཏང་ད་ནི་ བཏོན་གཏང་ད་ནི་ཟེར་སླབ་ད་ ཏེ་ དེ་ལས་ མཚོ་འདི་ཚར་གཅིག་ཨ་ནཱི་སྦེ་སྤརཝ་ཅིག་ ཉིནམ་ཧེ་མ་འོང་མི་བུམོ་འདི་ འོང་དེས་ཟེརཝ་མས་ལོ་ལགས།
- ཀུན་དགའབུམོ་འདི་གིས་ དབའི་ཨ་པ་ཆུ་འདི་སྤེད་གཏང་མ་ད། ད་ཨ་པ་ཙིགཔ་མ་ཟ་ ཏེ་ག་དེ་སྦེ་འབད་རུང་ ཨ་པ་ལུ་ཐོག་འདི་གི་ ཨཔ་ཟ་ནི་འཐུང་ནི་ལང་པའི་གི་ ང་གིས་ ཏེ་ ཆ་རོགས་ང་གིས་འབད་འོང་ ད་དེ་སྦེ་འབད་མ་ད་ཟེར།
- ཀུན་དགའཏེ་མཚོ་གླང་ཟེར་ ལ་ཆུ་བཟུམ་སྦེ་གནག་ཏང་ཏ་ ལ་ཆུ་གི་གླང་གཅིག་ གླང་འ་ནེམ་ཅིག་སྦོམ་ཆུང་འ་ནེམ་ཅིག་ བུམོ་འདི་གིས་ ཨ་པ་འ་ནཱི་ཁྱོད་ར་བདག་འཛིན་འབད་སྡོད་ ཨ་ནཱི་ཁྱོད་རའི་མཆོད་བཤམ་ནང་བཞག་པ་ཅིན་ ཁྱོད་ཟ་ནི་འཐུང་ནི་དཀའ་ངལ་ག་ནི་ཡང་མི་གཏང་ཟེར་ བུམོ་འདི་གིས་ འ་ནཱི་སྦེ་སླབ་ཨིན་ཟེརཝ་མས་ལགས།
- ཀུན་དགའཏེ་དེ་ལས་ བུམོ་འདི་གིས་ ཨཔ་འདི་ལུ་ གླང་འདི་བྱིན་ཚར་འབད་འཕྲོ་ལས་ དེ་ལས་བུམོ་འདི་ མཚོ་འདི་ནང་མར་ལོག་འཛུལ་སོང་ཡི་ཟེརཝ་མས་ལགས་ མར་མཚོ་ནང་མར་འཛུལ་སོང་ནུག།
- ཀུན་དགའཏེ་ ཨཔ་འདི་གིས་གླང་འདི་འབག་ ཕར་ཁྱམ་ནང་བཞག་འབདཝ་ད་ ཨིན་པས་ཟེར་མས་ལགས་ ཏེ་ ཨཔ་འདི་རྒྱུ་ལས་ག་ཅི་རང་འབད་དགོ་རུང་ ཟ་ནི་འཐུང་ནི་ ག་ཅི་རང་འབད་རུང་ ལམ་བཟང་སྟེ་ ཏེ་ ཧེ་མ་བ་ཤུལ་མ་དྲགཔ་ ཡར་ཡར་དྲགཔ་ཡར་སོང་ནུག་ཨཔ་འདི་ ལོ་གཅིག་གཉིས་ གཉིས་གཅིག་གི་རྒྱབ་ཁར་ལས་རང་ཨཔ་འདི་ ཕྱུགཔོ་ཡར་སོང་འདུག་ལགས་ ཟ་ནི་འཐུང་ནི་ ག་ཅི་ཡང་ལངམ་སོང་སྦེ།
- ཀུན་དགའཏེ་ ནེ་ལས་ང་བཅས་ར་ དགུན་ཟླཝ་བཅུ་གཅིགཔ་ནང་ ཤར་གྱི་ཉིན་ལོག་ཟེར་ གཅིག་འབད་ནི་ཡོད་ལགས་ ཉིན་ལོག་ཟེར་མི་ཁར་ང་བཅས་ གུང་རེ་རེ་གིས་ ཨ་ཁམ་གྱི་ལྟོ་དཀརཔོ་བཟོ་ གཞོངམ་ཐ་ལི་སྦོམ་འ་ནེམ་ནང་ ལྟོའི་གཞོངམ་བཟོ་ འདི་ཁར་མར་དབུར་ ཏེ་ འ་ནཱ་གླང་རེ་བཟོ་བཙུགས་འོང་བ་ལགས།
- ཀུན་དགའཏེ་ གླང་འདི་གི་ཧང་ཁར་ལུ་ ཀྲིན་ནང་ལུ་ ཆང་བསྐོལ་གྱི་བླུངམ་སྦངམ་བླུགས་འབད་ ཏེ་ ཨ་ནཱི་ཚལ་མ་གི་ ཚལ་ཤིང་འདབ་མ་འབད་རུང་ སྤག་ཤིང་གི་འདབ་མ་འབད་རུང་ ཧོནམ་ཅིག་བརྡབས་འབད་ གུང་རེ་གིས་ གླང་རེ་གླང་རེ་མར་གཡུས་ཀྱི་སྦུག་ལུ་ ཕ་ཇོ་གཅིག་ཡོད་ལགས། ཕོ་ཇོ་གི་གདོང་ཁར་བཀལ་བཞག་དགོ།
- ཀུན་དགའཏེ་དེ་ལས་ ཨཔ་འདི་གིས་འདི་ཚེ་ མི་ནང་སོངཔ་ད་ ཏེ་ ཨཔ་འདི་ ཨ་ཙི་ཅིག་ ཁོ་ར་ལྟོ་ཡང་ལང་ ག་ཅི་རང་ལང་ཡར་སོང་ཞིནམ་ལས་ ཏེ་ ཨཔ་འདི་གིས་ ལྟོ་གི་ཨ་ཁམ་འདི་མི་བཟོ་བ་ ཁོ་རའི་མཆོད་བཤམ་ནང་གི་མི་རྒྱུད་ཀྱི་གླང་འདི་ མར་གྱིས་དབུར་ཏེ་ ཕྱི་ལས་དཀརཔོ་བཟོ་ ཆ་མཉམ་མར་གྱིས་དབུར་སྦེ་ ཏེ་ འ་ནཱི་བཟོ་མི་ནང་ འ་ནཱི་འབག་མར་ རོགས་ཀྱི་སླ།
- ཀུན་དགའགུང་པ་བཅོ་ལྔ་ཡོད་པ་ཅིན་ གཞོངམ་བཅོ་ལྔ་སྐྱེལ་དགོ་པ་ བཅོ་ལྔ་ལུ་ ཁལ་གཅིག་ཡོད་པ་ཅིན་ ཁལ་གཅིག་འབག་འཐོན་འོང་བ་ལགས་ ཏེ་ ཨཔ་འདི་མར་ཀུན་བཟང་གླིང་ཟེར་མི་འདི་ཁར་ ཏེ་ འ་ནཱི་སྦེ་བསྐྱེལ་དཔ་མས་མར།
- ཀུན་དགའཏེ་ འ་མར་བསྐྱེལ་བཞག་སྦེ་འབདཝ་ད་ ཏེ་དེ་ལས་ ཁྱིམ་ཚིག་གླིང་ཟེར་ འ་མར་མར་ཁྱིམ་ཚིག་གླིང་ཟེར་གཡུས་ཚན་གཅིག་ཡོདཔ་ཨིན་ འ་ནཱ་གི་ཨཔ་གཅིག་ ཏེ་ ང་བཅས་རའི་ནཱ་ ཤར་གྱི་ནང་ལུ་གླང་ ད་རིས་གླང་ག་ལེགས་ག་ གླང་ག་འཇའ་ག་ ཉིན་ལོག་ཁར་ མི་ཆ་མཉམ་ལཱ་མེད་པ་སྡོདཔ་ད་ འ་ནཱི་སྦེ་བལྟ་བར་འོང་ནི་ཡོད་བ་ལགས་ བཤལ་བལྟ་བར་འོངམ་ད།
- ཀུན་དགའཁྱིམ་ཚིག་གླིང་གི་ཨཔ་གཅིག་ ཏེ་དེ་ལས་བཤལ་ཏེ་ལྟཝ་ད་ ལས་ཁོཔ་ཨཔ་དབང་འདུས་ཟེར་མི་འདི་གིས་ གླང་འདི་གིས་ གཞན་གྱི་གླང་ སྤར་ནི་རང་མིན་འདུག་ལོ་ ཙང་ཙ་སྡོདཔ་མས་ལོ། ཨཔ་ལས་ཁོཔ་ཁ་ལས་གྱི་ ཨཔ་དབང་འདུས་ཟེར་མི་གི་ གླང་འདི་གིས་ པད་སྐོར་འགྱིར་ཡི་འགྱིར་ཡི་ ཁོ་རའི་གཞོངམ་ འདི་ལས་རོགས་གཅིག་གི་ནང་འགྱོ་ གཅིག་གི་ནང་འགྱོ་ པད་སྐོར་འགྱིར་ཡི་འགྱིར་ཡི་ འགྱོཝ་མས་ལོ་ མཚོ་གླང་འབད་ནི་འདི་གིས་ཨིན་མས་བ་ཁོ།
- ཀུན་དགའཏེ་ ནཱི་ལས་ ཁྱིམ་ཚིག་གླིང་གི་ཨཔ་འདི་གིས་ཡང་ དབའི་གླང་འདི་གནམ་མེད་ས་མེད་ལེགས་ཤོམ་གཅིག་ཨིན་མས་མནོ་ ཚ་ངེར་བཏོན་ཁོ་རའི་ཁྱིམ་ནང་སོང་པའི་འཕྲོ་ལས་ ཨ་ཁམ་གི་ཚ་ངེར་བཏོན་གླང་གཅིག་བཟོ་ལགས།
- ཀུན་དགའཨ་ནཱི་ལ་ཆུ་ ལ་ཆུ་གི་གླང་གཅིག་ཚ་ངེར་བཏོན་བཟོ་སྟེ་ ཕྱི་ལས་མ་མར་དབུར་སྦེ་ ཏེ་ ཨཔ་ལས་ཁོཔ་པའི་ཨཔ་འདི་གི་ གཞོངམ་འདི་ནང་ལུ་ གླང་འདི་ཅོག་འཐདཔ་སྦེ་བཟོ་ འདི་ནང་བཙུགས་བཞག་གླང་ ལམ་འགྱོ་མི་གླང་འདི་ཁོ་གིས་ གསང་བཏང་ཁོ་འཐུ་འབག་ཡར་སོང་ནུག།
- ཀུན་དགའཏེ་ འཐུ་འབག་སོང་སྦེ་ ཏེ་ མི་ནཱ་ལས་ཕར་ཁྱིམ་ཚིག་གླིང་ཟེར་མི་དེ་ཁར་ ལྷོད་ཚརཝ་ད་ ཏེ་ ཧེ་མ་མིང་ཡང་ ཁྱིམ་ཚིག་གླིང་མས་ ཏེ་ ཁྱིམ་ཚིག་གླིང་ཟེར་མི་ཁར་ལྷོད་པའི་བསྒང་ལས་ གླང་འདི་ནི་ནང་བསྐྱེལ་བཞགཔ་ད་ ཏེ་ མི་ནང་མི་འདི་ཕྱུགཔོ་ ཡར་སོངཔ་ཨིན་ཟེར་མས་ལགས།
- ཀུན་དགའལོ་གཅིག་བ་ལོ་གཅིག་དྲགཔ་ ལོ་གཅིག་བ་ལོ་གཅིག་དྲགཔ་ ཕྱུགཔོ་ཡར་སོངཔ་ཨིན་ཟེར་ ནཱ་ལས་ཁོཔ་གི་ཨཔ་འདི་ ལོ་གཅིག་བ་ལོ་གཅིག་མར་ སྐྱོ་དྲག་སྐྱོ་དྲག་སྐྱོ་དྲག་ཡར་སོངཔ་ཨིན་ཟེརཝ་མས།
- ཀུན་དགའཏེ་ སྐྱོ་དྲག་སོངཔ་ད་ ཏེ་ ལས་ཁོཔ་ཁའི་ཨཔ་འདི་གིས་ དབའི་ཏེ་ངེའི་གླང་འདི་ད་ ཁོང་སྔོན་མ་མེད་ ཏེ་ ཕྱུགཔོ་ཡར་སོང་འདུག་ ཏེ་ ངེའི་གླང་འདི་ཁོང་གིས་ ཨརཝ་བརྐུ་མཆིཔ་མས་ ནེ་སྦེ་འདི་རྩ་ལས་མི་བཏུབ་པས་ཟེར་ ཏེ་ ཨཔ་འདི་གིས་ མི་ནང་ ཏེ་ འཐབམ་འཚོལ་ ཧད་བཏགས་འཚོལ་ནི་འབདཝ་ད་ ཏེ་ ནི་ཚུ་གིས་ ཨའོ་ད་ཨཔ་འདི་གིས་ ཧེད་བཏགས་འཚོལ་ནི་འདྲས་ཟེར། མཆོད་བཤམ་ནང་ལས་གླང་འདི་བཏོན་ཏེ་ མར་རྩིག་པའི་བྱང་གི་རྩིག་པའི་ནང་ རྩིགཔ་དོང་བརྐོ་ ཕར་ཕི་ནང་བཙུགས་བཞག་དཔ་ཨིན་ཟེརཝ་མས།
- ཀུན་དགའཏེ་ ཕི་ནང་བཙུགས་བཞག་ཞིནམ་ལས་ ཏེ་ ཧེ་མ་ མཆོད་བཤམ་ནང་བཀལ་ དཀར་མེ་ཕུལ་ མཆོདཔ་ཕུལ་ དེ་སྦེ་འབད་ནི་འདི་གིས་ དངོས་གཞི་ཅིག་མས་ ཏེ་ མར་བྱང་གི་རྩིག་པའི་འོག་ལུ་བཙུགས་བཞག་ད་ཞིན་ལས་ ཏེ་མི་ནང་ནོར་བཏགས་དགོ་ ག་ཅི་འབད་འབདཝ་ད་ ཏེ་ བཙོག་པ་ཞུགས་སྦེ་ ཏེ་ དངོས་གཞི་གི་སྦྱིན་རླབས་འདི་ཉམས་ཏེ་གིས་སྦེ་ དེ་ལས་མི་ནང་ ཕྱུགམོ་ཟེར་ ཁྱིམ་ཚིག་ཕྱུགམོ་ཟེར་ ཏེ་ ཁོང་ཕྱུག་པོའི་མིང་ཚར་གཅིག་འཐོབ་མཆིས་འདུག་བ་ལགས་ ཕྱུགམོ་ཟེར་དྲག་ཤོས་སྦེ་ རྒྱུ་བཏགས་ཏེ་ གླང་འདི་གིས།
- ཀུན་དགའགླང་འདི་མར་བཙུགས་ད་ཞིནམ་ལས་ དེ་ལས་ཁོང་མར་སྐྱོ་དྲག་སྐྱོ་དྲག་སྐྱོ་དྲག་ཡར་སོངཔ་མས་ ཏེ་དེ་ལས་ མི་ཡང་མི་ལན་གཅིག་གཉིས་གསུམ་ ཏེ་དང་ཕུ་ལས་རང་རོགས་ ཁྱིམ་ཚིག་ཕྱུགམོ་ཟེར་མི་མི་འདི་ཚུ་ གཅིག་ཡང་རབས་ཆད་ གཉིས་ཡང་རབས་ཆད་ ཏེ་ ཁལ་ཚབ་ལས་ཁལ་ཚབ་བཙུགས་ཏེ་གིས་སྦེ་ ཏེ་ ཨ་ཙི་སོར་ཡི་སོར་ཡི་ཡར་སོང་འདུག་བ།
- ཀུན་དགའདང་ཕུ་ཁྱིམ་ཚིག་ཕྱུགམོ་ཟེར་སླབ་མི་ མི་འདི་ཧེ་མ་ལས་རང་ རབས་ཆད་ཡར་སོང་འདུག་ལགས་ ཏེ་དེ་ལས་ ལས་ཁོ་པའི་ཨཔ་འདི་ཡང་ འ་ནེམ་ཅིག་འབད་སྦེ་ ཏེ་ འ་ནེམ་ཅིག་སྦེ་ཡར་སོངཔ་ཨིན་ཟེར་ ཏེ་མཚོ་འདི་ཡང་ ཆགས་ལུགས་ཀྱི་དུས་ཚོད་འདི་ འ་ནཱི་སྦེ་ཆགས་ཆགསཔ་ཨིན་ཟེར་ ནེ་སྦེ་སླབ་མས་ལགས།
- ཀུན་དགའདེ་ལས་ ལོག་གནམ་ལོ་ག་དེམ་ཅིག་ཁར་ཨིན་ན་ དུས་ཚོད་ག་དེམ་ཅིག་ཁར་ཨིན་ན་ སླབ་ནི་མིན་འདུག་ མཚོ་འདི་འོང་ས་འདི་ ཡར་བོད་ལས་མར་འོང་འོང་པའི་མཚོ་གཅིག་མས་ ཡར་བོད་ཀློང་སྟོད་ཟེར་མི་ནང་ལས་ འོང་འོང་པའི་མཚོ་གཅིག་ཨིན་པས་ཟེར་ གཏམ་རྒྱུད་ནེ་སྦེ་སླབ་མས་ལགས་ མཚོ་འདི་གི་སྐོར་ལས་ ཏེ་ད་ འ་ནེམ་ཅིག་ལས་ཞུ་ནི་མིན་འདུག་ གཏམ་རྒྱུད་ཟེར་རུང་ འ་ནེམ་ཅིག་རང་ཨིན་མས་ལགས།
- ཀུན་དགའཏེ་ ད་ང་བཅས་རོགས་ཀྱི་ཁ་རྒྱུན་ཁ་རྒྱུན་སྦེ་ མི་རྒས་ཤོས་ཀྱི་ཁ་རྒྱུན་སྦེ་ གོ་གོཝ་ཅིག་རང་ཨིན་པས། ཏེ་ བདེན་ག་བརྫུན་ག་འདི་ ཏེ་རང་མིག་གིས་མཐོང་ལག་པ་འཛིན་འཛིན་མེད་པར་སླབ་མི་ཚུགས་པས་ གཏམ་རྒྱུད་འདི་ འ་ནེ་སྦེ་བཤད་དཔ་མས་ལགས་ མཚོ་འདི་གི་འ་ནཱ་གི།
- ཀུན་དགའལུས་མཚོ་ཁའི་ ཤར་ལུས་མཚོ་ཁ་ཟེར་མི་འདི་ ཨ་ནཱི་ས་ཆ་འདི་འ་ནཱི་མཚོ་འདི་ལས་བརྟེན་ ལུས་མཚོ་ཁ་ཟེར་ མཚོ་འདི་འ་ནཱི་ལས་བརྟེན་ཐོབ་ཐོབཔ་ཨིན་ཟེརཝ་མས་བ་ལགས། ཏེ་ རོགས་ཧེ་མ་འབདཝ་ད་ ཨ་ནཱི་ས་སྒོ་འདི་ཚུ་ཡང་དགའ་ཏོག་ཏོ་ ཆུ་འདི་ཚུ་ཡང་གནམ་མེད་ས་མེད་ལེགས་ཤོམ་སྦེ་ཡོད་ ད་ཨ་ནཱི་ ན་ཧིང་ཨ་ནཱི་བརྐོཝ་ཞིནམ་ལས་ མཚོ་འདི་ པར་བཏབ་རུང་ ག་ཅི་བཏབ་རུང་ ལེགས་ཤོམ་མ་འཐོནམ་ཡར་སོང་ཡི་བ་ལགས།
- ཀུན་དགའས་ལེགས་ཤོམ་མིད་འདུག་ཨ་ནཱ་ ད་འ་ནེ་སྦེ་བཟོ་འདུག་ ང་གིས་ཞུ་ནི་ཟེར་རུང་འ་ནེམ་ཅིག་ལས་མིན་འདུག་ལགས་ ཏེ་གནམ་མེད་ས་མེད་ སྲུང་ལེ་ཤ་ལེ་ཤ་འབད་བནི་ ང་བཅས་ཀྱིས་ཡང་མི་ཤེས་པས། ཏེ་དང་ཕུ་ སྔོན་མ་རྒས་ཤོས་ཀྱིས་ གཏམ་རྒྱུད་ཡང་ག་ནི་ཡང་སླབ་ནི་མིན་འདུག་ ཏེ་ ད་རིས་ནངས་པ་ ཚར་གཅིག་གཡུས་ཁར་ལས་ འབད་པ་ཅིན་འདི་ ང་གིས་བརྒྱད་བཅུ་བརྒྱ་གཅིག་འགྱོ་ཡི་ལགས་ལོ། ང་ཡང་རྒས་ཤོས་ཅིག་རང་ཨིན་ ཏེ་ ང་བཅས་ལོ་རྒྱུས་ བུ་ཚུ་འབད་ལོ་རྒྱུས་གོཝ་ད་ འ་ནེ་སྦེ་སླབ་མས་ལགས། གཏམ་རྒྱུད་འདི་ ཧི་ཧི་ལགས་སོ།


text:
༉ རྒྱལ་ཁབ་ནང་ སྐད་རིགས་༢༠ ལྷགཔ་ཅིག་ཡོད་པའི་གྲས་ལས་ མི་མང་ཤོས་ཅིག་གིས་ ཚངས་ལ་ཁ་ཟེར་ ཤར་ཕྱོགས་པའི་ཁ་སྐད་དེ་ ལག་ལེན་འཐབ་ཨིན་པས།
དཔལ་འབྲུག་ཞིབ་འཇུག་ལྟེ་བ་གིས་ སྐད་རིགས་ཚུ་གི་སྐོར་ལས་ བརྟག་ཞིབ་འབད་མིའི་ སྙན་ཞུ་དང་འཁྲིལ་བ་ཅིན་ རྒྱལ་ཁབ་ནང་ མི་རློབས་༧༠༠,༠༠༠ ལྷགཔ་ཅིག་ ཡོད་ས་ལས་ བརྒྱ་ཆ་༣༣.༧༢ ཀྱིས་ ཚངས་ལའི་ཁ་སྐད་དེ་ ལག་ལེན་འཐབ་མས་ཟེར་ཨིན་པས།
ཚངས་ལའི་ཁ་སྐད་ སླབ་མི་དེ་ ངོ་མ་ར་ མོང་སྒར་དང་ བཀྲ་ཤིས་སྒང་ པདྨ་དགའ་ཚལ་ བསམ་གྲུབ་ལྗོངས་མཁར་ དེ་ལས་ བཀྲ་ཤིས་གཡང་རྩེའི་ རྫོང་ཁག་ཚུ་ནང་ཨིན་རུང་ ལྷུན་རྩེ་གི་ས་གནས་ ཐིམ་ཡུལ་དང་ གཞལམ་སྒང་རྫོང་ཁག་འོག་གི་ འབྱོག་དཀར་རྒེད་འོག་ཚུ་ནང་ཡང་ ཡོདཔ་ཨིན་མས།
དེ་མ་ཚད་ ད་རེས་ རྫོང་ཁག་སོ་སོའི་ མི་མང་ཤོས་ར་ ཁྲོམ་ཁར་ གཞི་བཅགས་མི་དང་ གནས་སྤོ་འོང་མི་ དེ་ལས་ ལཱ་གཡོག་གི་དོན་ལུ་ འོང་ནི་དེ་གིས་ ཚངས་ལའི་ཁ་སྐད་རྐྱབ་མི་ ཐིམ་ཕུག་དང་ ཕུན་ཚོགས་གླིང་ སྤ་རོ་ལ་སོགས་པའི་ས་གནས་ ལེ་ཤ་ཅིག་ནང་ ཡོདཔ་བཞིན་དུ་ ཐིམ་ཕུག་རྐྱངམ་གཅིག་ནང་ར་ ཚངས་ལའི་ཁ་སྐད་རྐྱབ་མི་ བརྒྱ་ཆ་༣༣.༩ ཡོདཔ་ཨིན་པས།
བརྟག་ཞིབ་སྙན་ཞུ་དང་འཁྲིལ་བ་ཅིན་ ཚངས་ལའི་ཁ་སྐད་ ལག་ལེན་འཐབ་མི་ ངོ་མ་ར་ ཤར་ཕྱོགས་རྫོང་ཁག་ཚུ་ནང་ཨིནམ་ད་ དེའི་གྲས་ལས་ཡང་ ལག་ལེན་འཐབ་མི་ མཐོ་ཤོས་དེ་ པདྨ་དགའ་ཚལ་རྫོང་ཁག་ནང་ བརྒྱ་ཆ་༩༦.༨༦ ཡོདཔ་ད་ དེའི་འོག་ལས་ བཀྲིས་སྒང་ལུ་ བརྒྱ་ཆ་༨༥.༥༢ བསམ་གྲུབ་ལྗོངས་མཁར་ལུ་ བརྒྱ་ཆ་༧༧.༡༤ དེ་ལས་ མོང་སྒར་ལུ་ བརྒྱ་ཆ་༧༤.༤༦ ཡོདཔ་ཨིན་པས།
ཚངས་ལའི་ཁ་སྐད་ཀྱི་ འོག་ལས་ར་ རྫོང་ཁ་ལག་ལེན་འཐབ་མི་ བརྒྱ་ཆ་༢༡.༡༣ ཡོདཔ་ད་ རྫོང་ཁ་དེ་ ནུབ་ཕྱོགས་རྫོང་ཁག་ཚུ་གི་ ཁ་སྐད་ཨིནམ་ལས་ སྤུ་ན་ཁ་རྫོང་ཁག་ནང་ ལག་ལེན་འཐབ་མི་ བརྒྱ་ཆ་༧༩.༢༣ དང་ སྤ་རོ་ལུ་ བརྒྱ་ཆ་༧༩.༠༢ དབང་འདུས་ལུ་ བརྒྱ་ཆ་༦༥.༧༨ དེ་ལས་ ཧཱ་ལུ་ བརྒྱ་ཆ་༥༢.༡༤ ཡོདཔ་ཨིན་པས།
སྐད་རིགས་ལག་ལེན་འཐབ་མིའི་གྲས་ལས་ ཨང་༣ པ་དེ་ ལྷོ་མཚམས་པའི་ཁ་སྐད་ ཨིནམ་བཞིན་དུ་ ཁ་སྐད་ལག་ལེན་འཐབ་མི་དེ་ རྒྱལ་ཁབ་ཀྱི་ མི་རློབས་༧༠༠,༠༠༠ ལྷགཔ་ཅིག་ཡོད་ས་ལས་ བརྒྱ་ཆ་༡༨.༦༩ ཡོདཔ་ཨིན་པས།
ལྷོ་མཚམས་པའི་ཁ་སྐད་ ལག་ལེན་འཐབ་མི་མཐོ་ཤོས་ བསམ་རྩེ་རྫོང་ཁག་ནང་ བརྒྱ་ཆ་༥༦.༢༥ དང་ རྩི་རང་ལུ་ བརྒྱ་ཆ་༤༣.༧༥ གསར་སྤང་ལུ་ བརྒྱ་ཆ་༣༩.༨༠ ཆུ་ཁ་ལུ་༣༨.༧༤ དེ་ལས་ དར་དཀར་ནང་ལུ་ བརྒྱ་ཆ་༣༤.༢༣ ཡོདཔ་ཨིན་པས།
ཁ་སྐད་ཉུང་ཤོས་ ལག་ལེན་འཐབ་མི་དེ་ ཨིང་ལིཤ་ཨིནམ་ད་ མ་གཞི་ ཨིང་ལིཤ་དེ་ རྒྱལ་སྤྱིའི་ཁ་སྐད་ཨིན་རུང་ ཡིག་ཚང་དང་ སློབ་གྲྭ་ སྤེལ་ཁང་ དེ་ལས་ ཁྲོམ་ཁར་མ་གཏོགས་ གཡུས་སྒོ་ཚུ་ནང་ ལག་ལེན་འཐབ་མི་མངམ་ མེདཔ་ཨིན་པས།
སྐད་རིགས་གཞན་ ལ་ཁ་ ལྷོག་པུ་ ལེབ་ཅ་ གཉན་ཁ་ ཨོ་ལེ་ དུར་ཁ་ བུམ་ཐང་པའི་ཁ་ ཁེངས་ཁ་ དགོངས་འདུས་པའི་ཁ་ ཀུར་སྟོད་པའི་ཁ་ ཁྱོད་ཅག་ང་ཅག་ ཆ་ལི་པའི་ཁ་ ཛ་ལའི་ཁ་ བོད་ཁ་ དྭགས་པའི་ཁ་ འབྱོག་པའི་ཁ་ དེ་ལས་ མོན་ཁ་ལ་སོགས་པ་ཚུ་ཨིན་པས།
རྒྱལ་ཁབ་ནང་ སྐད་རིགས་མ་འདྲཝ་ ལེ་ཤ་ཡོད་པའི་གྲས་ལས་ ཉམས་འགྱོ་ནིའི་ ཉེན་ཁ་ཡོད་མི་དེ་ མོང་སྒར་ ཆ་ལི་པའི་ཁ་དང་ དབང་འདུས་ཕོ་བྲང་ དེ་ལས་ ཀྲོང་གསར་གྱི་མོན་ཁ་དེ་ ལག་ལེན་འཐབ་མི་ མངམ་མེད་ནི་དེ་གིས་ ཨིན་པའི་གནས་ཚུལ།
བསྟན་འཛིན་རྣམ་རྒྱལ།


text:
སྤྱི་ཟླ་༧ པའི་ནང་ ཆར་ཆུ་དང་ རླུང་འཚུབས་ལུ་བརྟེན་ མོང་སྒར་རྫོང་ཁག་གི་ རྒེད་འོག་༩ ནང་ ཁྱིམ་གུང་པ་༧༠༥ དེ་ཅིག་གི་ ས་ཞིང་ཨེ་ཀར་༦༠༠ དེ་ཅིག་ནང་ འཛུགས་སྐྱོང་འབད་མི་ གེ་ཟ་ཚུ་ གནོད་སྐྱོན་རྐྱབ་ཡོདཔ་ལས་ མི་དབང་མངའ་བདག་རིན་པོ་ཆེ་མཆོག་གིས་ ཉམས་རྒུདཔ་ཚུ་ལུ་ སེམས་གསོའི་གསོལ་རས་བསྡོམས་ དངུལ་ཀྲམ་ས་ཡ་༣.༩༥ གནང་ཡོདཔ་ད་ སྤྱི་ཟླ་༨ པའི་ཚེས་༡༦ ལུ་ མི་དབང་རྒྱལ་ཚབ་ཀྱི་ ཕྱག་ཞུ་མི་ གཟིམ་དཔོན་འོགམ་ ཡོན་ཏན་ཕུན་ཚོགས་ཀྱིས་ མི་དབང་མངའ་ཞབས་མཆོག་གི་ སྐུ་ཚབ་སྦེ་ སྐྱེངས་མཁར་དང་ འགྱུར་མེད་རྒེད་འོག་༢ ཀྱི་ གུང་པ་༡༥༢ ལུ་ སེམས་གསོའི་གསོལ་རས་ཚུ་ གནང་ཡོད་པའི་གནས་ཚུལ།
Check Also
བསླབ་སྟོན་པ་གཞི་བཙུགས་ཐོག་ སྔོན་འགོག་གི་ཐབས་ལམ་བཏོན་དགོཔ།
༉ ཁ་ཙ་ རྒྱལ་ཡོངས་ཚོགས་སྡེའི་ ཚོགས་ཞུགས་སྐབས་ ཤེས་རིག་བློན་པོ་ ཇའེ་བིར་རའེ་གིས་ ཤེས་རིག་བཟའ་ཚང་དེ་ར་ སྦོམ་ཨིན་ནི་དེ་གིས་ བྱ་སྟབས་མ་བདེ་བའི་དཀའ་ངལ་དང་ གདོང་ལེན་ཐོན་རུང་ ན་གཞོན་ཚུ་ མ་འོངས་པའི་བདོག་གཏད་དང་ འགོ་ཁྲིདཔ་ཨིནམ་ལས་ སྔོན་འགོག་ཐབས་ལམ་དང་ ལཱ་ …


text:
རྒྱལ་ཁབ་མང་ཤོས་ཅིག་ནང་ གཞུང་དང་སྒེར་གྱི་བརྡ་དོན་ཚུ་ གཞུང་འབྲེལ་གྱི་གསང་རྒྱའི་བཅའ་ཁྲིམས་དང་ དྲག་ཐོག་དབང་བཙོང་བཀག་སྡམ་ཁྲིམས་ལུགས་ ཡང་ན་ དང་འདོད་མེད་པའི་གཞུང་གཡོགཔ་ཚུ་ལུ་བརྟེན་ཏེ་ མི་དམངས་ལུ་མ་སྟོན་པར་བཞགཔ་ཨིན། ཡུ་རོབ་ཀྱི་རྒྱལ་ཁབ་མང་ཤོས་ཅིག་ནང་གཞུང་གིས་ སྤྱི་ལོ་ ༢༠༠༧ གི་ལོ་ནང་ ཚོང་འབྲེལ་གྱི་དོན་ལུ་ ཕབ་ཆག་བྱིན་ཡོད་པའི་སྐོར་ལས་ གནས་ཚུལ་ཚུ་འཐོབ་ཚུགསཔ་བཟོ་ནིའི་དོན་ལུ་ ལོ་ངོ་བདུན་དེ་ཅིག་འགོར་ཡོདཔ་ཨིན། འདི་བཟུམ་མའི་ གནས་སྟངས་འཇམ་ཏོང་ཏོ་འགྱོ་མི་འདི་ཡང་ གཙོ་བོ་ར་ རྒྱལ་ཁབ་དྲུག་གི་བརྡ་བརྒྱུདཔ་ཚུ་ཁ་བསྡོམས་ཏེ་གནས་ཚུལ་ཚུ་གསལ་སྟོན་འབད་དགོ་པའི་དོན་ལུ་ ལོ་ངོ་ལེ་ཤ་ལས་བཅད་དེ་ ཁྲིམས་རྩོད་འབད་ཡོད་པའི་ ལཱ་ཤུལ་ཐོན་ཡོདཔ་ཨིན། དེ་ཡང་ ཐོ་དང་འཁྲིལཝ་ད་ ཕབ་ཆག་གི་ཁེ་ཕན་ ཐོབ་ཡོད་པའི་མི་ངོམ་ཚུ་ཡང་ བཟོ་གྲྭའི་སྤྱི་དཔོན་དང་ རྒྱལ་པོའི་སྐུ་འཁོར་ཚུ་ཨིནམ་སྦེ་ཤེས་རྟོགས་བྱུང་ནུག། མི་སེར་གྱི་ཁྲལ་ལས་ཐོབ་ཡོད་པའི་ དབྱིན་སྒོར་དང་ ཡུ་རོ་ ས་ཡ་ལས་བཅད་དེ་ ཚོང་སྡེ་ཆུང་ཀུ་དང་ དཀའ་ངལ་ཅན་གྱི་ཚོང་སྡེ་ཚུ་ལུ་མ་ཐོབ་པར་ཧེ་མ་ལས་ ཁེ་སང་སྦོམ་ཐོབ་སྟེ་ཡོད་པའི་ ཚོང་སྡེ་ཚུ་གིས་ཐོབ་ཡོདཔ་ཨིན་མས།
གལ་སྲིད་ཁྱོད་ཡང་ འདི་བཟུམ་མའི་ཁྲིམས་ལུགས་ཡོད་པའི་རྒྱལ་ཁབ་དང་ ཡང་ན་ གཞུང་འབྲེལ་གསང་རྒྱའི་བཅའ་ཁྲིམས་ བསྟར་སྤྱོད་འབད་བཞིན་ཡོད་པའི་རྒྱལ་ཁབ་ནང་སྡོད་མི་ཨིན་པ་ཅིན་ ཁྱོད་ལུ་དཀའ་ངལ་འདི་ཆེ་སུ་འབྱུང་སྲིད། ཞི་གཡོགཔ་ཚུ་གིས་ ཁྱོད་ལུ་བརྡ་དོན་ཚུ་མ་བྱིན་པར་ ཡུན་འགྱངས་བཞག་སྟེ་ ཧེང་སྐལ་སྦུང་འགམ་བཅུག་ནི་དང་ ཡང་ན་ འདི་བ་སྐྱོ་བའི་གནས་སྟངས་ཅིག་བརྡ་དོན་ཚུ་དངུལ་སྤྲོད་དེ་ཉོ་དགོཔ་འཐོན་འོང་། གལ་སྲིད་ ཁྱོད་ལུ་དགོ་པའི་ཡིག་ཆ་ཚུ་འཐོབ་ནིའི་ཐབས་ལམ་གཞན་མེད་པ་ཅིན་ དངུལ་སྤྲོད་དེ་ ཉོ་ནི་མ་གཏོགས་ ག་དེ་སྦེ་འབད་ནི? དུས་ཡུན་རིང་ཤོས་འགོར་ནི་དང་ ལཱ་ཁག་ཤོས་འདི་ བརྡ་དོན་དལ་དབང་གི་དོན་ལུ་ ཁྲིམསལུགས་བརྩམ་ནི་ལུ་བརྩོན་ནི་འདི་ཨིན། ཁྱོད་ཀྱི་རྒྱལ་ཁབ་ནང་ བརྡ་དོན་དལ་དབང་གི་བཅའ་ཁྲིམས་ཡོད་པ་ཅིན་ གཤམ་གསལ་གཞི་རྩ་ཚུ་གིས་ ཁྱོད་ཀྱིས་བརྡ་དོན་ལེན་ནི་ལུ་ལམ་སྟོན་འབད་འོང་།
- > དོན་ཚན་འདི་གི་ཐོག་ལུ་གཞུང་འབྲེལ་ཆ་ཤས་ཙམ་ ཡང་ན་ མཁས་མཆོག་ཚུ་གི་དཔེ་དེབ་ག་ཅི་དཔེ་སྐྲུན་འབད་ཡོདཔ་ཨིན་ན་ འཚོལ་ཞིནམ་ལས་ འདི་དང་འབྲེལ་བ་ཡོད་པའི་ཡིག་ཆ་བྱིན་ཚུགས་མི་ འགོ་དཔོན་དང་གཅིག་ཁར་མཐུན་འབྲེལ་བཟོ་དགོ།
- > དུས་ཨ་རྟག་ར་ གནས་ཚུལ་ཚུ་ ཧེ་མ་ལས་ཡོད་ག་མེད་བལྟ་དགོ། དཔེ་སྐྲུན་འབད་ཡོད་པའི་ཡིག་ཆ་ ཁྱབ་ཚད་ཉུང་སུ་ཅིག་ཡོད་པའི་རིགས་ཚུ་ནང་ རེ་ཚེ་སྐབས་ གསང་བའི་ཡིག་ཆའི་བཅུད་དོན་དང་ ལུང་འདྲེན་ཚུ་འོང་།
- > ཁྱོད་ཀྱིས་ ཐབས་ལམ་གཞན་ཡོད་ཚད་ཅིག་འཚོལ་འཚོལཝ་ཨིན་པའི་ ཁུངས་བཀལ་ཏེ་ མཐའ་མཇུག་ལུ་ བརྡ་དོན་དལ་དབང་གི་ དོན་ཚན་ཚུ་གཡོག་བཀོལ་དགོ། འདི་གིས་ ཁྱོད་ཀྱིས་ ཡིག་ཆ་ཚུ་ ཐོབ་བརྗོད་བཀོད་ནིའི་ གནད་དོན་ཧེང་སྐལ་ སྒྲིང་སྒྲིང་འགྱོ་འོང་།
- > སྔ་གོང་ལས་འཆར་གཞི་བརྩམ་དགོ། བརྡ་དོན་དལ་དབང་གི་བྱ་རིམ་འདི་ལུ་ དུས་ཡུན་འགོར་འོང་། ཁྱོད་ལུ་ནངས་པ་ར་དགོ་པའི་ཡིག་ཆ་དེ་ དུས་ཚོད་ཁར་འཐོབ་ཚུགས་པར་ ལཱ་ཁག་གཏང་འོང་། འདི་འབདཝ་ལས་ ཧེ་མ་ལས་ གནས་ཚུལ་འབྱུང་ཁུངས་ ཁུངས་ལྡན་ཚུ་ངོས་འཛིན་འབད་དེ་ ལེན་ཐབས་བསྒྲིག་དགོ།
- > ངེས་ཏིག་དགོཔ་ཡོད་པའི་ ཡིག་ཆའི་མིང་ (ཡང་ན་ ཨང་ཡིག)བཀོད་ཐོག་ལས་འདི་ཚུ་དགོ་པའི་ཞུ་བ་འབད་དགོ། ཁྱོད་ཀྱི་དོན་ཚན་དང་འབྲེལ་བ་ཡོད་ཚད་ཅིག་ ལེན་ནིའི་རྩིས་རྐྱབ་པ་ཅིན་ འགོ་དཔོན་ཚུ་གིས་ སྣང་མེད་བསྐྱུར་ནི་དང་ ཡུན་འགྱངས་སྦེ་ བཞག་ནི་ལ་སོགས་པ་ཚུ་འབད་ནིའི་གོ་སྐབས་ལེན་འོང་།
- > ཁྱོད་ཀྱིས་ཞུ་བ་འབད་ཡོད་པའི་ཡིག་ཆ་དང་ ཁྱོད་ལུ་ཐོབ་ཡོད་པའི་ ལན་གསལ་ཚུ་ བདག་འཛིན་ལེགས་ཤོམ་སྦེ་འཐབ་བཞག་དགོ། འདི་ཚུ་ ཤུལ་ལས་ དབང་འཛིན་ཚུ་གིས་ བརྡ་དོན་དལ་དབང་གི་ཁྲིམས་ལུགས་དང་འགལ་བ་འབད་ཡོདཔ་དང་ གནས་ཚུལ་ཚུ་སྦ་གསང་སྦེ་ བཞག་ཡོད་པའི་གནད་དོན་ཚུ་གི་ཐད་ལུ་ བདེན་ཁུངས་བཀལ་ནི་ལུ་ཕན་ཐོགས་འོང་།


text:
ད་རིས་དྲོ་པར་ མི་མང་སྐྱེལ་འདྲེན་བཱསི་ཅིག་ དགེ་ལེགས་ཕུག་ལས་ ཐིམ་ཕུག་ལུ་འོངམ་ད་ གསར་སྤང་གི་ས་གནས་ ཤེས་ལྕམ་ཐང་(ར་ནི་བ་གཱན)གྱི་ སྦོ་ལོགས་ཁར་ལྷོདཔ་ད་ ལམ་འོག་ལས་མར་ ཕིཊ་༡༨ ཀྱི་ས་ཁར་ རྦོལ་རིལ་ཡར་སོཔ་ལས་ འགྲུལ་པ་༣ དེ་ཅིག་ལུ་ རྨ་སྐྱོན་དུམ་གྲ་རེ་བྱུང་སྟེ་ སྨན་ཁང་ནང་ བསྐྱལ་ཡོད་རུང་ ལམ་འགྲུལཔ་གཞན་༡༣ ཡང་ གནོད་སྐྱོན་བྱུང་སྟེ་ཡོད་མེད་ བརྟག་ཞིབ་འབད་བའི་བསྒང་ཡོདཔ་ཨིན་པའི་གནས་ཚུལ།
Check Also
དབང་འདུས་ཕོ་བྲང་དང་ ཕུན་ཚོགས་གླིང་ཁྲོམ་སྡེའི་ སློབ་གྲྭ་ཚུ་ སྒོ་བསྡམ་ནི།
༉ བློན་ཆེན་ཡིག་ཚང་གིས་ གསལ་བསྒྲགས་འབད་མིའི་ནང་ དབང་འདུས་ཕོ་བྲང་རྫོང་ཁག་དང་ ཕུན་ཚོགས་གླིང་ཁྲོམ་སྡེ་འོག་ལུ་ཡོད་མི་ སློབ་གྲྭ་ཚུ་ སྤྱི་ཟླ་༣ པའི་ཚེས་༩ ལས་༡༥ ཚུན་ སྒོ་བསྡམ་ནི་ཟེར་ཨིན་པས། དེ་ཡང་ གཞུང་གིས་ ནད་ཡམས་ཀོ་རོ་ན་བའེ་རཱསི་(COVID-19) གི་ …


text:
Video Overview
གཞལམ་སྒང་ལུ་ ཁེངས་ཟེར་སླབད་དགོ་པའི་རྒྱུ་མཚན་ ཕུན་ཚོགས་དོན་གྲུབ་ཀྱིས་བཤད་མི་དེ་ཡང་ མ་རྨོས་པའི་ལོ་ཏོག་ཟེར་ ནགས་ཚལ་ནང་ལས་ ཁོ་ར་གིས་བསྡུ་ལེན་འབད་དེ་ ཤིང་འབྲས་ཀྱི་རིགས་ཚུ་ རེ་རེ་བཞིན་དུ་གསལ་སྟོན་འབད་དེ་ གསལ་བཤད་འབདཝ་ཨིན་པས། ནགས་ཚལ་ནང་ན་རང་བཞིན་གྱིས་སྐྱེས་ཏེ་ཡོད་པའི་ ཤིང་འབྲས་ལྷམ་པ་མ་འདྲཝ་ལེ་ཤ་གིས་གང་ཏེ་ཡོད་ནི་དེ་གིས་ ཁེངས་ཟེར་སླབ་ཨིན་ཟེར་ ཁེངས་ཀྱི་འགྲེལ་བཤད་རྐྱབ་ཨིན་པས། ཁེངས་ཀྱི་ངེས་ཚིག་ དེ་སྦེ་བཞག་མི་དེ་ཡང་ སེམས་རྟོགས་ཁའི་དབུ་འཛིན་དང་པ་ བླམ་རྒྱལ་དབང་ཉི་མ་གིས་ འགྲེལ་བཤད་རྐྱབ་གནང་དོ་བཟུམ་ཨིན་པས།
In this video Phuntsho Dendup from Zhemgang district discusses the wild fruits collected in the forest. The term "Kheng" or, "naturally filled," originates from the abundance of fruits found all over the region. At least that is the interpretation of the former principle of Semtokha, lama Gyelwang Nyi Ma.
- Buli
- ཕུན་ཚོགས་དོན་གྲུབ་/Phuntsho Dendup:ལགས་སོ། ད་ང་གིས་ ང་བཅས་ར་ ཁེངས་ཀྱི་ན་ལས་ ཟས་བཅུད་དང་ལྡན་པའི་གི་ རྫས་ཀྱི་རིགས་འདི་ཚུ་ ཞུ་ནི་ལགས།
- ཕུན་ཚོགས་དོན་གྲུབ་/Phuntsho Dendup:ཁེ་ང་ས་ ཁེངས་ཟེར་མིའི་སྐོར་ལས་ཏེ་ ང་བཅས་ ཁེངས་ན་ལུ་ ག་ཅི་དང་ ག་ཅི་ཡོད་ག་ ཟས་བཅུད་དང་ལྡན་པའི་གི་ ཏེ་ ང་བཅས་ར་ མ་མིན་པའི་ ལོ་ཐོག་འདི་ཚུ་གི་སྐོར་ལས་ རེ་རེ་བཞིན་དུ་སྦེ་ ཨ་ནཱ་ཡོད་མི་འདི་ ལྷམ་པ་ བཅོ་བརྒྱད་དེ་ཅིག་འདུག་ལགས། རེ་རེ་སྦེ་ ངོ་སྤྲོད་བཏོན་ཏེ་གི་སྦེ་ ང་གིས་ཞུ་ནི་ལགས།
- ཕུན་ཚོགས་དོན་གྲུབ་/Phuntsho Dendup:ལགས་སོ། ད་ང་བཅས་ཀྱི་ ནཱ་ རེ་རེ་བཞིན་དུ་ ཞུ་བ་ཅིན། ང་བཅས་ དང་པ་རང་ རྡོག་མ་ པ་ནེ་ཟེར་ སླབ་སྦེ་ ང་བཅས་ ནཱ་ལས་ཐོན་པའི་གི་ མ་སྨིན་པའི་ ལོ་ཐོག་ནང་ལས་ རྡོག་མ་ཟེར་མི་གི་ཚབ་འདི་ རུ་ཤིང་ཟེར་མི་འདི་ཨིན་པས་ལགས།
- ཕུན་ཚོགས་དོན་གྲུབ་/Phuntsho Dendup:དེ་ལས་ པ་ནེ་ཡང་ ང་བཅས་ ནཱ་ལས་ཐོན་ཁུངས་ཡོད་ལགས། པ་ནེ་ཟེར་མི་འདི་ ཨ་ནཱི་ཨིན་པས་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:ཏེ་འ་ནཱི་ ནཱ་ལུ་ སྤ་ཆག་ཟེར་མི་འདི་ ང་བཅས་ ཚོདམ་སྐོལཝ་ད་ལུ་ཏེ་ ཡོངས་གྲགས་ ང་བཅས་ འབྲུག་རྒྱལ་ཁབ་ནང་ལུ་ གནམ་མེད་ས་མེད་ གནམ་མེད་ས་མེད་ ནཱ་ སྐད་གྲགས་ཡོད་མི་གི་མིང་ སྤ་ཆག་འདམ་རུ་ཟེར་མི་འདི་ དེ་ཡང་ རིན་སྤྲོད་མ་དགོ་པར་ ང་བཅས་ ཁེངས་རིགས་རྣམ་གསུམ་ནང་ལུ་ གང་སྟེ་སྦེ་ སྤ་ཆག་ཟེར་མི་འདི་ འ་ནཱི་ཨིན་པས་ཟེར་ ཞུ་ནཱི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:ཏེ་ འ་ནཱི་དང་གཅིག་ཁར་ ཚོདམ་སྐོལ་མི་འདི་ ག་ཅི་སྨོ་ སྤ་ཆག་དམ་རུ་ཟེར་ དེ་ཡང་ ང་བཅས་ རིན་སྤྲོད་མ་དགོས་པར་ ཚལ་མ་ནང་ལུ་ གང་སྟེ་གི་ཏེ་ དམ་རུ་ཟེར་མི་འདི་ འ་ནཱི་ཨིན་པས་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:འ་ནཱི་གསུམ་ སླ་བསྲེས་ཏེ་གིས་སྦེ་ ད་ཚོདམ་སྐོལ་བ་ཅིན་ཏེ་ ཏེ་ འ་ནཱི་ལུ་ པུ་ཅ་ལི་ཟེར་མི་འདི་ ང་བཅས་ ཁེངས་ཀྱི་ ཁ་སྐད་ནང་ལུ་འབད་བ་ཅིན་ པུ་ཅ་ལི་ཟེར་མི་འདི་ ནཱེ་ཨིན་པས་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:ཏེ་ཨ་ནཱ་ལས་ དེ་མ་ཚད་ པ་ཨེ་ན་མའི་ཟེར་མི་འདི་ ཏེ་ནང་ན་ལས་ ཞིམ་ཏོང་ཏོ་ ཨ་ནཱི་བརྐོ་སྟེ་ བཟའ་བ་ཅིན་ཏེ་ ཨེ་ན་མའི་ཟེར་མི་འདི་ དེ་ཡང་ ཟས་བཅུད་དང་ལྡན་པའི་གི་ ཟས་འདི་ ཨེ་ན་མའི་ཟེར་མི་འདི་ ནཱེ་ཨིན་པས་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:དེ་ལས་ སྟར་གོ་ཟེར་མི་འདི་ ང་བཅས་ ནཱ་རི་ཁར་ལུ་ གང་སྟེ་གིས་སྦེ་ རིན་ཤི་ཀི་ལེབ་ཅིག་ཡང་ སྤྲོད་མ་དགོ་པར་ སྟར་གོ་ཟེར་མི་འདི་ ཨ་ནཱི་སྦེ་ ཨིན་པས་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:དེ་ལས་ ང་བཅས་ར་ ནཱ་ བཞུགས་གྲལ་ཕུན་སུམ་ཚོགསཔ་ནང་ལུ་ ཏེ་ བཞུགས་གྲལ་བཏང་མི་འདི་ ཏེ་ རྫོང་ཁ་ནང་ལས་འབད་བ་ཅིན་ ཨམ་ལ་ཟེར་ཡང་ སླབ་མས། ཏེ་ ང་བཅས་ ཁ་སྐད་ནང་འབད་བ་ཅིན་ ཀུད་ཟེར་མི་འདི་ འ་ནཱི་ཀུད་འདི་ཏེ་ ང་བཅས་ རིན་སྤྲོད་མ་དགོ་པར་ ང་བཅས་ གཡུས་ཁར་ལུ་ཡོད་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:འ་ནཱི་འདི་ ང་བཅས་ནཱ་ དོམ་མར་ཟེར་ ཤིང་འདི་ནང་ལས་ མར་བཙིར་ཞིནམ་ན་ལས་ མར་འདི་ ཞིམ་ཏོག་ཏོ་སྦེ་ཡོད་མི་འདི་ དོམ་གྱི་མར་གྱི་ ཤིང་ཨིན་ཟེར འདི་དེ་ ད་ལྟོ་ནཱ་ ཁོ་གི་འབྲས་བུ་འདི་མིན་འདུག ཟླཝ་ ༨ པའི་ནང་ལུ་ བཏོག་ཚར་ཞིནམ་ན་ལས་བརྟེན་ཏེ་ ཁོ་གི་ ཏེ་ དངོས་སུ་སྦེ་ ཞུ་ནི་མིན་འདུག་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:འ་ནཱི་ ནེར་ཅེ་ཟེར་མི་འདི་ ང་བཅས་ར་ ཚོགས་ཕུལ་རུང་ ང་བཅས་ར་བཟའ་རུང་ ཏེ་ནང་ན་ལུ་ སིན་འབྲུ་བཟུམ་སྦེ་ཡོད་མི་འདི་ འ་ནཱི་འདི་ ནེར་ཅེ་ཟེར་མི་འདི་ ང་བཅས་ རིན་སྤྲོད་མ་དགོ་པར་ གང་སྟེ་གིས་སྦེ་ཡོད་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:འ་ནཱི་འདི་ ཀཝ་ལ་སྨྱུག་མ་ཟེར་མི་འདི་ འ་ནཱི་ ནང་སྐོར་ནང་ལས་བཏོན་ཏེ་ བཟའ་བ་ཅིན་འདི་ ཏེ་འབྲས་བུ་འདི་ གནམ་མེད་ས་མེད་ ཞིམ་ཏོང་ཏེ་སྦེ་ ཀཝ་ལ་སྨྱུག་མ་ཟེར་མི་འདི་ ང་བཅས་ནཱ་ལུ་ རིན་ཤི་ཀི་ལེབ་ཅིག་ཡང་ སྤྲོད་མ་དགོས་པར་ རི་ཁར་གང་སྟེ་ཡོད་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:དང་ཕུ་ དང་ཕུ་ལགས། ང་བཅས་ར་ ནཱ་གཡུས་ཁར་ལུ་ཏེ་ ཨ་ནཱི་ ཟས་དང་ ལོངས་སྤྱོད་འདི་ ཏེ་ གོང་འཕེལ་མ་འགྱོ་བའི་སྐབས་ལུ་ འ་ནཱི་འདི་ ང་བཅས་ར་ རི་ཁ་ལས་བཏོག་ ཨ་ནཱི་འདི་ཨ་ནཱ་ ཨ་ནཱི་སྦེ་་མཇལ་བ་ཅིན་ ཁོ་ བཟོ་ལྟ་འདི་ཡང་ མ་འདྲཝ་ཡོད་ཟེར་ ཞུ་ནི་སྦེ་ཨིན་ལགས་ ཨ་ནཱ།
- ཕུན་ཚོགས་དོན་གྲུབ་/Phuntsho Dendup:འ་ནཱི་འདི་ ང་བཅས་ར་ ཕར་རི་ཁ་ལས་ བཏོག་འབགཔ་ཅིག་ དེ་ལསནི་ ཨ་ནཱི་པགས་ཀོ་འདི་བཤུབ་ དེ་ལས་ ཉི་མའི་ནང ་སྐམ་ཞིནམ་ན་ལས་ ཕྱེ་འཐག་སྟེ་བཟའ་བ་ཅིན་ ང་བཅས་ར་ ཟས་བཅུད་དང་ལྡན་པས་ གནམ་མེད་ས་མེད་ཞིམ་ཏོང་ཏོ་ གཏོརམ་བཞེངས་རུང་ ང་བཅས་ཟ་རུང་ ཕ་ཐའི་ཟེར་མི་འདི་ འ་ནཱི་ཨིན་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:དེ་ལས་ ཀིན་གི་མར་ཟེར་མི་ཅིག་འདུག་ལགས། ང་བཅས་ ཤིང་ནང་ལས་ཐོན་ཐོནམ་ འ་ནཱི་ ཀིན་གི་མར་ཨིན་ལགས། ཨ་ནཱ་ལགས།
- ཕུན་ཚོགས་དོན་གྲུབ་/Phuntsho Dendup:གནམ་མེད་ས་མེད་ཀྱི་ ཟས་བཅུད་དང་ལྡན་པའི་གི་མར་ གཞན་དང་མ་འདྲཝ་སྦེ་ ད་ ཁོ་འདི་ ག་དེ་སྦེ་ཨིན་ན་ཟེརནི་ ཟླཝ་ ༨ པའི་ནང་ལུ་ ཏེ་ ཨ་ནཱི་འདི་ ཁོ་འབྲས་བུ་འདི་ བཏོག་དགོ་ལགས། ད་རེས་ གནམ་དགུན་ཐོནམ་ད་ལུ་ ཁོ་གི་ ཤོམ་འདབ་ཚུ་ཡང་ ས་ཁར་འཛགས་ འ་ནཱེ་འབད་ནི་དེ་གིས་ ད་ལྟོ་ ནཱ་ནཱེམ་འབད་ནི་གི་ དུས་ཚོད་མེན།
- ཕུན་ཚོགས་དོན་གྲུབ་/Phuntsho Dendup:ཏེ་ མེནམ་ལས་བརྟེན་ཏེ་ ཀིན་གི་མར་ བཙིར་པ་ཅིན་ ཏེ་ ཨ་ནཱི་མར་འདི་གི་ཏེ་ ཞིམ་རྩི་དཀརཔོ་ནང་ལུ་ ཆང་སྐོལ་ བླུགས་ཏེ་གིས་འབད་རུང་འདྲ་ ལྟོ་དང་གཅིག་ཁར་ བཟའ་འདི་འབད་རུང་འདྲ་ གནམ་མེད་ས་མེད་ ཞིམ་ཏོང་ཏོ་ཡོད་ཟེར་ འ་ནཱི་ ཀིན་གི་མར་ཟེར་ སླབ་པའི་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:ཏེ་ ང་བཅས་ར་ ནཱ་བཞུགས་གྲལ་ཕུན་སུམ་ཚོགསཔ་བཏང་པའི་ རྣམ་པུར་ཟེར་ སླབ་པའི་ལགས། འ་ནཱི་ རྣམ་པུར་འདི་ལགས།
- ཕུན་ཚོགས་དོན་གྲུབ་/Phuntsho Dendup:ང་བཅས་ རི་ཁར་ལུ་ གང་སྟེ་ ཏི་རུ་ཤི་ཀི་ལེབ་ཅིག་ཡང་ སྤྲོད་མ་དགོཔ་སྦེ་ ཤི་ཀི་ལེབ་ཅིག་ཡང་ སྤྲོད་མ་དགོཔ་སྦེ་ ཨ་ནཱི་འདི་ ང་བཅས་ར་ གཡུས་ཁར་ལུ་གང་སྟེ་ ཏེ་ ང་བཅས་ ནཱ་གཡུས་ཁར་ལུ་ གང་སྟེ་ཡོད་ཟེར་ ཨ་ནཱི་ རྣམ་པུར་ཟེར་མི་འདི། ང་བཅས་ བཞུགས་གྲལ་ཕུན་སུམ་ཚོགས་པ་ནང་ཡང་འགྱོཝ་མས། ནཱེ་ཨིན་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:འ་ནཱི་འདི་ ང་བཅས་ར་ མཐོཝ་དཔོན་ དམའཝ་བླམ་ཏེ་ གོངམ་ཆེ་འབྲིང་ཆུང་གསུམ་ག་ར་བཞེས་མི་ ང་བཅས་ ཁེངས་ཀྱི་ ཁ་སྐད་ནང་ལས་འབད་བ་ཅིན་ གུ་ལི་ཟེར་ སླབ་མས། ཨ་ནཱི་ ཡོངས་གྲགས་ཅན་འདི་ གནམ་མེད་ས་མེད་ ཞིམ་ཏོང་ཏོ་འདི།
- ཕུན་ཚོགས་དོན་གྲུབ་/Phuntsho Dendup:འ་ནཱི་འདི་ གཞན་དང་མ་འདྲཝ་སྦེ་ལགས། རོགས་ལུ་སྤྲོད་རུང་ ངོ་བོ་ཡོདཔ་ཅིག་ རང་བཟའ་རུང་ ཞིམ་ཏོང་ཏོ་ཅིག་ ཨ་ནཱི་སྦེ་ བཟའ་ཞིནམ་ན་ལས་ ཁོ་གི་ ཨ་ནཱེ་སྦེ་ནང་ན་ལས་བཏོན་ནི་འདི་
- ཕུན་ཚོགས་དོན་གྲུབ་/Phuntsho Dendup:འ་ནཱེ་སྦེ་ ང་བཅས་ ཡོངས་གྲགས་ཅན་ནང་ལུ་ གུ་ལི་ཟེར་མི་འདི་ འ་ནཱི་སྦེ་འདུག་ཟེར་ ཞུ་ནི་སྦེ་ཨིན་ལགས། འ་ནཱི་ བཟའཝ་ད་ལུ་ འ་ནཱི་སྦེ་བཟའ་བ་ཅིན་ གནམ་མེད་ས་མེད་ ཞིམ་ཏོང་ཏོ་ རོགས་ལུ་ཕུལ་རུང་ རང་བཟའ་རུང་ ཟས་བཅུད་དང་ལྡན་པའི་ ཏེ་འདི་ཚུ་ ཕར་ཐིམ་ཕུག་བཙོང་པ་ཅིན་ གནམ་མེད་ས་མེད་ ཏི་རུ་སྦོམ་ཨིན་པས། འ་ནཱི་ ཞིམ་ཏོང་ཏོ་འདུག་ཟེར་ ཞུ་ནི་སྦེ་ཨིན་ལགས་ གུ་ལི་འདི་ལགས།
- ཕུན་ཚོགས་དོན་གྲུབ་/Phuntsho Dendup:ད་དེ་མ་ཚད་ ང་བཅས་ ནཱ་ལུ་ ཤིང་གི་མར་ཟེར་མི་ཅིག་འདུག་ལགས། ཤིང་གི་མར་ཟེར་མི་འདི་ ཁོ་འདི་ ཟླཝ་བརྒྱད་པ་དང་ བདུན་པའི་གི་ནང་ལུ་ བཏོག་དགོ་ལགས།
- ཕུན་ཚོགས་དོན་གྲུབ་/Phuntsho Dendup:ད་ལྟོ་འདི་ འབྲས་བུ་ད་རུང་ ལོག་སྐྱེས་ནུག སང་ཕོད་ཀྱི་དོན་ལུ་ འ་ནཱེ་སྦེ་ཞིནམ་ན་ལས་ འ་ནཱི་མར་འདི་ བཙིར་བ་ཅིན་ གླང་ལུ་ བྱིན་པ་ཅིན་ གླང་འདི་ འུ་སྡུག་ཐང་ཆད་འབདཝ་ད་ གླང་འདི་ན་འཐན་རང་ ཐག་སྟེ་འགྱོ་བའི་སྐབས་ལུ་ ཨ་ནཱི་མར་འདི་ བྱིན་པ་ཅིན་ཏེ་
- ཕུན་ཚོགས་དོན་གྲུབ་/Phuntsho Dendup:གླང་འདི་ གནམ་མེད་ས་མེད་ ཉམས་བཏགས་ལགས། ཏེ་ དང་ཕུ་ ང་བཅས་ མར་མེད་པའི་སྐབས་ལུ་ཡང་ ཨ་ནཱི་ མར་འདི་ བཟའ་བ་ཅིན་འདི་ ང་བཅས་ར་ གཟུགས་བཅུད་དང་ལྡན་པ་ དེ་མ་ཚད་ ང་བཅས་ར་ ཀོཝ་ཏེ་ ཀོཝ་འདི་ཚུ་ འཕུར་དགོ་བ་ཅིན་ ཨ་ནཱི་ ཧུམ་བླུགས་ཞིནམ་ན་འཕུར་དགོ འ་ནཱི་ ཤིང་གི་མར་ཟེར་ ཞུ་(སླབ)་པའི་ལགས།
- ཕུན་ཚོགས་དོན་གྲུབ་/Phuntsho Dendup:འ་ནཱི་འདི་ ཡོང་སྨིན་མར་ཨིན་པས་ལགས། ཏེ་འ་ནཱི་ ཡོང་སྨིན་མར་འདི་ ག་དེ་སྦེ་ཨིན་ན་ཟེར་ འདི་དེ་བཙིར་ཞིནམ་ན་ལས་ ང་བཅས་ དང་ཕུ་འབད་བ་ཅིན་ ཇ་རྫམ་གནགཔོ་ཅིག་ནང་ལས་ མེ་བཏང་ཞིནམ་ན་ལས་
- ཕུན་ཚོགས་དོན་གྲུབ་/Phuntsho Dendup:ཏེ་ཨ་ནཱི་འདི་ བཙོ་ བཙོ་ཞིནམ་ན་ལས་ མར་བཙིར་བ་ཅིན་འདི་ མར་འདི་ཏེ་ གསེར་ཧུ་ཧུ་སྦེ་ འ་ནཱི་མར་འདི་ གནམ་མེད་ས་མེད་ ཞིམ་ཏོང་ཏོ་སྦེ་ ད་ རིན་ཤི་ཀི་ལེབ་ཅིག་ཡང་ སྤྲོད་མ་དགོ་པར་ ང་བཅས་ར་ རྒྱལ་ཁབ་ནང་ལུ་ འ་ནཱི་བཟུམ་འདི་ ནགས་ཚལ་ནང་ལུ་ གང་སྟེ་ཡོད་ཟེར་ ཞུ་ནི་སྦེ་ཨིན་ལགས།
- ཕུན་ཚོགས་དོན་གྲུབ་/Phuntsho Dendup:ཏེ་འ་ནཱི་འདི་ ཨོ་ལ་སིམ་བ་ཟེར་ སླབ་མས། ཨོ་ལ་སིམ་བ་གི་ ཁོ་འདི་ ཨི་རི་རི་(རྒྱུ་རིལ་རི)སྦེ་ཞིནམ་ན་ལས་ འ་ནཱི་འདི་ ཟ་རུང་ཞིམ་ཏོང་ཏོ་ ང་བཅས་ཚེར་(རྩང་)བཟུམ་ཅིག་ལགས་ གནམ་མེད་ས་མེད་ཞིམ་ཏོང་ཏོ་ཡོད་ལགས།
- ཕུན་ཚོགས་དོན་གྲུབ་/Phuntsho Dendup:ད་ལྟོ་ ང་གིས་ བསྡུ་ལེན་འབད་དེ་འདི་ ལྷམ་པ་ བཅོ་བརྒྱད་དང་ བཅུ་དགུ་དེ་ཅིག་ ལྷགཔ་འབད་མ་ཚུགས། ཨིན་རུང་ ང་བཅས་ རི་ཁར་ དེ་མ་ཚད་ བརྒྱ་དང་ གཉིས་བརྒྱ་ལྷགཔ་སྦེ་ ཏེ་ང་བཅས་ ནཱ་ལུ་ རེ་ཅིག་སྐབས་ ཟླཝ་བདུན་པའི་ནང་ བསྡུ་དགོ རེ་ཅིག་སྐབས་ ཟླཝ་བརྒྱད་པའི་ནང་བསྡུ་དགོ
- ཕུན་ཚོགས་དོན་གྲུབ་/Phuntsho Dendup:དེ་མ་ཚད་ ཤ་མུ་གི་རིགས་ལས་འབད་བ་ཅིན་ ཁ་ལའི་ཤ་མུ་ སི་ལའི་ཤ་མུ་ ད་ དེ་མ་ཚད་པ་ ང་བཅས་ གསེར་བྱུ་རུ་ཤ་མུ་ ཆིམ་པ་སྐང་གི་ཤ་མུ་ ཏི་མུ་ དེ་མ་ཚད་ ཤ་མུ་འདི་ཚུ་ཡང་ རྣམ་པ་སྣ་ཚོགས་རི་གང་སྟེ་
- ཕུན་ཚོགས་དོན་གྲུབ་/Phuntsho Dendup:བརྒྱ་ལས་ བརྒྱ་འབད་དེ་ ང་བཅས་ནཱ་ལུ་ ཚལ་མ་ནང་ལུ་ གང་སྟེ་ཡོད་ཟེར་ དོན་ཐོན་(དག་)ནེ་འབད་བ་ལས་བརྟེན་ཏེ་ ཁེངས་ཟེར་ ཏེ་ སྔོན་བྱོན་གོངམ་ ང་བཅས་ར་ མཁས་པའི་དབང་པོ་ བླམ་རྒྱལ་དབང་ཉི་མ་གིས་ གསུངས་མི་འདི་ཡང་
- ཕུན་ཚོགས་དོན་གྲུབ་/Phuntsho Dendup:ནཱེ་ཨིན་པས་ཟེར་ ཞུ་ནི་སྦེ་ཨིན་ལགས། བླམ་རྒྱལ་དབང་ཉི་མ་ཟེར་མི་འདི་ དང་པ་ ང་བཅས་ ནཱ་ བུ་ལི་གི་ དབུ་བླ་ དེ་མ་ཚད་ ང་བཅས་ ཏེ་ཕར་ ནང་པའི་རིག་གཞུང་ནང་ལུ་ སེམས་རྟོགས་ཁ་ལུ་ དབུ་འཛིན་སྦེ་ བཞུགས་ཅི་ཟེར་ ཞུ་ནི་སྦེ་ཨིན་ལགས། བཀའ་དྲིན་ཆེ་ལགས།


text:
ཁ་ཙ་ ཐིམ་ཕུག་ཀུན་གསལ་ཕོ་བྲང་གི་ སྟོན་པ་རྡོར་གདན་མའི་ སྐུ་རྟེན་བཞེངས་སའི་ ས་གོ་ནང་སྦེ་ མི་དབང་རྒྱལ་ཡུམ་ རྡོ་རྗེ་དབང་མོ་དབང་ཕྱུག་མཆོག་གིས་ ཨིང་སྐད་ལས་ སྐད་སྒྱུར་ཐོག་ རྒྱ་ནག་གི་ སྐད་ཡིག་ནང་ པར་སྐྲུན་འབད་མི་ ཀི་དེབ་༢ གསར་བཏོན་མཛད་གནང་ཡོད་མི་དེ་ཡང་ མི་དབང་འབྲུག་རྒྱལ་བཞི་པ་མཆོག་ལུ་ གུས་བཏུད་ཞུ་ནིའི་དོན་ལས་ པར་སྐྲུན་འབད་མི་༡༡-༡༡-༡༡ ཟེར་མི་དང་ རོར་ཨོཕ་ད་ ཌའི་གཱོན་ཟེར་མི་ ཀི་དེབ་གཉིས་ཨིན་པའི་གནས་ཚུལ།
Check Also
ལྷ་མོའི་རྫིང་ཁ་ལུ་ རི་དྭགས་སེམས་ཅན་དང་ མིའི་བྲེལ་ཟིང་ཡར་སེང་།
༉ སྐྱེས་ལོ་༧༣ ལང་མི་ ཀར་ན་བྷ་དུར་ མོང་གར་དེ་ རྐངམ་ཞརཝ་ཐལ་ཏེ་ ལོ་༨ ལང་དོ་ཡོདཔ་ལས་ མི་ཚེའི་གནས་ སྟངས་ ལཱ་ཁག་ཅན་ཅིག་ལུ་ གྱུར་ཡོདཔ་ཨིན་པས། ཨིན་རུང་ ཁོ་ར་ གླངམོ་ཆེ་གིས་བསྣད་དེ་ …


text:
LibreOffice 7.3 Help
Specifies the axes to be displayed in the chart.
Displays the X axis as a line with subdivisions.
ཡན་ལག་སྡེ་ཚན་དང་གཅིག་ཁར་ ཝའི་ཚད་ཐིག་འདི་གྲལ་ཐིག་བཟུམ་ཅིག་སྦེ་བཀྲམ་སྟོན་འབདཝ་ཨིན།
ཡན་ལག་སྡེ་ཚན་ཚུ་དང་གཅིག་ཁར་ ཛེཊི་ཚད་ཐིག་འདི་གྲལ་ཐིག་བཟུམ་ཅིག་སྦེ་བཀྲམ་སྟོན་འབདཝ་ཨིན། ཚད་ཐིག་འདི་ ༣-ཌི་དཔེ་རིས་ཚུ་ནང་ལུ་རྐྱངམ་ཅིག་བཀྲམ་སྟོན་འབད་བཏུབ།
ཁྱོད་ཀྱི་དཔེ་རིས་ནང་ལུ་ཚད་ཐིག་གཉིས་པ་འདི་འགན་སྤྲོད་འབད་ནིའི་དོན་ལུ་མངའ་ཁོངས་འདི་ལག་ལེན་འཐབ། གནད་སྡུད་གྲལ་ཐིག་འདི་ཧེ་མ་ལས་རང་ཚད་ཐིག་འདི་ལུ་འགན་སྤྲོད་འབད་ཡོད་པ་ཅིན་LibreOfficeའདི་གི་ རང་བཞིན་གྱིས་ཚད་ཐིག་དང་ཁ་ཡིག་དེ་ཚུ་བཀྲམ་སྟོན་འབདཝ་ཨིན།ཁྱོད་ཀྱི་གཞི་སྒྲིག་འདི་ཚུ་ཤུལ་ལས་ཁ་བསྡམས་རུང་བཏུབ། གནད་སྡུད་གཅིག་ཡང་ ཚད་ཐིག་འདི་ལུ་འགན་སྤྲོད་མ་འབད་བར་ཡོདཔ་དང་ཁྱོད་ཀྱིས་མངའ་ཁོངས་འདི་ཤུགས་ལྡན་བཟོ་བ་ཅིན་ གཞི་རིམ་ ཝའི་ཚད་ཐིག་དེ་ཚུ་གི་གནས་གོང་ཚུ་གལ་གནད་ཆུང་བའི་ཝའི་ཚད་ཐིག་གི་དོན་ལུ་འཇུག་སྤྱོད་འབདཝ་ཨིན།
གལ་གནད་ཆུང་བའི་ ཨེགསི་ཚད་ཐིག་འདི་དཔེ་རིམ་ནང་ལུ་བཀྲམ་སྟོན་འབདཝ་ཨིན།
གལ་གནད་ཆུང་བའི་ ཝའི ཚད་ཐིག་ཅིག་དཔེ་རིས་ནང་ལུ་བཀྲམ་སྟོན་འབདཝ་ཨིན།
ཚད་ཐིག་གཙོ་བོ་དང་གལ་གནད་ཆུང་བའི་ཚད་ཐིག་གཉིས་ལུ་ཚད་འཇལ་སོ་སོ་སྦེ་ཡོད་རུང་བཏུབ། དཔེར་ན་ ཁྱོད་ཀྱིས་ ཨིནཅི་༢་ལུ་ ཚད་ཐིག་གཅིག་ཚད་འཇལ་བཏུབ་ཨིནམ་དང་གཞན་འདི་ ༡.༥་ ཨིནཅི་ལུ།


text:
༉ སྤྱི་ལོ་༢༠༡༧ གྱི་ ཊུར་ཨོཕ་ དཱ་ ཌའི་གཱོན་གྱི་ རྐང་འཁོར་རྒྱུག་འགྲན་ཐེངས་༨ པའི་ འགྲན་བསྡུར་ནང་ སྐྱེས་ལོ་༤༠ ལང་མི་ བསོད་ནམས་ཀྱི་ བུམ་ཐང་ལས་ ཐིམ་ཕུག་ཆུ་ཚོད་འཁོར་ལོའི་ ཀ་ཆེན་ཚུན་ དུས་ཡུན་ཆུ་ཚོད་༡༢.༣༧ ནང་ལྷོད་དེ་ ཨང་དང་པ་ཐོན་ཡི།འབྲུག་ལུ་ རྐང་འཁོར་རྒྱུག་འགྲན་ནང་ ཡོངས་གྲགས་ཅན་ཅིག་ཨིན་མི་ བསོད་ནམས་ཀྱིས་ འགྲན་བསྡུར་ནང་ལས་ དྲག་ཤོས་ཐོན་མི་དེ་ ད་རེས་འབདཝ་ད་ ཐེངས་༤ པ་ཨིན་པས།སྒེར་སྡེ་ཅིག་ནང་ ལཱ་འབད་མི་ བསོད་ནམས་ཀྱིས་ ན་ཧིང་ སྤྱི་ཟླ་༦ པའི་ནང་ ཡུ་ཨེསི་ལུ་ རྐང་འཁོར་རྒྱུད་འགྲན་འབད་བའི་སྐབས་ གནོད་སྐྱོན་བྱུང་མི་ལུ་བརྟེན་ བཅའ་མར་གཏོགས་མ་ཚུགསཔ་ལས་ ན་ཧིང་གི་ འགྲན་བསྡུར་ནང་ རྒྱལ་སྤྱིའི་རྩེད་འགྲན་པ་ཅིག་གིས་ ཨང་དང་པ་ཐོན་ཡོད་རུང་ དུས་ཅི་ ཁོ་གིས་ ཟླཝ་༢ ཀྱི་རིང་ སྦྱང་བ་འབད་དེ་ ཨང་དང་པའི་གསོལ་རས་དེ་ རྒྱལ་ཁབ་ནང་ར་ བཞག་ཚུགསཔ་ལས་ སེམས་དགའ་ཡི་ཟེར་ བཤདཔ་ཨིན་པས།ཁོ་གིས་འབད་བ་ཅིན་ ད་རེས་ནངས་པར་ ཤར་ནུབ་ཀྱི་གཞུང་ལམ་ཚུ་ རྒྱ་སྐྱེད་འབད་མི་དང་ ཆརཔ་རྐྱབ་མི་ལུ་བརྟེན་ གདོང་ལེན་སྦོམ་སྦེ་ར་ བྱུང་ཡི་ཟེར་ཨིནམ་ད་ མ་གཞི་ ཁོ་གིས་ ཆུ་ཚོད་༡༢ ལས་ ཧ་སུ་ཅིག་སྦེ་ མཇུག་བསྡུ་ནི་གི་ རེ་བ་བསྐྱེད་རུང་ ལམ་ཁར་རྐང་འཁོར་གྱི་ རླུང་མ་ཐོན་ཡར་སོཔ་ལས་ དུས་ཡུན་དུམ་གྲ་ཅིག་ གྱིབ་འཁོར་བཅོ་ཁ་རྐྱབ་སྟེ་ ལུས་སོ་ཡི་ཟེར་ཨིན་པས།ནེ་པཱལ་ལས་ རཱཇ་ཀུ་མར་ ཤེ་རེསི་ཐ་གིས་ དུས་ཡུན་ཆུ་ཚོད་༡༣.༡༡ ལུ་ མཇུག་བསྡུ་སྟེ་ ཨང་༢ པ་ ཐོན་ཡོདཔ་བཞིན་དུ་ ཁོ་གིས་ ན་ཧིང་ཡང་ ཨང་༢ པ་ཐོན་ཡོདཔ་ད་ ནོར་བུ་གིས་ དུས་ཡུན་ཆུ་ཚོད་༡༤.༢༠ ལུ་ ལྷོད་ཡོདཔ་ལས་ ཨང་༣ པ་ཐོན་ནུག།བུམ་ཐང་ལས་ ཐིམ་ཕུག་ཚུན་ ཀི་ལོ་མི་ཊར་༢༦༨ རྒྱུག་འགྲན་འབད་མིའི་ནང་ ཕྱི་རྒྱལ་ལས་ མི་གྲངས་༡༥ དང་ ཨམ་སྲུ་༢ འབདཝ་ད་ མི་གྲངས་༣༥ གིས་ བཅའ་མར་གཏོགས་མིའི་གྲས་ལས་༡༣ རྐྱངམ་གཅིག་གིས་ འགྲན་བསྡུར་དེ་ མཇུག་བསྡུ་ཚུགས་ཡོདཔ་ཨིན་པས།དེ་བཟུམ་སྦེ་ སྤུ་ན་ཁ་མེ་འཚིགས་ནང་ལས་ ཐིམ་ཕུག་ཆུ་ཚོད་འཁོར་ལོའི་ ཀ་ཆེན་ཚུན་འབད་མི་ ཌའི་གཱོན་ཕེ་རི་ རྐང་འཁོར་རྒྱུག་འགྲན་ ཐེངས་༣ པའི་ནང་ ཕོ་སྐྱེས་རྒས་ཤོས་ཀྱི་ དབྱེ་ཁག་ནང་ལས་ དུས་ཡུན་ཆུ་ཚོད་༢.༣༠ ལུ་ མཇུག་བསྡུ་མི་དེ་གིས་ ཨཱསི་ཊ་ལི་ཡ་ལས་ ཇོ་ན་ཐཱ་ རེཊ་མེན་གྱིས་ དྲག་ཤོས་ཐོན་ཡོདཔ་ད་ ཆུ་ཚོད་༢.༣༢ ལུ་ མཇུག་བསྡུ་མི་ བསོད་ནམས་བསྟན་འཛིན་གྱིས་བར་མའི་དབྱེ་ཁག་ནང་ལས་ ཨང་དང་པ་ཐོན་ནུག།དེ་ལས་ ཨམ་སྲུ་རྒས་ཤོས་ཀྱི་ དབྱེ་ཁག་ནང་ལས་ འཆི་མེད་སྒྲོལ་མ་གིས་ དུས་ཡུན་ཆུ་ཚོད་༣.༣༥ གི་ནང་འཁོད་ལུ་ མཇུག་བསྡུཝ་ལས་ ཨང་དང་པ་ཐོན་པའི་ཁར་ བར་མའི་དབྱེ་ཁག་ལས་ བསྟན་འཛིན་དབང་མོ་གིས་ དྲག་ཤོས་ཐོན་ནུག།འགྲན་བསྡུར་དེ་ཡང་ འབྲུག་ཨོ་ལིམ་པིག་ཚོགས་སྡེ་དང་ འབྲུག་ལྟ་བཤལ་ལས་སྡེ་ ཨ་མཱན་ཀོ་ར་ཚུ་གིས་ སྤྱི་ཟླ་༩ པའི་ཚེས་༢ ལུ་ འགོ་འདྲེན་འཐབ་ཡོདཔ་ ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
སྤྱི་ལོ་ ༢༠༢༡-༢༠༢༢ པའི་ ས་གནས་གཞུང་གི་ གི་ ལོ་ལྔའི་འཆར་གཞི་ ༡༢ པའི་ བར་མཚམས་བསྐྱར་ཞིབ་དང་འདི་ ལོ་བསྟར་གཞུང་མཆོག་འགྱུར་གྱི་འགན་ཡིག་འདི་ སྤྱི་ལོ་ ༢༠༢༡ སྤྱི་ཟླ་ ༥ པའི་ སྤྱི་ཚེས་ ༡༠ ལས་འགོ་བཙུགས་ཏེ་ སྤྱི་ ༥ པའི་ སྤྱི་ཚེས་ ༢༡ ལུ་མཇུག་བསྡུ་ནི་ཨིན། འགོ་བཙུགས་ལས་རིམ་འདི་ཡང་ མི་རྗེ་བློན་ཆེན་མཆོག་གིས་དབུ་ཁྲིད་མཛད་གནང་ཡོདཔ་དང་
དེའི་ཤུལ་ལས་ བར་མཚམས་བསྐྱར་ཞིབ་དང་ ལོ་བསྟར་གཞུང་མཆོག་འགྱུར་གྱི་འགན་ཡིག་གྲོས་བསྡུར་འདི་ཡང་ ལྷན་རྒྱས་གཞུང་ཚོགས་ཀྱི་དདྲགོས་དྲུང་ཆེན་མཆོག་གིས་མཛད་གནང་ནི་ཨིན། དེ་ནང་གྲལ་གཏོགས་མཛད་མི་ཡང་ དྲགོས་རྫོང་བདག་ ཁྲོམ་དཔོན་དང་བཀོད་ཁྱབ་དྲུང་ཆེན་ རྫོང་ཁག་གི་ཁྲི་འཛིན་དང་རྒཔོ་ ས་གནས་གཞུང་གི་འགོ་དཔོན་དང་ ས་གནས་གཞུང་དང་གཞུང་ལྟེ་བའི་རང་སོའི་འགོ་འཛིན་དང་འབྲེལ་ཡོད་འགོ་དཔོན་ དེ་ལས་མི་རྗེ་བློན་ཆེན་ཡིག་ཚང་དང་རྒྱལ་ཡོངས་དགའ་སྐྱིད་དཔལ་འཛོམས་ལས་ཡང་ཡོདཔ་ཨིན།
ད་རེས་ནངས་པ་གནང་བཞིན་ཡོད་པའི་བར་མཚམས་བསྐྱར་ཞིབ་འདི་གིས་ ལོ་ལྔའི་འཆར་གཞི་ ༡༢ པའི་ལས་རིམ་དང་ལས་སྣ་ཚུའི་གྲུབ་འབྲས་ཚུ་རྩིས་ཏེ་ འདས་པའི་ལོ་ངོ་གཉིས་དང་ཕྱེད་ཀྱི་འཆར་དངུལ་གྲུབ་འབྲས་ཚུ་ཡང་བལྟ་ནི་ཨིན། དེ་ཡང་ ས་གནས་གཞུང་གི་ གྲུབ་འབྲས་གཙོ་ཅན་ དཔྱེ་འབད་བ་ཅིན་ མི་སྡེ་དཔལ་འབྱོར་གོང་འཕེལ་དང་དམིགས་གཏད་ཚུ་སྙན་ཞུ་འབད་ནི་ཨིནམ་དང་ དེ་ཡང་གཞུང་ལྟེ་བའི་ལས་སྡེའི་འབྲེལ་བ་ཡོད་པའི་གྲུབ་འབྲས་གཙོ་ཅན་གཅིག་ ཡང་ན་མངམ་གྲུབ་ཐབས་ཀྱི་དོན་ལུ་བརྩམས་ཡོད་མི་དང་འཁྲིལ་ཏེ་ཨིན་པས།
བར་མཚམས་བསྐྱར་ཞིབ་སྐབས་ལུ་ ས་གནས་གཞུང་གིས་ལས་སྣ་ཚུ་ལག་ལེན་འཐབ་པའི་ནམ་དུས་ལུ་ དཀའ་ངལ་དང་གདོང་ལེན་ཚུ་ག་དེ་འབད་ར་འབྱུང་དོ་ཡོདཔ་ཨིན་ན་དང་ ལས་སྣ་ཚུ་ལག་ལེན་འཐབ་ད་ གཞུང་ལྟེ་བ་ལས་ཐབས་ལམ་དང་རྒྱབ་སྐྱོར་ཚུ་ག་ཅི་ར་དགོཔ་ཨིན་ཚུའི་སྐོར་ལས་གྲོས་བསྡུར་འབད་ནིའི་དུས་ཚོད་ཅིག་ཨིན། རྫོང་ཁག་གིས་ བསྐྱར་ཞིབ་འདི་གྲ་སྒྲིག་འབད་བའི་སྐབས་ལུ་ རྒེད་སོ་སོའི་གྲུབ་འབྲས་ཚུ་ཐུགས་ལུ་བསྣམས་ཏེ་མཛད་ཡོདཔ་ལས་ རྫོང་ཁག་གི་ ལཱ་གི་གྲུབ་འབྲས་ཀྱི་གནས་ཚད་ལུ་རྐྱངམ་ཅིག་གྲོས་བསྡུར་འབད་ནི་ཨིན།
ས་གནས་གཞུང་གི་ ལོ་ལྔ་འཆར་གཞི་ ༡༢ པའི་གསར་སྒྲུབ་ཀྱི་མ་དངུལ་འདི་ ཐེར་འབུམ་ ༥༠ བགོ་བཀྲམ་འབད་དེ་ཡོདཔ་དང་ རྫོང་ཁག་ ཁྲོམ་སྡེ་དང་རྒེད་འོག་གི་ མ་དངུལ་བགོ་ཀྲམ་དེ་ཡང་ འཆར་དངུལ་བགོ་ཀྲམ་གྱི་ཚད་གཞི་བརྒྱུད་དེ་འབད་ཡོདཔ་ཨིན།
ས་གནས་གཞུང་གི་ལོ་བསྟར་གཞུང་མཆོག་འགྱུར་གྱི་འགན་ཡིག་ཟིན་བྲིས་འདི་ རྫོང་བདག་ཚུ་གིས་ བར་མཚམས་བསྐྱར་ཞིབ་སྐབས་ལུ་སྤྱན་འབུལ་ཕུལཝ་ཨིན་ གཞུང་ལྟེ་བའི་བར་མཚམས་བསྐྱར་ཞིབ་ཡང་ དེ་དང་ཅོག་འཐེདཔ་སྦེ་འགོ་འདྲེན་འཐབ་ཡོདཔ་ཨིན། ས་གནས་གཞུང་གི་ འཆར་ལོ་ ༢༠༢༡-༢༠༢༢ གི་འཆར་དངུལ་གྲོས་འདེབས་འདི་ མཐའ་དཔྱད་ལོ་བསྟར་གཞུང་མཆོག་འགྱུར་གྱི་འགན་ཡིག་འདི་ བསྐྱར་ཞིབ་ཞལ་འཛོམས་ཀྱི་ལམ་སྟོན་ཚུ་དུས་མཐུན་བཟོ་བའི་ཤུལ་མ་ གྲོས་བསྡུར་འབད་ནི་ཨིན།་
བར་མཚམས་བསྐྱར་ཞིབ་ཀྱི་སྔོན་མ་ལས་ ས་གནས་གཞུང་གི་ལོ་བསྟར་གཞུང་མཆོག་འགྱུར་གྱི་འགན་ཡིག་ཟིན་བྲིས་འདི་ རྒྱལ་ཡོངས་ཁྱད་རིག་ཚོགས་ཆུང་གིས་ ས་གནས་གཞུང་གི་ལོ་བསྟར་གཞུང་མཆོག་འགྱུར་གྱི་འགན་ཡིག་དང་འབྲེལ་བ་ཡོད་པའི་ འབྲེལ་ཡོད་འགོ་དཔོན་ཚུ་ཅིག་ཁར་གྲོས་བསྟུན་ཐོག་ལས་ གཤམ་འཁོད་གོ་ཡངས་ཀྱི་ཚད་གཞི་ལུ་གཞི་བཞག་སྟེ་ དབྱེ་ཞིབ་འབདཝ་ཨིན:
༡. རྫོང་ཁག་ ཡང་ན་ཁྲོམ་སྡེ་ ལས་སྡེ་ རྒེད་འོག་ཚུའི་ ལོ་བསྟར་གཞུང་མཆོག་འགྱུར་གྱི་འགན་ཡིག་འདི་དོན་དག་དང་ལྡནམ་སྦེ་འབྲེལ་བ་ཡོདཔ་འོང་དགོ་ནི་ཨིན་པས།
༢. ལོ་བསྟར་གཞུང་མཆོག་འགྱུར་གྱི་འགན་ཡིག་འདི་ འཆར་ལོ་ ༢༠༢༡-༢༠༢༢ གི་འཆར་དངུལ་གྲོས་འདེབས་བཙུགས་མི་དང་མཐུན་འབྲེལ་ཡོདཔ་སྦེ་འོང་དགོ་ནི་ཨིན།
༣. ས་གཞུང་གི་ཆ་མཉམ་གྱི་ལོ་བསྟར་གཞུང་མཆོག་འགྱུར་གྱི་འགན་ཡིག་རྩིས་ཏེ་ ལས་སྡེ་དང་རྒེད་འོག་གི་ལོ་བསྟར་གཞུང་མཆོག་འགྱུར་གྱི་འགན་ཡིག་ལུ་མཐར་འཁྱོལ་ཅན་གྱི་བརྡ་སྟོན་ཉུང་མཐའ་ ༡༠ འོག་དགོཔ་ཨིན།
༤. ལོ་བསྟར་གཞུང་མཆོག་འགྱུར་གྱི་འགན་ཡིག་གི་ མཐར་འཁྱོལ་ཅན་གྱི་བརྡ་སྟོནའདི་ ཐབས་ལམ་གྱི་གནས་རིམ་ནང་འོག་དགོཔ་དང་ ལཱ་གི་གྲུབ་འབྲས་ཀྱི་རྐྱངམ་ཅིག་གི་དོན་ལུ་འོང་དགོཔ་མེདཔ་ཨིན།
རྒེད་འོག་ཚུའི་ཁོང་རའི་ ལོ་བསྟར་གཞུང་མཆོག་འགྱུར་གྱི་འགན་ཡིག་འདི་ཡོདཔ་བཞིན་ ལུལ་ལས་རྒེད་འོག་ཚོགས་སྡེའི་གྲོས་ཆོད་དང་འཁྲིལ་ཏེ་བསྐྱར་ཞིབ་འབད་ནི་ཨིན།
ཁྱབ་གནས་ཆེ་བའི་ནད་ཡམས་ཀོ་ཝིད་ ༡༩ གི་གནས་སྟངས་དང་ ནད་ཡམས་གྱི་སྒྲིག་གཞི་ལམ་ལུགས་དང་འཁྲིལ་ཏེ་ སྤྱི་ལོ་ ༢༠༢༠-༢༠༢༡ ལོའི་ ས་གནས་གཞུང་གི་ བར་མཚམས་བསྐྱར་ཞིབ་དང་ལོ་བསྟར་གཞུང་མཆོག་འགྱུར་གྱི་འགན་ཡིག་བསྐྱར་ཞིབ་འདི་ ཡོངས་འབྲེལ་ཐོག་ལས་འགོ་འདྲེན་འཐབ་ཡོདཔ་ཨིན།


text:
རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་ རྫོང་ཁ་
Lorem ipsum dolor sit amet, consectetur adipiscing elit. Duis in nisi massa. In hac habitasse platea dictumst. Aliquam vel erat tristique, tristique nisl a, imperdiet felis. Etiam vel ultricies est, eget pellentesque diam.


text:
སྤྱི་ཟླ་༧ པའི་ཚེས་༡༠ ལུ་ བཀྲིས་སྒང་ཡང་གཉེར་རྒེད་འོག་ ཀ་ཀ་གནས་ལུ་ ཀེ་བའི་དོ་འབག་མི་ སྣུམ་འཁོར་ཊཱག་ཅིག་ ལམ་འོག་ལས་མར་ རྦོབ་རིལ་སོང་ཡོདཔ་ད་ རྐྱེན་ངན་དེ་ཡང་ ཕྱི་རུའི་ཆུ་ཚོད་༥.༣༠ དེ་ཅིག་ཁར་ ཊཱག་དེ་ དར་རྒྱས་གླིང་སྤྱི་འོག་ལས་ བསམ་གྲུབ་ལྗོངས་མཁར་ལུ་ ཀེ་བ་འབག་འགྱོ་བའི་སྐབས་ བྱུང་ཡོད་རུང་ མི་ལུ་ གནོད་སྐྱོན་བྱུང་པའི་ སྙན་ཞུ་མེདཔ་ཨིན་པས། ས་ཁོངས་དེ་ནང་ ཆརཔ་རྒྱུན་ཆད་མེད་པར་ རྐྱབ་མི་ལུ་བརྟེན་ ས་འཇམ་དྲགས་བཟོ་མི་ལུ་བརྟེན་ སྣུམ་འཁོར་ཊཱག་དེ་ རྦོབ་རིལ་ཡར་སོ་ནུག་ཟེར་ཨིན་པའི་གནས་ཚུལ།
Check Also
གློག་ཤུགས་ཀྱིས་ ཆུ་མིག་ཐང་གི་ སློབ་ཕྲུག་ཅིག་འཚིགས་ཡོདཔ།
༉ སྐྱེས་ལོ་༡༤ ལང་མི་ ཆུ་མིག་ཐང་འབྲིང་རིམ་སློབ་གྲྭ་བར་མའི་ སློབ་ཕྲུག་ཅིག་ གློག་མེ་གིས་ ཤུགས་འབད་ར་ འཚིགས་པའི་ཤུལ་ལས་ ད་ལྟོ་ ཕུན་ཚོགས་གླིང་སྨན་ཁང་ནང་ སྨན་བཅོས་འབད་བའི་བསྒང་ཡོདཔ་ཨིན་པས། རྐྱེན་ངན་དེ་ཡང་ སྤྱི་ཟླ་༦ པའི་ཚེས་༢༥ ལུ་ …


text:
སྤྱིར་བཏང་གི་གློག་འཕྲིན་ཞབས་ཏོག་བྱིན་མི་ དཔེར་ན་ Gmail, Yahoo ཡང་ན་ Hotmail ཚུ་གིས་ བརྡ་བརྒྱུདཔ་ཚུ་ གློག་རྐུན་འབད་མི་ཚུ་ལུ་ ཕྱིར་བཏོན་འབད་ནིའི་ཉེན་ཁ་ ཡར་འཕར་འབདཝ་ཨིན་མི་དེ་ཡང་ ཉེན་སྲུང་དང་ སྒེར་གསང་གི་གནས་ཚད་ཚུ་ དམ་དམ་མེད། སེམས་ཁར་བཞག་དགོཔ་འདི་ ཞབས་ཏོག་བྱིན་མི་གཅིག་ལུ་ ལག་ལེན་པ་ལེ་ཤ་ལུ་ཡོད་པ་ཅིན་ གློག་རྐུན་ཚུ་གིས་ ཉེན་སྲུང་གནས་ཚད་ལུ་ དོ་འགྲན་འབད་ནིའི་གོ་སྐབས་ཡང་ མངམོ་ཐོབ་ཨིན། ཁྱོད་ལུ་གློག་འཕྲིན་གྱི་ཞབས་ཏོག་བྱིན་མི་དེ་ལུ་ འོག་གི་ཉེན་སྲུང་ལག་ཆས་ཚུ་ཡོད་ག་མེད་ ཞིབ་དཔྱད་འབད་དགོཔ་དེ་ཡང་།
༡༽ ཉེན་སྲུང་གློག་ཁ་རིམ་པ། ༼ཨེསི་ཨེསི་ཨེལ༽ (Secure Sockets Layer) (SSL) ཡང་ན།
༢༽ སྐྱེལ་འདྲེན་བང་རིམ་སྲུང་སྐྱོབ་ ༼ཊི་ཨེལ་ཨེསི༽ (Transport Layer Security) (TLS).
འ་ནཱི་ཞབས་ཏོག་ཚུ་མེད་པའི་ གློག་འཕྲིན་ཞབས་ཏོག་ཚུ་ སྤྱོད་ནི་མི་འོང་། ཨེསི་ཨེསི་ཨེལ དང་ ཊི་ཨེལ་ཨེསི་ ཚུ་གིས་ ཁྱོད་ཀྱི་གློག་འཕྲིན་ཚུ་ ཡོངས་འབྲེལ་གཅིག་ལས་ གཅིག་ལུ་འགྲོ་འགྲུལ་འབདཝ་ད་ བརྡ་གསང་ལུ་བསྒྱུར་ཡོདཔ་ ངེས་གཏན་བཟོཝ་ཨིན། ཨིན་རུང་ གློག་འཕྲིན་དེ་ གློག་གནས་གཉིས་ཆ་རའི་ནང་ བརྡ་གསང་ལུ་མ་བསྒྱུར་བའི་ ཡིག་སྣོད་ཅིག་ནང་ གསོག་འཇོག་འབད་དེ་བཞགཔ་ཨིན། དེ་གིས་སྦེ་ གློག་གནས་བདག་སྐྱོང་པ་གིས་ ཁྱོད་ཀྱི་གློག་འཕྲིན་ནང་ འཛུལ་སྤྱོད་འབད་དེ་ལྷག་ཚུགས་ ཡང་ན་ བསྒྱུར་བཅོས་འབད་ཚུགས།
གློག་འཕྲིན་ཅིག་གི་ནང་དོན་ བརྡ་གསང་ལུ་བསྒྱུར་ནིའི་དོན་ལུ་ ཤིན་ཏུ་ལེགས་པའི་སྒེར་གསང་ ༼པི་ཇི་པི་༽ (Pretty Good Privacy’) (PGP) གིས་ ཉེན་སྲུང་ལྡན་པའི་ ཐབས་ཤེས་ཅིག་བྱིནམ་ཨིན། དེ་གིས་སྦེ་ ཁྱོད་ཀྱི་གློག་འཕྲིན་དེ་ PGP བརྒྱུད་དེ་ བརྡ་གསང་ལུ་བསྒྱུར་བ་ཅིན་ གློག་འཕྲིན་ཐོབ་མི་དེ་གིས་མ་གཏོགས་ གཞན་ག་གིས་ཡང་ དེ་ལུ་འཛུལ་སྤྱོད་འབད་མི་ཚུགས། གནས་ཚུལ་མ་ལེགསཔ་ཅིག་ ག་ཅི་ཡོད་གོ་ཟེར་བ་ཅིན་ ཐབས་ཤེས་འདི་གཞི་བཙུགས་འབད་ནི་ལུ་ འཇམ་ཏོང་ཏོ་མེདཔ་ལས་ ལག་ལེན་འཐབ་མི་ ལེ་ཤ་མིན་འདུག།
པི་ཇི་པི་འདི་ ལྡེ་མིག་གཉིས་ བཟོ་སྐྲུན་འབད་མི་ གསང་རིག་ཅིག་ཨིན་མི་དེ་ཡང་ དེ་གིས་མི་མང་ལྡེ་མིག་གཅིག་དང་ སྒེར་གྱི་ལྡེ་མིག་གཅིག་ བཟོ་སྐྲུན་འབདཝ་ཨིན། མི་མང་ལྡེ་མིག་དེ་ གློག་འཕྲིན་བརྡ་གསང་ལུ་བསྒྱུར་ནིའི་དོན་ཨིནམ་དང་ སྒེར་གྱི་ལྡེ་མིག་དེ་ བརྡ་གསང་མེདཔ་བཟོ་ནིའི་དོན་ལུ་ཨིན། མིང་གིས་བརྡ་མཚོན་དོ་བཟུམ་སྦེ་ མི་མང་ལྡེ་མིག་དེ་ལུ་ ག་ར་གིས་ འཛུལ་སྤྱོད་འབད་ཚུགས་ནི་དང་ སྒེར་གྱི་ལྡེ་མིག་དེ་ ལག་ལེན་པ་རྐྱངམ་གཅིག་ལུ་ བདག་དབང་ཡོདཔ་ཨིན། ཁྱོད་ཀྱིས་པི་ཇི་པི་གིས་ བརྡ་གསང་ལུ་བསྒྱུར་ཡོད་པའི་ གློག་འཕྲིན་ཅིག་ མི་གཞན་ཅིག་ལུ་བཏང་པ་ཅིན་ གློག་འཕྲིན་དེ་ བརྡ་གསང་ལུ་བསྒྱུར་ནི་ལུ་ ཁོ་གི་པི་ཇི་པི་ལྡེ་མིག་དེ་དགོཔ་ཨིན།
ལྡེ་མིག་འདི་ གློག་འཕྲིན་ཐོབ་མི་ མི་ངོ་དེ་ལས་ ཡང་ན་ མི་མང་ལྡེ་མིག་གི་གློག་གནས་ཅིག་ནང་ལས་ཐོབ་ཚུགས། གློག་འཕྲིན་ཐོབ་མི་དེ་གིས་ ཁོ་རའི་སྒེར་གྱི་ལྡེ་མིག་དང་ དེ་དང་བསྟུན་པའི་གསང་ཡིག་གིས་ ཁ་ཕྱེ་ཚུགས། པི་ཇི་པི་ ལག་ལེན་འཐབ་ནི་ལུ་ ཁྱོད་ཀྱི་གློག་སྤྱོད་ (client) དེ་གིས་ ཞབས་ཏོག་དེ་ལུ་ རྒྱབ་སྐྱོར་འབད་དགོ།
རྒྱབ་སྣོན་རུང་བའི་ གློག་འཕྲིན་གྱི་ གློག་སྤྱོད་ཡང་ པི་ཇི་པི་ལུ་ ཁ་སྐོང་རྐྱབ་མི་ ‘Thunderbird’ ཡང་ན་ ཡོངས་གྲགས་ཅན་གྱི་ ‘Microsoft Outlook’ ཚུ་ཨིན།
པི་ཇི་པི་གིས་ ལཱ་ག་དེ་སྦེ་ འབདཝ་ཨིན་ན་གི་སྐོར་ལས་ བརྡ་དོན་ཁ་གསལ་ཚུ་ https://www.youtube.com/watch?v=1-MPcUHhXoc ནང་ལས་ཐོབ་ཚུགས།
སྐྱེལ་ས་ལས་ ལྷོད་ས་ཚུན་ཚོད་ བརྡ་གསང་ལྡན་པའི་ གློག་འཕྲིན་ཞབས་ཏོག་བྱིན་མི་ གཞན་མི་ཅིག་ ProtonMail ཨིན། ཞབས་ཏོག་འདི་གིས་ གནས་སྡུད་དེ་ ProtonMail གློག་གནས་ནང་ མ་བཏང་གོང་ལས་ གློག་འཕྲིན་དང་ ལག་ལེན་པའི་གནས་སྡུད་ཚུ་ བརྡ་གསང་ལུ་བསྒྱུརཝ་ཨིན། གློག་གནས་ཚུ་ སུ་ཡིད་ཛར་ལེན་གྱི་ གནས་སྡུད་ཉེན་སྲུང་ནང་ཡོདཔ་དང་ བརྡ་གསང་ལུ་བསྒྱུར་ནིའི་ ཐབས་རིག་དེ་ཡང་ ཨེསི་ཨེསི་ཨེལ་དང་ པི་ཇི་པི་ གཉིས་ མཉམ་བསྡོམས་འབད་འབདཝ་ཨིན། གསང་ཨང་འདི་ ཀུན་ཐོབ་མཉེན་ཆས་ཅིག་ཨིན། ‘Thunderbird’ དང་ དེ་དང་ཆ་འདྲ་བའི་ལག་ཆས་ ‘Evolution’ གི་བར་ན་ ཁྱད་པར་འདི་ ProtonMail འདི་ གློག་སྤྱོད་ཅིག་ཨིན་པ་མ་ཚད་ གློག་འཕྲིན་བྱིན་མི་ངོ་མ་ཅིག་ཨིན།


text:
༉ འབྲུག་མར་ཁུ་བཀྲམ༌སྤེལ༌གྱི༌ ས་སྣུམ་འབག་མི་ ཊཱག་ཚུ་ལུ་ མར་ཁུ་ཀི་ལོ་ལི་ཊར་རེ་དང་ ཀི་ལོ་མི་ཊར་རེ་ལུ་ སྐྱེལ་འདྲེན་གྱི་ གླ་འཐུས་དངུལ་ཀྲམ་༥.༥ ལུ་ ཡར་སེང་འབད་བའི་ཤུལ་ལས་ སྤྱི་ཟླ་༥ པའི་ཚེས་༡༨ ཀྱི་ཕྱི་རུ་ལས་ ལཱ་འབད་ནི་ ལོག་འགོ་བཙུགས་ཡོདཔ་ཨིན་པས།
མར་ཁུའི་གོང་ཚད་ ཡར་སེང་སོང་མི་ལུ་བརྟེན་ སྐྱེལ་འདྲེན་པ་༣༠ དེ་ཅིག་གིས་ དོ་གླ་ཡར་སེང་དགོཔ་སྦེ་ མཁོ་འདོད་བཀོད་དེ་ སྤྱི་ཟླ་༥ པའི་ཚེས་༡༦ ལས་ ལཱ་འབད་ནི་ བཤོལ་བཞག་ཡོདཔ་ཨིན་པས།
གླ་འཐུས་དངུལ་ཀྲམ་༥.༥ ཡར་སེང་འབད་མི་དེ་ སྐྱེལ་འདྲེན་པ་ཚུ་གིས་ དངུལ་ཀྲམ་༦ རེ་དགོཔ་སྦེ་ མཁོ་འདོད་བཀོད་མི་ལས་ ཕྱེད་ཀྲམ་༥༠ ཉུང་མི་དེ་ཡང་ འབྲུག་མར་ཁུ་བཀྲམ་སྤེལ་གྱི་ གནས་སྐབས་ཐབས་ལམ་ཅིག་ཨིན་པས།
གླ་འཐུས་ཡར་སེང་མ་འབད་བའི་ཧེ་མར་ སྣུམ་འཁོར་ཊཱག་གཏང་མི་ཚུ་གིས་ དངུལ་ཀྲམ་༤.༤༤ ལས་བརྒལ་ འཐོབ་ནི་མེད་མི་དེ་ཡང་ སྤྱི་ལོ་༢༠༡༦ ལུ་ ཌི་ཟཱིལ་ལི་ཊར་རེ་ལུ་ དངུལ་ཀྲམ་༥༠ ཡར་སེང་འབད་བའི་ཤུལ་ལས་ བསྐྱར་ཞིབ་འབད་ཡོདཔ་ཨིན་པས།
སྤྱི་ཟླ་༥ པའི་ཚེས་༡༦ གི་ནུབ་མོ་ལས་ ཕུན་ཚོགས་གླིང་ལུ་ ཌི་ཟཱིལ་ལི་ཊར་རེ་ལུ་ དངུལ་ཀྲམ་༡༠༩.༦༧ ལུ་ ཡར་སེང་སོང་མི་དེ་ ཧེ་མ་དང་ཕྱདཔ་ད་ དངུལ་ཀྲམ་༢ ཡར་སེང་སོང་ནུག།
སྤྱི་ཟླ་༥ པའི་ཚེས་༡ ལུ་ ཌི་ཟཱིལ་ལི་ཊར་རེ་ལུ་ དངུལ་ཀྲམ་༧ དེ་ཅིག་ ཡར་འཛེགས་པའི་སྐབས་ སྐྱེལ་འདྲེན་པ་ཚུ་གིས་ འབྲུག་མར་ཁུ་བཀྲམ་སྤེལ་ལུ་ ཁོང་གིས་ ལཱ་མི་འབད་ནི་སྦེ་ སྙན་ཞུ་འབད་ཡོད་རུང་ ལས་སྡེ་གིས་ སྐྱེལ་འདྲེན་པ་ཚུ་ལུ་ སྤྱི་ཟླ་༥ པའི་ཚེས་༡༦ ལས་ གླ་འཐུས་ཚུ་ བསྒྱུར་བཅོས་འགྱོ་འོང་ཟེར་ སླབ་པའི་ཤུལ་ལས་ ལོག་ལཱ་འབད་ནི་ འགོ་བཙུགས་ཡོདཔ་ཨིན་པས།
ལས་སྡེ་གིས་ བསྒྱུར་བཅོས་འབད་ནི་མེདཔ་ལས་ སྤྱི་ཟླ་༥ པའི་ཚེས་༡༦ ལས་ ལཱ་འབད་ནི་ བཤོལ་བཞག་ཡོདཔ་ད་ དཔལ་སྒྲུབ་སྐྱེལ་འདྲེན་ལས་ བརྫེ་སྐོར་ཚེ་རིང་གིས་ སླབ་མིའི་ནང་ དངུལ་ཀྲམ་༥.༥ དེ་ གནས་སྐབས་ཀྱི་ ཐབས་ཤེས་བཟུམ་ཅིག་སྦེ་ ཡར་སེང་འབད་ཡི་ཟེར་ཨིན་པས།
ཁོ་གིས་འབད་བ་ཅིན་ ཚོང་འབྲེལ་ཡིག་ཚང་ལས་ གླ་འཐུས་ཡར་སེང་འབད་ནི་ལུ་ ཐག་མ་གཅད་པར་ཡོད་པའི་སྐོར་ སྙན་ཞུ་འབད་ཡོདཔ་ལས་ གནས་སྐབས་ཀྱི་ ཐབས་ཤེས་ཅིག་སྦེ་ དངུལ་ཀྲམ་༥.༥ བྱིན་མི་དང་བསྟུན་ སྤྱི་ཟླ་༥ པའི་ཚེས་༡༨ ཀྱི་ ཕྱི་རུ་ལས་ ལཱ་འབད་ནི་ འགོ་བཙུགས་ཅི་ཟེར་ཨིན་པས།
ཊཱག་གཏང་མི་ཅིག་གིས་ སླབ་མིའི་ནང་ གླ་འཐུས་གསརཔ་དེ་གིས་ ཁྱད་པར་དེ་ཅིག་ར་ བཟོ་མི་ཚུགས་ནི་ཨིནམ་ད་ འདས་པའི་ལོ་༣ དང་ཕྱདཔ་ད་ ད་རེས་ ཟད་འགྲོ་དེ་ མཐོ་དྲགས་སྦེ་ར་ གནསཔ་མས་ཟེར་ཨིན་པས།
གལ་སྲིད་ འཕྲུལ་ཆས་ཀྱི་ལཱ་དང་ ཟད་འགྲོ་ཚུ་ ཧེ་མ་བཟུམ་སྦེ་ར་ཡོད་པ་ཅིན་ ད་རེས་ཀྱི་ གླ་འཐུས་དེ་ འོས་ལྡན་ཅིག་ འོང་ནི་མས་ཟེར་ཨིན་པས།
ཨིན་རུང་ ད་རེས་ སྐྱ་ནམ་གྱི་ གོང་ཚད་ཡར་སེང་སོང་སྟེ་ཡོད་མི་དེ་ཡང་ ཧེ་མ་འབད་བ་ཅིན་ སྣུམ་འཁོར་གྱི་ འཁོར་ལོ་ཆ་༡ ལུ་ དངུལ་ཀྲམ་༢༦,༥༠༠ དེ་རེ་ གནས་མི་དེ་ ད་རེས་ དངུལ་ཀྲམ་༣༥,༠༠༠ ལས་༣༦,༠༠༠ གི་བར་ན་ ཡར་སེང་སོང་ནུག་ཟེར་ཨིན་པས།
སྣུམ་འཁོར་བཅོ་ནིའི་ ལཱ་ཕྱམ་ཕྱིམ་ཅིག་འབད་རུང་ གླ་ཆ་དངུལ་ཀྲམ་༢,༥༠༠ དེ་རེ་ ལེནམ་མས་ཟེར་ཨིནམ་ད་ ཧེ་མ་འབད་བ་ཅིན་ དངུལ་ཀྲམ་༦༠༠ ལས་བརྒལ་ སྤྲོད་མི་དགོ་ཟེར་ཨིན་པའི་གནས་ཚུལ།
ཨོ་རྒྱན་རྡོ་རྗེ།